
AKTUALNOST MARXOVE MISLI 


MARKSIZAM I SMJEROVI U FILOZOFIJI 
Milan Prucha 


Prag 


Sloboda vodi očito do sloma iluzija. Kad su se nakon godina 
stagnacije u marksizmu otvorila vrata onog svježeg misaonog 
strujanja koje je radikalno napustilo ishlapljele apstrakcije naj- 
općenitijih zakonitosti, ono »racionalno jezgro« koje se kroz 
godine toliko sasušilo, da je postalo još manje probavljivo od 
tako jako kritizirane idealističke »ljuske«, tada se činilo da pro- 
dor ove filozofije treba da donese jedno trajno obnavljanje. 
Marx je bio patron ove filozofije koja se pobunila protiv sviju 
formi otuđenja, formi otuđenja ne samo u onom društvu što 
ga je ovaj veliki učitelj kritizirao, nego i u onom što je bilo 
izgrađeno u njegovo ime. Čovjek je ponovo trebao da postane 
mjera sviju stvari. I osnovni pojam filozofije. Dakle, ne više 
apstraktne općenitosti, nego drama povijesnog stvaralaštva i 
nesvodljive individualne egzistencije. Kritika i stvaralaštvo — 
tako je u jeziku svakodnevnog života glasio prijevod pojma pra- 
kse, koji je u filozofiji zajedno s pojmom čovjeka sada uzdignut 
na najviše mjesto. 

Sloboda je bila opojna i nitko više nije želio živjeti sa štit- 
nicima na očima. Poplava -izama koja se dugo vrijeme svodila na 
proizvod imperijalističke filozofije u raspadanju, osvanula je od- 
jednom u novom svijetlu. Ne tako da bi mogla potisnuti mark- 
sizam oslabljen dugotrajnim bolovanjem. Sasvim suprotno, odu- 
ševljenje upravo revolucionarni patos bili su tako veliki da su 
predvodnici marksističke renesanse najmanje marili da svoje 
zastave spuste pred poznatim imenima sa druge obale. Naravno 
ne bez iznimaka. Ove međutim ne kazuju mnogo o vremenu jer 
se, kako je već Hegel znao, za sve mogu navesti primjeri pa i 
razlozi. Usprkos tome marksistička renesensa nije željela biti 
gluha prema tuđim željama. Ne iz defetizma, iz osjećaja slabosti, 
nego upravo iz oduševljenja za istinu Marxove filozofije došlo 
ic do prihvaćanja izvanjskih inspiracija. Filozofija čovjeka i pra- 
kse striktno je tražila za sebe takve mislioce s kojima je bila 

spremna ući u savez. Ako joj je upravo egzistencijalizam pružao 
brojne svece iz svog kalendara, to nije bio izraz intelektualne 
malodušnosti i razočaranja zbog krivotvorene revolucije kako 
nas to pokušavaju uvjeriti valjani odličnici ovoga svijeta, ne- 
go naprotiv najava i borbeni oblik revolucije suprotstavljene 
takvom stanju. 

Apstraktna ideja napadnuta je u ime čovjeka kao u doba 
Marxa i Kierkegaarda. Ali predmet spora sada više nije bio u 
prvom redu veličajni Hegelov sistem. Neprijatelj broj 1 postao 
je pozitivizam. Pozitiviranje marksizma glasila je presuda Sta- 
ljinovom dijalektičkom i historijskom materijalizmu, presuda 
koja je zapravo za pozitivizam nepravda, a za Staljina kompli- 
ment — ukoliko nije imala pred očima samo jedan cilj: pobor- 
nicima starog sistema saopćiti na njima razumljiv, izričit način 
kako »nisu sasvim na liniji« sa svojim potcjenjivanjima čovjeka. 

Međutim, baš u tom trenutku ponovo je u marksističkoj fi- 
lozofiji oživio jedan stari sukob koji je prijetio da u klici ugu- 
ši nade na jedno zaista marksističko fil:zofsko ujedinjenje. Hu- 
manistička kritika Staljina koja je vrlo snažno prodrla u dru- 
šivo i naišla na najbolji prijem nije bila osamljena. Slabosti 
Staljinova dijalektičkog materijalizma bile su nemilosrdno ra- 
zotkrite i od marksista koji nastavljaju na modernu filozofiju 
znanosti tako da je filozofski antistaljinizam već od početka bio 
razdvojen i potaknut na ne uvijek objavljene ali utoliko stra- 
stvenije diskusije. Kako da se tumači pravi smisao marksističke 
filczofije? Kako premostiti suprotnosti između tzv. scijentizma 
i filozofske antropologije? 

Katkada doista zapanjuje kako djetinjasto optimistička mo- 
že biti filozofija pri postavljanju svojih pitanja. Istina kao da 
je na dohvat ruke kad je suvremena filozofska tendencija smje- 
štava u napetost između scijentizma i antropologije kao da ne 
postoje nikakve druge mogućnosti. 

Nema li drugih mogućnosti? Ova napetost ipak trajno osta- 
je kao odnos između dviju struja marksističke filozofije, tako 
da — bez obzira na okolnost da dandanas jedva nalazimo neko: 
ga, tko bi odricao pravcu kome sam ne pripada pravo na posto- 
janje, samo težnja za jednom zaista marksističkom filozofijom 
ostaje barem ideal. Da li bi uopće bilo moguće u filozofiji za- 
stupati trajno različita stanovišta ili čak pripadati različitim 
pravcima u filozofiji, a da se ne udalji od marksizma i socija- 
lizma. 

To je pitanje što ga sebi nužn> mora postaviti svaki uvjereni 
socijalista koji se zanima za filozofiju i koji vidi dalekosežnu 
i nesumnjivu ulogu što je ideje nastale izvan marksizma vrše pri 
formiranju filozofije u socijalističkim zemljama i na političku 
ljevicu u kapitalističkim zemljama. Krajnje aktualno pitanje, 
jer Wittgenstein, Husserl, Carnap, Heidegger, Russell, Bachelard, 
Merleau-Ponty, Teillhard de Chardin i mnogi danas su imena 
koja imaju u pravom smislu riječi svjetsko značenje. To. je pi- 

tanje intelektualnog poštenja, jer ovi su mislioci marksističkim 
lilozofima daleko više od samo ideoloških protivnika. 

Kad se pitamo za odnos raznih filozofskih strujanja prema 
marksizmu i za mogućnost raznih filozofskih pravaca u soci- 
jalizmu, pri tome ne mislimo na mode! socijalizma tj. recimo 
na socijalizam koji u smislu talijanskih i francuskih projekata 
dopušta organiziranu opoziciju. Pitanje ima drugi cilj. Ne radi 
se o pravu da se u socijalizmu ne bude marksist i socijalist već 
da se to bude i da se pri tome razumiju suvremeni odnosi izme- 
đu filozofije i marksizma kao teoretskog sistema, između filo- 
zotije i socijalizma kao pokreta ili društvenog oblika u nastu- 
panju. 

Ranije nego u filozofiji ili u masovnijim razmjerima, sličan 
se problem pojavio pri odnosu: socijalizam, marksizam i reli- 
gija. Krilatica koja treba da izrazi današnje nade glasi: dijalog. 
Što međutim može sa sobom donijeti takav dijalog? Poznati ka- 
tolički kritičar dijalektičkog materijalizma prof. G. Wetter po- 
kušao je npr. na jednom praškom predavanju vrlo spremno 
marksizmu prepustiti inicijativu i odgovornost za tezu o ideo- 
loškoj borbi između marksizma i religije, da bi to spremnije 
akceptirao njen sadržaj i tako za viteza Dijaloga osedlao samo 
to kljasto kljuse. Dijal2g? Zašto ne, i dvoboj na život i smrt mo- 
že imati svoja pravila. Neki zastupnici oba tabora slažu se u 
tome da se neizbježna ideološka borba između marksizma i re- 
ligije može odvijati ili kao uzajamno ugrožavanje, kao propa- 
gandistička insultacija protivnika, kao psihološki rat ili kao 
seriozna konfrontacija stanovišta, pri čemu ova konfrontacija 
proizlazi iz jasne svijesti o njihovoj principijelnoj nespojivosti 
bez odstupanja od namjere da se vlastito stanovište do kraja 
i potpuno provede i napokon prevlada i otkloni stajalište pro- 
tivnika. U oba slučaja radi se naravno o ideološkoj borbi i sva- 
kako se smatra poželjnim principijelna konfrontacija, a ne uza- 
jamno klevetanje i rat živaca. 

Protiv ove koncepcije »dijaloga« koju i kršćani formuliraju 
u marksističkim terminima moguće je u istoj terminologiji po- 
dići načelan prigovor: može li se s punim pravom govoriti o ide- 
ološkoj borbi između marksizma i religije, ako se ideologija ra- 
zumije kao izraz klasnih interesa, a ideološka borba kao oblik 
klasne borbe? Drugim riječima — može li se bez daljnjega kon- 
trapozicija marksizma i kršćanstva identificirati sa suprotnošću 
između proleterske i građanske ideologije koju danas želi izra- 
ziti marksistička teza o ideološkoj borbi? 

Zasluga je Garaudyja što mu je u spisu »Od anateme do dija- 
loga« uspjelo da iznese vrlo jake argumente protiv ovog poje- 
dnostavljenog stanovišta. On tu elastično razlikuje između re- 
ligije i crkvene institucije, zasnivačke kršćanske misije, mita i 
ideol-gije, istražuje povijesno promjenljivu društvenu ulogu krš- 
ćanstva i najnovije tendencije, da se oslabi ovisnost kršćan- 
stva. od ideologija i institucija vladajućih klasa. Garaudy pri to- 

me nikako ne potcjenjuje reakcionarne ideološke tendencije u 
kršćanstvu. Ali on se pita da li se kršćanstvo može svesti na 
ove tendencije. Ili je možda moguće kršćanstvo osloboditi tih 
veza, a da se time ne pogodi njegova »bit«? 

Priprema za jedan susret i to ne samo s kršćanstvom — 
mora biti poduzeta s druge strane. Garaudy je s time načistu, 
iako se čini da njegova teza o integraciji svih vrijednih misli, 
ma u kojem sistemu one nastale, u marksizam, ipak nije dostat- 
na: u tom nam pogledu ostaje još ponešto dužna. Također je 
vjerojatno da se »potragu za osnovnim« u marksizmu ne može 
koncentrirati samo na čišćenje od krivih interpretacija i na pre- 
vladavanje »staljinističke skleroze«, nego traži novo osmišljava- 
nje direktno njegove strukture. Moguće je da mi u socijaliz- 
mu te probleme osjećamo mnogo bolnije, što možda može pru- 
žiti satisfakciju za ovdje izgovorene kritičke riječi. 

Garaudy i njegovi drugovi u kapitalističkim zemljama sigur- 
no su vrlo daleko od toga, da bi u ime metafizičkih razmirica 
htjeli oslabiti realnu političku zajednicu, usmjerenu na kon- 
kretne praktičke ciljeve. Kod nas je međutim takvo iskušenje 
daleko jače. Mi ćemo npr. vrlo lako proklamirati da je osnova 
našeg političkog jedinstva jedinstven nazor na svijet koji se shva- 
ća kao službena verzija određenog sasvim konkretnog filozof- 
skog stajališta. Nije li to »logično«? Polazeći od istih općih prin- 
cipa moramo pri pravilnom postupku dospjeti do istih politič- 
kih zaključaka. Samo je dugogodišnja »logika« radničkog pok- 
reta bila sasvim drugačija: osnovu je činila zajednica ekonom- 
skih interesa sa svojim traženjem posredovanja za djelotvoran 
politički nastup i s odlučnim odbijanjem dogmatske reglemen- 
tacije koja bi npr. došla do izražaja u usidrenju ateizma u sta- 
tute radničkih partija. 

Po našem mišljenju ova bi »potraga za osnovnim« u marksi- 
zmu morala prije svega dati u ruke sredstva protiv takvog po- 
jednostavnjenja. 


Osnovna tema marksizma, njegova misaona i praktična teza 
i njegov najmarkantniji aspekt pri utjecaju na ostalu kulturu 
i stvarni društveni proces je, ukratko rečeno, plansko nastoja- 
nje za oslobođenjem radničke klase i time čitavog čovječanstva. 
Iz ovoga aspekta treba ocijeniti i pitanje, koje mjesto zauzima 
filozofija u strukturi marksizma: primarni sistem orijentacije 
ona nije dobila iz kompleksa filozofskih stajališta tvoraca mark- 
sizma, već od realnog položaja radničke klase u društvu i kon- 
cepcije njene borbe za emancipaciju, koja se neprestano razvija. 


Nije naravno riječ o tome da bismo u radu osnivača marksiz- 
ma željeli razlikovati između onog što je ondje »značajno«, a 
što »sekundarno« kao što to često čine kršćanski marksolozi, 
pri čemu baš Marxov ateizam smatraju slučajnim momentom 
njegove teorije. Ma kako prijelomna bila Marxova stajališta u 
filozofiji, njihova je isprepletenost sa socijalnom zbiljom druga- 

čija od sociološki opisive veze marksizma i radničke klase opće- 
nito. 

Moderna filozofija nije nikako indiferentna prema klasno uv- 
jetovanom ili političkom stajalištu, tako da moderni socijalizam 
ne može dijeliti niti poznatu bezbrižnost Druge internacionale 
niti zahtjev da se filozofija treba osloboditi svoje ideološke 
funkcije na što bi se svaki sociolog nasmijao. Ali svoje društve- 
ne veze ona sadrži na specifičan način. Njihov najjednostavniji 
oblik sastoji se u mogućnosti da se čitava intencija ove ili one 
filozofske struje poveže sa stvarnim ciljevima određenog poli- 
tičkog pokreta. Filozofija apsurda ili filozofija pasivnog potči- 
njavanja i socijalističke strukturalne društvene promjene, hu- 
manizam i fašizam primjeri su za neprihvatljivost određene filo- 
zofije za konkretan politički pokret. Daleko suptilniji, ali i prak- 
tički za marksizam daleko značajniji jest odnos filozofije prema 
znanstvenoj, posebno društvenoj spoznaji: svako zaostajanje ili 
čak samo stimuliranje metodološke zaostalosti i slabosti osuđu- 
je filozofiju da u suvremenim socijalnim sukobima ispunjava 
reakcionarne zadatke. 

Ovaj društveni angažman filozofije s druge strane ne znači 
da pouzdana društveno i klasno uvjetovana baza ne ostavlja ni- 
kakvo mjesto za diferencirana filozofska stajališta. Ona posta- 
vlja filozofiji — kako smo to pokušali pokazati, vlastite zah- 
tjeve što je međutim nešto drugačiji, očito više okvirni proces 
od pravog filozofskog stvaralaštva koje se onda, s obzirom na 
svoj razvijeni sadržaj, jedva može pokriti klasnim garancijama 
i zato a priori niti ne zaslužuje političke i državne garancije. 

Budući da u tom pogledu odstupamo od uobičajenih predodž- 
bi koje djelotvornost socijalizma vezuju uz jednu jedinu filo- 
zofiju pokušat ćemo da svoj stav donekle preciziramo. 

Ako pitamo za socijalnu vezanost filozofije bilo bi vjerojat- 
no najpogodnije prije svega utvrditi, što je filozofija i onda 
istražiti njene veze sa društvenom zbiljom, ali karakter pred- 
meta isključuje takav postupak: jednoznačno objasniti pojam 
filozofije znači zastupati već određenu filozofiju koje se društ- 
veno ukotvljenje prirodno ne da identificirati s onim formama 
društvene vezanosti, koje bi vrijedile za druga filozofska stru- 
janja. Ako npr. pristanemo uz ideju koja se često smatra isho- 
dom Marxove prerade Hegela po kojoj filozofija predstavlja iz- 
vor smisla povijesti, a povijest obećava ozbiljenje filozofije, na 
prvi je pogled očito da povijesna uloga proletarijata, socijalis- 
tička revolucija itd. čine eminentno filozofske teme i da takva 
filozofija s priličnom dosljednošću mora biti politička. Ako fi- 
lozofiju u duhu brojnih udžbenika proglasimo »teoretskom os- 
novom znanstvene politike partije«, njena će povezanost s jav- 
nim poslovima biti doduše još uvijek jaka, ali ipak znatno dru- 
gačija nego u prvom slučaju: više se neće raditi o izvoru povi- 
jesnog kretanja po sebi, nego prije o utvrđivanju nekih općih 
pretpostavki za njegovo shvaćanje u konkretnim društvenim 

disciplinama. Ali filozofija ne nastupa samo kao historijska di- 
jalektika ili kao osnova politike, nego kao ontologija i filozof- 
ska antropologija, do filozofskih zaključaka dolazi i metodolo- 
gija znanosti i egzistencijalna analiza. I tako filozofija kazuje 
često manje, a često više od ideje oslobođenja radničke klase i 
čitavog čovječanstva, sie predstavlja osnovnu misiju marksiz- 
ma. Manje, ako se ograniči na potragu teoretskih pretpostavki 
i konkretnu zbilju i perspektive povjerava posebnim društvenim 
znanostima; više, ako prekoračuje historijsko kretanje u pra- 
vcu kozmosa, bitka i intimnosti neponovljive ljudske egzistenci- 
je. Treba li dakle da socijalistički pokret zakorači na put mega- 
lomanije stvaranja sistema i da preuzme metadruštvene odgovor- 
nosti koje nisu skopčane s njegovom biti. Zar da se tako mesi- 
janski odvrati od realne baze svoje prave inicijative i izloži na- 
padima što ih omogućava takva neumjerena ambicija? Zar da 
možda umjetno politizira uklopljenost društvenog pokreta u koz- 
mičko ili ontološko zbivanje i ospori mogućnost da se odnos vlas- 
tite egzistencije prema svijetu koncipira individualno i osobno? 

Naravno može se prigovoriti: odnos filozofije i socijalizma, 
filozofije i politike možda i nije tako jednoznačan kako su pri- 
kazivale stare šeme; zašto bi međutim koegzistencija povijesne 
dijalektike, metodologije znanosti, filozofske antropologije i an- 
tologije opovrgli predodžbe o jednoj jedinoj filozofiji prihvat- 
ljivoj za socijalizam. Ukoliko se ova strujanja daju međusob- 
no spojiti, tada predstavljaju u neku ruku podjelu rada, ako se 
međutim međusobno isključuju, kako onda možemo govoriti o 
političkom toleriranju onih pravaca koji npr. otklanjaju povi- 
Jesnu dijalektiku kao filozofiju oslobođenja proletarijata. 

Nesporazum počiva u tome da se ovo otklanjanje ne tiče či- 
njeničnog historijskog procesa ili određene historijske perspekti- 
ve, već da se radi o filozofskom otklanjanju, o odbijanju zah- 
tjeva, da ta filozofija stupi na mjesto, recimo, sociologije, ekono- 
mije, političke znanosti itd. 

Ista društvena osnova i izvjesna podjela rada ne isključuje 
filozofski spor ili dijalog raznih filozofskih pravaca koji s raz- 
ličitih aspekata i nadovezujući na različite tradicije teže za shva- 
ćanjem cjeline svijeta i njegovog bitka. Pri tom dijalogu dolazi 
naravno do konfrontacije s idejnim sistemom koji neki filozofi 
po pozivu nalaze da se poklapa kod Marxa, Engelsa i Lenjina. 
Ali ako prema ovom sistemu mjere ostale filozofske struje, tre- 
ba da imaju pred očima da govore upravo kao filozofi, a ne kao 
jedino mogući zastupnici jedne društvene klase. Od klase do 
filozofije vodi posredovanje, tako da nijedan filozofski pra- 
vac ne može monopolizirati klasu. Filozofske razmirice pre- 
ma tome nemaju nužno karakter ideološke borbe, ako pod tim 
ED oblik klasne borbe. Temeljita konfrontacija filo- 
ZO skih pravaca s marksizmom tada se svakako ne može za- 
dovoljiti njegovim izjednačavanjem s historijski nastalim mo- 
delima filozofije, koji govore u ime marksizma. Konfrontacija 

se ne odvija primarno kao sukob dviju filozofskih teza, pa 
makar jedna gd njih na vlas odgovarala originalu marksizma, 
već kao istraživanje odnosa što ga određeni nazor na svijet ima 
prema radničkoj klasi, prema koncepciji njenog oslobođenja, 
prema socijalizmu. 

Naravno da će država kojoj je stalo do marksističkog soci- 
jalizma naglasiti one misli koje su povezane s nastankom mark- 
sizma i svoju glavnu pažnju usmjeriti takvim filozofskim stru- 
janjima koji se orijentiraju prema historijskoj dijalektici nas- 
tanka i razvoja socijalizma, prema teoretskom fundiranju dru- 
štvene spoznaje itd. Razumljivo je da ideološke preferencije 
p> kojima se uostalom ne odlikuju samo socijalističke države, 
ne daju osnova da bi se neki filozofski pravac uzdignuo do 
oficijelne državne filozofije i poveo kulturnu bitku protiv dru- 
gih nazora na svijet, a za uspostavu jednog monopola koji ne 
bi štetio samo filozofskim interesima već i onim državnim. 


Iz ovog aspekta ukazuju se u drugom svjetlu i nastojanja 
da se izvjesna stagnacija filozofije koja govori u ime marksizma 
prevlada preuzimanjem određenih vrijednih rezultata nemark- 
sističkog mišljenja. Jer gdje bismo ih zapravo preuzeli? U onu 
historijsku formu filozofije koju nalazimo kod Marxa, Engelsa 
i Lenjina? U vlastite pokušaje da se aktualiziranjem takvih 
misli stvori homogena filozofska koncepcija? Ne radi li se, 
daleko više od takve »integracije«, o jednom prevrednovanju 
postojećih škola i struja i o njihovu prevođenju na socijalis- 
tičku društvenu osnovu? Ponavljamo: nikako o uvlačenju gra- 
đanske ideologije u socijalističke zemlje, nego o zbiljskom od- 
rješenju tih pravaca iz određenog ideološkog konteksta i o nji- 
hovu uključivanju u jedan drugi. Po mom mišljenju time se 
vjernije izražava situacija na »filozofskom frontu« u socijalis- 
tičkim zemljama i pokretima, nego kad bez obzira na bitne 
razlike u koncepciji i na izvjesne reproduktivne tendencije 
svjetski široke filozofije, čuvamo u filozofiji vanjski dekor je- 
dinstva kojem često pristižemo za ispomoć preko komotnog 


pojma »integracije«. 
Preveo Marijan Cipra 

ANTROPOLOŠKI ELEMENT 
MATERIJALISTIČKOG SHVAĆANJA HISTORIJE“ 


Predrag Vranicki 


Zagreb 


Ova tema, koja u jednom koreferatu može biti samo zacrta- 
na, sačinjava po mom mišljenju srž nove, Marxove koncepcije 
historije. 


Stjecajem okolnosti, a i na osnovi nekih poznatih Marxovih 
tekstova, u marksizmu XX vijeka, kako u socijaldemokraciji II 
Internacionale, tako i u staljinističkom periodu, materijalistič- 
ko shvaćanje historije (što je za mene mnogo adekvatniji ter- 
min od historijskog materijalizma)* dobivalo je oštre, pa čak i 
prevladavajuće mehanicističke ili ontologističke elemente i inter- 
pretacije, što je i teorijski i praktički imalo dalekosežne negativ- 
ne posljedice. 


* Predavanje održano početkom oktobra 1966. u Budimpešti na sa- 
vjetovanju urednika iInarksističkih filozofskih i socioloških časopisa i na 
čehoslovačko—jugoslavenskom filozofskom simpoziju u Pieskima u ok- 
tobru 1966. god. 

1) Ako je jedna od bitnih karakteristika dijalektičke Inetode »histo- 
ričnost«, onda su pojmovi »dijalektički« i »historijski« utoliko jednaki 
ukoliko prvi obuhvaća u sebi drugi. Zato reći: »dijalektički materijali- 
zam« i »historijski materijalizam« znači izraziti nešto što se barem dije- 
lom poklapa. Naprotiv pojam: »materijalističko shvaćanje historije« nam 
jasno govori o jednoj novoj koncepciji historije (koja je naravno 
i dijalektička) koja je isto tako filozofska koncepcija historije kao 
što je i sastavni dio sociološke interpretacije historijskog fenomena. Ali 
kad se pravi spomenuta razlika tako da se historijski materijalizam uzi- 
ma kao dio marksističke filozofije i u tom dijelu razmatraju problemi: 
proizvodnje, klasa, nacije, socijalne revolucije, socijalizma i kapitalizma 
kao sistema itd. tada se sasvim promašuje smisao filozofskog interesa i 
rješavanja problema. Ti se problemi mogu zadovoljavajući rješavati sa- 
mo sociološkim istraživanjem i metodama, a ne filozofskom metodom 
apstrakcije. 


446 


Mehanicistička jedncstranost dovodila je čak do koncepcija 
ekonomskog materijalizma (na što su već ukazivali Labriola, 
Plehanov) ili jednostrane mehanike odnosa infra i superstruk- 
ture (protiv čega je naročito polemizirao s historijske i politič- 
ke tačke gledišta Lenjin, s filozofske naročito Luk4cs i Korsch).» 

Ontologistička interpretacija, da spomenem samo Kautsky- 
ja, Buharina ili Staljina — smatrala je da je eksplikacija histo- 
rije izvršena jednostavnom primjenom dijalektičkog materijaliz- 
ma na historiju. Cjelokupna historija pretvarala se u određene 
zakone, ili posebne historijske zakone ili dijalektičke primijenje- 
ne na historiju — te se time mislilo da je trijumf nauke dostig- 
nut kad se historijski determinizam gotovo izjednačio s makro- 
kozmičkim. 

Ne samo da se gubio iz vida totalitet historije, nego se mimo- 
ilazilo i krupno pitanje historijske zakonitosti, koja se ne može 
svesti niti na makrokozmičku niti na statističku. Gubilo se iz 
vida da je centralna tačka historije čovjek ili, kako reče Engels, 
sviješću obdareni ljudi, još više — da je historija čovjekova 
historija, da je historija svakog »elementa« historije opet histo- 
rija čovjeka (umjetnosti, nauke, filozofije itd.), njegove proiz- 
vodnje i samoproizvodnje — jednom riječi njegove prakse u 
najširem smislu riječi. Samo iz toga već se jasno vidi da je upra- 
vo antropološki element bitni dio materijalističke interpretaci- 
je historije. 

Interpretacija Marxove koncepcije ponajčešće se svodila na 
koncepcije odnosa proizvodnih snaga i proizvodnih odnosa, 
baze i nadgradnje — iz čega su se zatim izvodile ostale katego- 
rije. Ne polazeći od čovjeka, naravno kao određenog društvenog 
odnosa, previđalo se da je bitni »element« proizvodnih snaga 
čovjek, a isto tako i proizvodnih odnosa, isto tako baze kao i 
nadgradnje, da se u »kategoriji« čovjeka nalazi ključ za razu- 
mijevanje historije kao i za realiziranje određenih historijskih 
mogućnosti. 

Treba naglasiti da je i sam Marx u izvjesnom smislu pojed- 
nostavio ovaj problem u inače izvanrednom i pregnantnom 


2) Poznato je da je već Antonio Labriola polemizirao protiv teorije 
faktora u svom djelu »O materijalističkom shvaćanju historije«, i da 
je povodom tog djela Plehanov u polemici sa Mihajlovskim također oš- 
tro suprotstavio Marxovu koncepciju historije raznim teorijama faktora. 
Tom prilikom je Plehanov posebno naglašavao da je socijalno-historij- 
ski faktor obična apstrakcija, kojom različite strane društvene cjeline 
dobivaju izgled odvojenih kategorija. Lenjin je također oštro kritizirao 
interpretaciju lidera socijaldemokracije, posebno Kautskyja, koji su je- 
dnostavnim ekonomskim determinizmom negirali oktobarsku revoluciju 
kao socijalističku. Nešto kasnije LukAcs u svom djelu »Historija i klasna 
svijest«, a K. Korsch u djelu »Marksizam i filozofija« naročito su oštro 
kritizirali vulgarno materijalističko shvaćanje, naglašavajući posebno ka- 
tegoriju totaliteta kao pretpostavku za razumijevanje Marxove kon- 
cepcije. 

predgovoru kritici političke ekonomije. Isto tako da nije njego- 
va veličina i osnovna značajka što je samo otkrio ulogu eko- 
nomskog faktora u historiji (u kategorijama proizvodnih snaga 
i odnosa) i na tome izgradio svoju koncepciju, kako ga jedno- 
strano interpretiraju već jedno stoljeće mnogi marksisti i ne- 
marksistički sociolozi i filozofi. Takva interpretacija nužno svo- 
di Marxa na jednog od zastupnika teorije faktora, pa dok su 
jedni taj odlučujući faktor vidjeli u biološkoj konstituciji čov- 
jeka, drugi u psihološkoj, treći u geografskim okolnostima itd. 
— Marx je navodno vidio u ekonomskim momentima. Tipičan 
način izrazito nedijalektičkog načina mišljenja, toliko stranog 
Marxu, načina mišljenja koje ne vidi totalitet historijskog, ne: 
go samo neke strane tog totaliteta. 

Njegova veličina je u tome što je shvatio historiju kao djelo 
čovjeka, a čovjeka kao ensemble društvenih odnosa i društvo 
kao ukupnost, kao totalitet (naravno totalizirajući kako bi re- 
kao Sartre) materijalnih i duhovnih elemenata. A u tom totali- 
tetu prvi je s njemu svojstvenom oštrinom i pregnantnošću uvi- 
dio i istakao materijalni i socijalni momenat — proizvodne 
snage i odnose — kao onaj konstitutivni momenat tog totaliteta 
koji mu ne samo daje puninu nego i opipljivost materijalnosti 
koja podliježe i naučno-egzaktnoj eksplikaciji. 

Otkrivajući dakle značenje ekonomskog momenta Marx nije 
nikada »zaboravio« prvo, da je i sam taj ekonomski momenat 
zapravo sam čovjek i proizvod čovjeka i drugo, da je društveni 
život kompleksniji od onog što kategorija ekonomske proizvod- 
nje pokazuje. Kod Marxa možemo naći mnogo tekstova da bi se 
ovo potvrdilo. Dat ćemo samo jedan iz »Njemačke ideologije«, 
koja kao djelo u najvećoj mjeri potvrđuje gornje tvrdnje: »Sta- 
mje je dakle slijedeće: određeni individuumi, koji na određeni 
način proizvode, stupaju u određene društvene i političke odno- 
se. Empirijsko promatranje mora empirijski, bez svake misti- 
fikacije i spekulacije, u svakom pojedinačnom slučaju pokazati 
povezanost društvenog i političkog raščlanjivanja s proizvod- 
njom. Društveno uređenje i država stalno proizlaze iz životnog 
procesa određenih individuuma; ali ovih individuuma, ne tak- 
vih, kakvi bi mogli izgledati u svojim ili tuđim predodžbama, 
nego kakvi su u stvarnosti, tj. kako djeluju i materijalno proiz- 
vode, dakle, kako djeluju u određenim materijalnim okvirima, 
pretpostavkama i uvjetima nezavisnim od njihove samovolje. 

Proizvodnja ideja, predodžbi, svijesti prije svega se nepo- 
sredno prepleće s materijalnom djelatnosti i materijalnim odno- 
som ljudi — jezikom stvarnog života. Predočivanje, mišljenje i 
duhovni odnosi ljudi pojavljuju se ovdje još kao neposredan 
izliv njihova materijalnog odnošenja. Isto vrijedi i za duhovnu 
proizvodnju, kako se ona ispoljava u jeziku politike, zakona, 
morala, religije, metafizike itd. jednog naroda. Ljudi su proiz- 
vođači svojih predodžbi, ideja itd., ali stvarni, djelatni ljudi, 

kakvi su uvjetovani određenim razvitkom svojih proizvodnih 
snaga i njima odgovarajućeg odnosa do njegovih najudaljenijih 
formacija. Svijest ne može nikada biti nešto drugo do svjesno 
bivstvo, a bivstvo ljudi je njihov stvarni životni proces. Ako se 
u svakoj ideologiji ljudi i njihovi odnosi pojavljuju obrnuti 
glavačke kao u cameri obscuri, onda ovaj fenomen proizlazi isto 
tako iz historijskog procesa njihova života, kao što obrnutost 
predmeta na mrežnjači oka proizlazi iz njihova neposredno fizi- 
čkog procesa života.«? 

Cjelokupna sociološka koncepcija Marxa izvire i logično 
slijedi iz njegove filozofske. A idealističku i materijalističku 
diskrepanciju subjekta i objekta Marx je riješio koncepcij .m 
prakse. Ovdje Marxova filozofska i sociološka koncepcija direk- 
tno prelaze jedna u drugu, isprepleću se i imaju zajedničke mo- 
mente te je gotovo nemoguće (i to je prilično jalov posao) u 
potpunosti ih razgraničiti. Jer aktualna filozofska problematika 
nužno uvire svojim konsekvencijama u sociološku, kao što i ne- 
ke bitne pretpostavke postavljanja sociološkog problema imaju 
svoje korijene u filozofskoj interpretaciji i shvaćanju historije 
i čovjeka. Problem čovjek — povijest eminentno je filozofsko 
pitanje, te se s nepravom filozofsko razmatranje povijesti u 
marksizmu često smatralo nefilozcfskim zadatkom. 


Shvativši da fundamentalni filozofski problem odnosa sub- 
jekta i objekta ne možemo na zadovoljavajući način riješiti, 
uključujući tu i konstruktivizam Hegelove filozofije identiteta, 
ukoliko ne shvatimo centralnu ulogu čovjeka u tom odnosu, 
pri čemu obje kategorije dobivaju bitno nove interpretacije — 
Marx je dosljedno tog čovjeka shvatio i kao realnog subjekta 
tog odnosa, pa prema tome i realnog subjekta historije. Shva- 
tivši da je »sav društveni život u suštini praktički« (VIII teza 
o Feuerbachu) taj Marxov čovjek, naravno uvijek i kao određe- 
ni čovjek, prestaje da bude samo proizvođač ideja i svijesti, 
nego je proizvođač i osnovnih pretpostavki svog materijalnog 
života. 

Njegova historija je permanentno mijenjanje svoga svijeta, 
kako prirodnog tako i društvenog, socijalnog, idejnog. On ne 
može mijenjati taj svijet, a da ne mijenja i svoje ideje o tom 
svijetu i obratno: on ne može mijenjati ideje o sebi i svijetu, a 
da ne mijenja i sam svijet. 


Totalitet ljudske prakse obuhvaća prema tome isto tako 
proizvodnju materijalnih dobara, proizvodnju socijalnih cdno- 
sa kao i proizvodnju svijesti. Historijski realitet ima svaka od 
ovih strana ljudske egzistencije; ne samo realitet, nego i histo- 
rijsku djelotvornost. Jer svaka od tih strana je jedan od nači- 


3) K. Marx — F. Engels, Njemačka ideologija. U »Rani radovi«, Za- 
greb 1961, str. 347—348. 

na čovjekove egzistencije, pa prema tome niti jedan nije za čov- 
jeka manje relevantan. 

Ako čovjeka shvatimo i kao biološko biće, onda je naravno 
zadovoljavanje određenih bioloških potreba (hrana, stan itd.) 
primami zadatak čovjekove prakse. Ali — čovjek kao biće već 
visokorazvijene društvene prakse daleko je odmakao od tih 
primarnih potreba. Dapače, omogućivši da one postaju razum- 
ljiva pretpostavka, koja više ne predstavlja naročiti proizvodni 
i društveni problem — druga strana njegova bića postaje za 
njega sve primarnija, nove historijske potrebe, koje s pravom 
dobivaju epitet stvarno ljudskog, specifično i eminentno ljud- 
skog, stupaju kao osnovni zahtjevi i preokupacije na historij- 
skoj sceni čovjekovoj. Bogatstvo čovjekova života ne možemo 
dakle svesti na buržoasku ekonomsku kategoriju posjedovanja, 
nego na stvaranje bogatstva ljudskog svijeta i omogućavanje 
što šire participacije pojedinca u toj kreativnoj sferi ljudske 
egzistencije, u tom svestranom polivalentnom izrazu bogatstva 
ljudskog bića. 

Isto tako u tom kontekstu totaliteta čovjekova historijskog 
života, gdje je čovjek taj totalni proizvođač, dana je mogućnost 
jedne stvarne dijalektičke interpretacije odnosa njegova druš: 
tvenog bivstva i društvene svijesti. Kasnija formulacija Marxa 
da ne određuje društvena svijest društveno bivstvo, nego da druš- 
tveno bivstvo određuje društvenu svijest postaje do kraja i pra: 
vilno razumljiva tek iz prethodnih napomena. 


Budući da je u filozofiji dobrog dijela marksizma XX st. 
prevladavala gnoseološka koncepcija odraza kao osnovna spoz- 
najno-teoretska koncepcija marksizma, gornja formulacija se 
naravno jednostavno i jednostrano protumačila kao odraz dru- 
štvenog bivstva u društvenoj svijesti, smatrajući da je time do- 
kazan materijalizam i u interpretaciji historije. 

Kako je kategorija prakse fundamentalnija filozofska kate- 
gorija marksizma, a ona sadržava u sebi i elemente odraza, 
Marxova misao može samo iz tih horizonata da bude pravilno 
eksplicirana, što opet ukazuje na fundamentalni značaj antro- 
pološkog elementa u materijalističkoj interpretaciji historije. 

Praktički oblikujući svoj društveni život, ili svoje društveno 
bivstvo (kako bi rekao Marx to znači prvenstveno svoje druš- 
tvene odnose), praktički mijenjajući prirodu i svoj socijetet, his- 
torijski čovjek i misli tu svoju praksu, te svoje odnose, to svoje 
bivstvo. Svijest je svjesno bivstvo, kaže Marx. I u tome je srž 
pitanja i rješenja. Upravo zato što se tu ne radi o nekakvim 
podređenim i nadređenim sferama, hijerarhijama, nego o čovje- 
ku koji proizvodi i misli, ili još tačnije proizvodeći misli, taj 
historijski čovjek ne može oblikovati svoj historijski život, a da 
nema svijest o tom životu i oblikovanju. A kako je i sam taj 
historijski život kompleksan i polivalentan, mnogostruko struk- 
turiran podjelom rada, klasnim, staleškim, nacionalnim, držav“ 

nim itd. odnosima i ta čovjekova svijest o tom društvenom biv- 
stvu je mnogostrana, različita i često veoma suprotstavljena 
jedna drugoj, tako da i govorimo o različitim tipovima druš 
tvene svijesti. 

A kako čovjek misli te svoje odnose i probleme, kakva je 
njegova svijest o društvenom bivstvu zavisi naravno prvenstve- 
no od konstelacije društvenih odnosa, mjesta pojedinca i grupa 
u tim odnosima, ali često i o individualnosti pojedinca, njego- 
vim intelektualnim i karakternim osobinama. 

Genetski gledano, formiranju određene društvene svijesti 
prethodi svakako određena društvena konstelacija ekon »mskih 
odnosa, ali i cjelokupni totalitet društvenih odnosa i svijesti. 
Svim tim strukturama društvencg bivstva svijest je svakako 
determinirana. Ali, kako koja grupacija, a pogotovu pojedinci 
formiraju svijest o svom društvenom bivstvu nije jednoznačno 
određeno. Kako ljudi shvaćaju i formiraju svijest o suprotnosti- 
ma i konfliktima svoje društvene strukture determinirano je u 
prvom redu društvenim položajem tih grupa, ali ne samo njime. 

Kompleksnost antropološkog elementa historije, tj. najvažnije 
njene komponente — čovjeka — ukazuje uvijek na jedan rezi- 
duum koji se ne može do kraja svesti na samu strukturu i polo- 
žaj čovjeka u njoj. Utoliko i formulacija da je čovjek ukupnost 
društvenih odnosa ne daje potpuni odgovor o čovjeku, ličnosti. 
U tom smislu je Sartre duhovito primijetio da je tačno da je 
P. Valćry građanski intelektualac, ali da svaki građanski inte- 
lektualac nije P. Valćry. 

Toj činjenici pridonosi još jedan važan momenat historijske 
strukture: njena polivalentnost, složenost i zato postojanje više 
realnih mogućnosti historijske akcije čak i u smjeru jedne je- 
dine historijske tendencije razvoja. 


Kojim putovima rješavati određeni historijski problem odu- 
vijek je bilo i centralno pitanje čovjekove historijske akcije. 
I upravo zato što se ne radi o jednostavnoj zakonitosti niti 
jednostavnom determinizmu, pitanje historijske zakonitosti (u- 
ključujući pri tom ostale kategorije kao što su historijska mo- 
gućnost, sloboda itd.) postaju problemi od presudnog značenja 
za materijalističku interpretaciju historije. A to je pak sa svoje 
strane razlog da je čovjekovo osmišljavanje određenih historij- 
skih situacija, njegova svijest o njima također od prvenstvenog 
značenja za njegovu historijsku akciju. 

Pa tako, kao što god je čovjek taj koji stvara svoje društve- 
ne odnose, kreira proizvodne snage i odnose, mijenja prirodu i 
sama sebe — kreira i svoju vlastitu svijest o svojim odnosima, 
konfliktima i izlazima iz određenih situacija. Svojom sviješću 
anticipira i svoju akciju, te svijest — historijski gledano — 
kako god može biti sekundarna, može biti i primarna s obzirom 
na histcrijski empirijski realitet. 

Odnos bivstva i svijesti se ontički i historijski ne poklapa. 
Ontički — bivstvo prirode prethodi bivstvu svijesti. Historijski 
— bivstvo svijesti je izraz društvenog bivstva, osmišljeno druš: 
tveno bivstvo, jer je svijest kako već rekosmo svjesno bivstvo. 
Ali, historijska čovjekova svijest je u odnosu prema svom biv- 
stvu u daleko samostalnijem i specifičnijem odnosu. Aktivitet 
svijesti samo je druga strana aktiviteta ljudske prakse, a čovjek 
ne može anticipirati svoju praksu, pa prema tome i svoju histo- 
rijsku akciju nego svojom sviješću, pa je zato i kategorija bu- 
dućnosti bitna i konstitutivna kategorija ljudske historijske 
prakse, kako su to uostalom i neki suvremeni filozofi s pravom 
istakli. 

Ovdje sam htio samo potcrtati i upozoriti kako su koncepci- 
je o svijesti kao epifenomenu materijalnih odnosa sasvim ne- 
dijalektički interpretirale kompleksnu strukturirancst društve- 
nih odnosa, i kako su sve te strane čovjekova bića konstitutivne 
njegovu historijskom životu, te potcjenjivanje bilo koje od 
njih nužno dovcdi ili do jednostranih mehanicizama i ontologi- 
zama ili subjektivizama i voluntarizama. 

Za čovjekovu progresivnu historijsku akciju, ne samo danas 
nego i u svakoj daljnjoj budućnosti, adekvatni pristup, adekvat- 
no sagledavanje kompleksnog, polivalentnog društvenog orga- 
nizma njegovo je životno pitanje broj jedan. Materijalističko 
shvaćanje historije otvorilo je svakako novu etapu u razvoju 
ljudske svijesti o čovjekovu historijskom životu. Ali svaki dalj- 
nji razvoj ove koncepcije nemoguć je bez sagledavanja uloge i 
centralnog mjesta antropološkog momenta u toj koncepciji. 

MJESTO ETIKE U MARKSIZMU 
Agnes Heller 


Budimpešta 


Svaki značajni društveni pokret suočava se prije ili kasnije 
sa središnjim pitanjima etike. Ukoliko se ne zasniva na čistoj 
spontanosti nego očekuje svjesni pristanak i svojim pripad- 
nicima posreduje teoriju ili ideologiju — i u njih ugrađenu 
perspektivu — time ujedno zauzima pozitivno ili negativno 
stajalište prema ćudorednoj tradiciji. Ali, činjenica da svaki 
značajni društveni pokret ne može dulje vrijeme izbjeći sta- 
jalište prema moralu, još ni izdaleka ne znači da proširenost 
i značaj pokreta, njegova snaga kojom zanosi ljude i izgradnja 
njegove etike stoje u direktnom uzajamnom odnosu. To biva 
upravo tada očito kad istražujemo razvoj socijalističkog pok- 
reta. Marksizam postoji i djeluje već jedno stoljeće, on vodi 
za sobom mase, on je više ili manje i u raznim oblicima preu- 
zeti nazor na svijet pokreta i političkih faktora koji oblikuju 
svijet, a da ipak problemi etike, čak ni kod njegovih najzna- 
čajnijih zastupnika, nisu doživjeli osvjetljenje koje bi nadila- 
zilo puki aforizam. Etika ipak ima svoje mjesto u Marxovu 
misaonom sistemu — na analizu toga ćemo se vratiti. Razjaš- 
njenje ove »bijele mrlje« dandanas postaje postulatom. 

Ako ipak utvrdimo činjenicu da jedan pokret svjetskopo- 
vijesncg razmjera — čija preuzeta teorija u principu sadrži 
i moralno postavljanje pitanja — preko jednog stoljeća nije iz- 
gradio nikakvu etiku, onda ova konstatacija stanja stvari nije 
dovoljna. Treba odgovoriti na pitanje zašto je tome tako. 

Pomanjkanje etike kod jednog pokreta ne znači naravno 
nedostajanje njegova morala ili ćudorednog kodeksa. Ali ova 
tri faktora ipak na neki način ovise jedan od drugog. U moralu 
odnosno u ćudorednom kodeksu dotičnih pokreta, u njegovu 
sadržaju i funkcijama, moguće je više ili manje dobiti odgovor 
na pitanje zašto dotični pokreti imaju ili nemaju etiku i zašto 
je ona takva kakva jest. 

Kodeks i etika mogu uzajamno biti u indirektnom odnosu. 
Ako je izbor i djelovanje upravljano fiksnim kodeksom, tada 
je sigurnost čovjekova izbora relativno velika i moralni sadr- 
žaj danog izbora nije za čovjeka nikad problematičan. Istovre- 
meno je taj izbor u maloj mjeri individualan, slabo se zasniva 
na individualnom, ličnom riziku, nije dinamičan, dakle nepo- 
doban je za iskušavanje »novog«. Sigurnost izbora u konkretnoj 
situaciji etikom se ni izdaleka ne povećava u svakom slučaju, 
etika može upoznavanjem s moralnim i drugim proturječjima. 
dane situacije izazvati čak i smanjenje sigurnosti izbora. Iz- 
bor etikom ne biva olakšan, ona samo upoznaje i dovodi do 
svijesti alternativni karakter situacije i relativnu individual- 
nost izbora. Etika na pitanje o moralnom sadržaju i moguć- 
nostima situacije daje odgovor, ali nikada konkretni savjet. 

Neki pokret izgrađuje etiku — omogućava razvijanje etičkih 
relacija svoje teorije — u slučaju kad njegov moral, njegove 
moralne potrebe više naginju etici, nego kodeksom upravlja- 
nom djelovanju. Koje će međutim biti njene moralne potre- 
be, to u velikoj mjeri ovisi i od drugih faktora. Nabrojimo 
neke od njih. 

a) Etika može nastupiti samo u takvim pokretima koji se- 
be ne smatraju apsolutnima, već se vide kao relevantni faktor 
u cjelini sistema drugih pokreta, cijelog društva odnosno po- 
vijesti. 

b) Izgradnja etike moguća je i nužna na onom mjestu gdje 
je spontanost odnosno svijest o spontanosti razvoja prekinuta. 
U onakvim epohama gdje povijest — i unutar nje dotični po- 
kret — teče nesmetano, bez potresa na svom putu, stvara se 
ideologija spontanosti: ispušta se iz vida značaj čovjekova iz- 
bora i razvija odgovarajuće birokratsko ponašanje. Zato etika 
— naravno kao teorija danog pokreta — stupa u prvi plan s 
jedne strane u revolucionarnim, dakle, pozitivnim razdobljima 
krize i s druge strane usred pojavljivanja novih proturječja, 
dakle, u negativnim epohama krize. 

Cc) Stvaranje etike moguće je i nužno u slučaju kad se unu- 
tar jedne zajednice povećava individualna praksa i time zna- 
čenje pojedinačne odluke. Napose tada, kad pojedinci masovno 
dolaze u takve situacije, gdje u smislu kodeksa ne postoji ni- 
kakva mogućnost djelovanja. 

d) Konačno, za izgradnju etike nekog pokreta potrebna je 
svijest, samosvijest i samokritika danog pokreta. Ovo ne znači 
isto što i spoznaju povijesne relativnosti, nego prije svjesno 
suočavanje s proturječjima samog pokreta, proturječjima ko- 
ja se pojedincima javljaju i u obliku moralnih dilema. 

U razvitku marksističkog socijalizma (u još većoj mjeri 
odnosi se to na nemarksističke socijalističke pokrete) nisu bila 
ostvarena ova četiri uvjeta, ni u njihovoj cjelokupnosti ni u 
većini, 

U razvitku marksističkog pokreta možemo približno raz- 
likovati slijedeće epohe: a) izgradnja marksizma kod Marxa, 
revolucije od 48. i razdoblje I internacionale, b) II internacio- 
nala odnosno marksizam klasika socijaldemokracije, c) rene- 
sansa marksističke revolucionarnosti — početkom 20. stoljeća 
do otprilike konačnog etabliranja sovjetskog društva (Lenjin 
i lenjinizam, Luxemburg, Jaurčs, Gramsci, Luk4cs, »Povijest 
i klasna svijest«, u izvjesnom smislu Pannekoek i Otto Bauer, 
da uzmemo primjere iz pokreta raznih nacija), d) pozitivističko- 
-manipulativni marksizam kulta ličnosti, e) tome suprotstavlje- 
no kretanje posebno posljednjih deset godina, pokušaji druge 
renesanse marksizma. Tvrdimo da je »obećanje« i ujedno pos- 
tulat marksističke etike došao tri put na vidjelo: kod samog 
Marxa, zatim u revolucionarnom periodu obnove u 20. stoljeću 
i konačno u našim danima. ! 

Ako razmotrimo one faktore koji omogućuju nastanak etike 
nekog pokreta, tada lako uviđamo zašto ta mogućnost nije pos- 
lojala niti u razdoblju II Internacionale niti u doba kulta lič- 
nosti. Radnički pokret kasnog 19. stoljeća izolirao se više ili 
manje od društvene cjeline, u povećanoj se mjeri oslanjao na 
spontanost i istovremeno se orijentirao na ekonomskim fak- 
torima, tako je bilo prirodno da praksa, posebno njena indi- 
vidualna motivacija, zatim heterogenost vrijednosnih sistema 
ostane izvan njihova teoretskog vidokruga. Iz svega toga pro- 
izlazi da je moral jednoznačno tumačen kao klasni moral — 
k tome još kao zatvoreni i bezuvjetni sistem — da se neposred- 
no izvodio iz potreba i interesa, zatim da je moralna motiva- 
cija bila biologizirana. Tako se dospjelo prije u blizinu Hol- 
bacha upotpunjenog Darwinom, nego Marxovu ishodištu. Ka- 
rakterističan je za to primjer etike Kautskoga, ali možemo se 
pozvati i na Lafargueovu studiju koja analizira moralne poj- 
move, pa čak je i Engels jednostavno »primijenio« — u nekim 
poglavljima Anti-Dihringa — prosvjetiteljsku teoriju egoizma 
na klasnu analizu. Evolutivni razvoj perioda koji je protekao 
bez većih potresa nije ovaj pokret konfrontirao s pomanjkanjem 
vlastite etike. 

Marksizam u doba kulta ličnosti preuzeo je gotovo neizmi- 
jenjenu interpretaciju morala u smislu Kautskoga i Plehanova, 
naravno s nekim nadopunama. Pozitivizam spomenutih kombi- 
nira se ovdje s ne malo voluntarizma i sve to veže pretjerano 
uskim kodeksom. Ovaj mješsviti brak proistječe opet iz oso- 
bitosti tadašnjeg pokreta. Faktor izolacije ostaje i dalje, on 
postaje još programatskiji nego u doba II Internacionale. Mo- 
gućnost stvarne prakse — unutar pokreta — na sličan se način 
suzuje. To se sve spaja s kolektivnim aktivizmom u kojem 
spontanost nije igrala gotovo nikakvu ulogu i gdje je pros- 
tor za kretanje pojedinaca bio sasvim sužen, a sadržaj njiho- 
vih postupaka propisan unaprijed već spomenutim ćudorednim 
kodeksom. 

Kako smo već naveli, u prvoj četvrtini 20. stoljeća ponovo 
se javila potreba za etikom. Ne samo zbog revolucionarne si- 
tuacije nego i zbog krize socijaldemokracije, u kojoj je bila 
otvorena mogućnost izbora između dva različita pokreta, dva 
ili više putova. Tu su potrebu najjače osjećali Lenjin i Jaurčs, 
ne slučajno baš oni koji radnički pokret — iako pod različitim 
uvjetima i na različit način — nisu htjeli izolirati od problema 
i konflikata čitavog društva. Lenjinov »Što da se radi« postavlja 
ponešto progmatski kategoriju prakse na njeno mjesto, isto 
tako i alternativu te ulogu svakog pojedinca u izgrađivanju 
i ostvarivanju alternativa, u načinu ostvarenja. 

Mi se ovdje ne možemo posvetiti dubljem analiziranju i 
uvjerljivom objašnjenju te epohe. Moramo samo ustanoviti da us- 
prkos svim začecima izgradnja marksističke etike ni ovdje nije 
pestala središnjim zadatkom. Istina je: osim prakse i alterna- 
tive pojavile su se još druge važne kategorije i problemi na 
teoretskom horizontu. Tako npr. društvena i etička funkcija 
sile, etička suprotnost stontanosti i svijesti, odnos prema mo- 
ralnoj tradiciji. Tako i konkretna primjena Marx—Feuerbach- 
ove teze koja analizira dilemu »odgojitelja« i »odgajanika« po 
kojoj se društvo uvijek preoblikuje od takvih ljudi, kakvi pos- 
toje, što ipak — ako ne i nužno — nosi sa sobom mogućnost 
deformiranja, zatim shvaćanje da je preobražaj društva samo 
sredstvo za humanizaciju života, što se ne može ostvariti preko 
noći već samo u permanentnoj revoluciji itd. — ove se teo- 
rije nisu dale uklopiti u jedinstvenu cjelinu (ili većim dijelom 
nisu). Ne samo što za to nije bilo vremena, za »potrebe da- 
na« uvijek ima vremena, već zato što de facto to nije bila »po- 
treba dana«. 


Iz mncgih analiza proizlazi — ovdje spominjemo samo Mar- 
cusea — da su revolucije s početka stoljeća još uvijek bile 
»revolucije gladi«. Postizanje moći, ukidanje gladi i brutalnog 
ugnjetavanja, organiziranje privrede — ovo su bili, i to s pravom, 
»zahtjevi dana«. Etički problemi javljali su se samo marginalno; 
tako kao moralni momenti sadržani u prethodno postavljenim 
ciljevima, zatim kao vrijednosti koje karakteriziraju perspektivu 
i tako između ostalog motiviraju postupak. 


Današnja je situacija ipak temeljito drugačija. Prije svega: 
tragični i strašni događaji proteklog razdoblja daju nam jasno do 
znanja što se može dogoditi ako iz sfere političkog i privrednog 
programa prognamo moralne motive, ako ove odvojimo od ten- 
dencije humaniziranja, ako na svakom nivou zbilje sprečavamo in- 
dividualnu odluku i ukidamo individualnu odgovornost. Drugo: 
dobro manipulirana društva — u Evropi i Americi — koji svom 
stanovništvu osiguravaju relativno prihvatljivo i stalno veće 
materijalno blagostanje — zahtijevaju da se pitanje »što da se 
radi« nanovo formulira. Oslobađanje od materijalne bijede u 
»Što da se radi« dobiva najprije drugo —, a zatim trećerazrednu 

ulogu. Sad više ne moraju biti stvorene pretpostavke za ljudski 
život da bi se kasnije izgradio ljudski život, nego je stvaranje 


... vo 


postaje problemom s obzirom na cjelinu ljudskog načina živo- 
ta. Ovdje mora nova klasna svijest stvoriti i formulirati zahtjev 
da bi postala snagom koja mijenja svijet. Razvoj i oblikova- 
nje tog novog zahtjeva ipak je složenije nego onog starog. I tu 
dolazi etika na centralno mjesto — ako uopće zauzima to mje- 
sto. Jer ovo ne sadrži samo implicite etički moment: osvješ- 
tavanje novog zahtjeva ujedno je osvještenje etičke vrijedno- 
sti i postupka. Marx je rekao: mijenjanjem svijeta ljudi mi- 
jenjaju i sami sebe. Ne iznevjeravamo nikako ovu Marxovu 
misao, ako je obrnemo: samo onda možemo mijenjati svijet 
ako se u međuvremenu sami izmijenimo. 


Ovdje smo stigli natrag do jedne od naših početnih teza: 
etika ima svoje mjesto u Marxovu obzorju mišljenja. Mi bismo 
u nekoliko riječi rekli gdje i kakvo je to mjesto. 


Marx tumači društvo, što je opće poznato, kao praksu, kao 
jedinstvo bića i svijesti, u kojoj su najopćenitiji obrisi djelat- 
nih mogućnosti dani stupnjem potčinjavanja prirode, stupnjem 
»povlačenja prirodnih granica«. 

Čovječanstvo stvara sama sebe iz jednog svijeta koji pos- 
toji već prije ljudi; povijest čovječanstva je rađanje i razvitak 
slobode u kojoj ljudi prirodnu nužnost uvijek nanovo i u sve 
većoj mjeri preobražavaju u svoju slobodu, a da pri tom ne 
ukidaju svoju nužnu prirodnu bit. Marx nam dakle daje kon- 
sekventnu dedukciju misli imanencije. Motivacije ljudi su de 
facto uvijek imanentne: oni toga nisu, ili barem nisu u cije- 
losti, svjesni. Kako i u kojoj mjeri u čovječanstvu (odnosno 
u pojedinim ljudima) ova imanencija i iz nje proizašle alter- 
nativa i moć postaju svjesne, tako raste i svijest o slobodi u čo- 
vječanstvu i pojedincima. Ova misao mogla bi sadržati i naj- 
općenitije konture Marxove etike. Moral je uvijek imanentan, 
čovječanstvo — kao slobodno čovječanstvo — može se samo 
sviješću o moralnoj imanenciji probuditi do samosvijesti, što 
— ponavljamo — znači ujedno svijest o ovostranosti i stalnom 
samostvaranju. Ovdje bih vidjela principijelnu suprotnost iz- 
među Marxove i religiozne etike, sasvim neovisno od toga da 
li cne pri prosuđivanju pojedinih vrijednosti dolaze do suprot- 
nih, sličnih ili identičnih zaključaka. 


1) U 20. stoljeću radnici — u Lassalleovu smislu — nisu ni izbliza »pro- 
kleto bez potreba«. 

Kako smo rekli: kod Marxa stupanj »uzmicanja prirodnih 
granica« ukazuje (što je također rezultat ljudskog postavlja- 
nja ciljeva) na prostor kretanja čovjeka i unutar njega na pro- 
stor kretanja integracija, nacija, klasa, slojeva i pojedinaca. 
Ovaj prostor kretanja može biti širok, ali i tijesan, u skladu 
s njegovom zavisnošću od različitih epoha, slojeva, pojedinaca, 
integracija. Bio širok ili uzak on uvijek sadrži alternativu i do 
rezultata se dolazi samo nakon uspjelog izbora između bezbroj 
alternativa. Relativna autonomija ljudskog djelovanja po mom 
je mišljenju drugo polazište Marxove etike. 

Relativna autonomija znači — za pojedinca— dvoje. Prvo, 
ona je mogućnost i ujedno postulat da aktivno oblikuje svoju 
vlastitu sudbinu i sudbinu svoje integracije, čitavog čovječan- 
stva. Drugo, ona predstavlja mogućnost i postulat da se vodi 
računa o svemu što je nužno, o onim činjenicama koje bi, kad 
se ne bi izmjerila njihova takovost, svaki aktivni pokušaj pre- 
tvorile u praznu moralnost i besplodno sanjarenje. Stav Pro- 
meteja i Epikura simboliziraju zajedno za Marxa plodonosan 
odnos prema alternativama. 

Za Marxa je moral dakle odnos danog pojedinca prema nje- 
govim konkretnim okolnostima i mogućnostima. Zato je on 
uvijek s visine otklanjao one koji su same okolnosti htjeli pri- 
kazati moralnom terminologijom. Energično je = protestirao 
protiv toga da bi se pojmovi kapitalist i proleter dali zamije- 
niti pojmovima »zlo« i »dobro«, protestirao je i protiv karak- 
terizacije društva budućnosti u moralnim pojmovima. To ne 
znači da on tim okolnostima osporava vrijednost ili čak 
nagomilavanje vrijednosti.  Nagomilane društvene, antropo- 
loške vrijednosti nije međutim smatrao za sebe i po sebi mo- 
ralnim vrijednostima. Ove su šire i uže, u svakom slučaju — s 
obzirom na moral — heterogene. U odnosu prema njima, u iz- 
boru odnosno otklanjanju vrijednosti koje podstiču humano 
ljudsko biće, u ustrajanju pri postavljenom cilju, u načinu us- 
trajanja itd. otkriva se moral. Samo iz takve koncepcije mogla 
je nići kategorija prerano nadošlog revolucionara (u prepisci 
s Lassalleom o drami »Sickingen«), gdje je veličina ljudskog 
djelovanja prikazana ne čistom motivacijom niti pukim pos- 
ljetkom, već time da junak preuzima takvu stvar — i stoji iza 
nje — u kojoj je utjelovljeno svjesno zastupanje svih ljudskih 
vrijednosti, takvih ljudskih vrijednosti koje se pod danim uv- 
jetima ne mogu ostvariti, ali usprkos tome ipak ulaze u ihu- 
manu perspektivu ljudskog razvoja. 

Iz svega slijedi da moral kod Marxa nema posebnu sferu. 
Gotovo svaki ljudski čin ima moralnu relevanciju, nijedan me- 
đutim nije čisto etičke prirode. Moral signalizira objektivan 
odnos individuuma prema njegovu rodu (odnos prema vrijed- 
nosnim sadržajima). Onaj nivo na kojem ovaj odnos dolazi do 
izražaja (koliko svjesno individuum preuzima ono generičko, 
koliko mu podređuje svoju partikularnost, u kojoj mjeri mo- 

ral postaje motivom njegove djelatnosti), zatim i moralna 
»razboritost« (do koje mjere spoznaje konflikte ili vrijednos- 
ne sadržaje, kako u pojedinim situacijama može suditi i bi- 
rati, u kojoj mjeri svoje principe — ne prilagođujući se situa- 
ciji — može »primijeniti«) napokon snaga, izdržljivost i pouz- 
danost karaktera. 

I u moralu Marx otkriva otuđenje. Ako moral nastupa kao 
samostalna sfera, tada je riječ o otuđenom moralu. Tada nje- 
govi postulati stoje nepomično nasuprot partikularnosti i mo- 
ral isto tako drobi pojedinca (makar mu se ovaj i spontano 
pokoravao) kao i pravo ili država (vidi njegovu analizu za 
Fleur de Marie). Moral je ipak i tada i utoliko otuđen kada 
interesi integracije (u prvom redu klase) za pojedince koji 
pripadaju dotičnoj klasi postanu »prirodni« moralni postulati. 
Komunizam mora — kao pokret — dovesti do toga da ova klas- 
na (slojevna) determiniranost prestane i da se generička mo- 
tivacija izbora oslobodi svoje sraštenosti uz klasne interese 
konkretne integracije i preobrazi u neposrednu sraštenost uz 
čovječanstvo, uz generičku bit. Razvoj generičkog bića, huma- 
nizacija ljudskih prilika biva tako ujedno i ukidanje moralnog 
otuđenja: osvajanje uvijek većeg individualnog prostora za kreta- 
nje, gdje je na nivou etike (a ne apstraktnog morala omoguće- 
na odluka za svakoga i zauvijek. 

Ako smo time dali, makar u skici, pregled kako etici u mark- 
sizmu pripada mjesto i gdje je ono, treba još nešto objasniti. 
Zašto smo govorili o etici socijalističkog pokreta, zašto ne jed- 
nostavno o Marxovoj etici? Zašto netko nije mogao na osnovu 
Marxove filozofske teorije razraditi takvu etiku, tačnije: zašto 
nije neki »marksolog« mogao stvoriti marksističku etiku? 

U većoj ili manjoj mjeri odnosi se to na svakog filozofa — 
on svoje misli mora doživjeti, nedoživljene misli nisu filozof- 
ske misli. Još više se to odnosi na etiku, ali najviše na marksis- 
tičku etiku. Marxova etika je sama praxis: ona može egzistirati 
samo ako se na neki način i u nekom obliku može ozbiljiti. 
Jedna — iako na Marxovim osnovama — izgrađena etika koja 
se pasivno suprotstavlja svijetu manipulacije može najviše biti 
suvremeni izraz za »nesretnu svijest«. Marxova etika može zna- 
čiti samo moralno osvještenje onog pokreta koji sama sebe 
(i time čovječanstvo) humanizira. I zato izgradnja Marxove 
etike ne ovisi samo o ispravnom razumijevanju ili primjeni 
Marxovih tekstova, nego o razvitku takvog pokreta čija je etika 
takva etika. Za one koji sada rade na Marxovoj etici, koji žele 
ispuniti spomenutu »bijelu mrlju«, za njih postoji samo jed- 
na perspektiva: ponovni susret aktivnosti revolucionarnog po- 
kreta, ljudi, masa (k tome još aktivnosti koja samu sebe hu- 
manizira preoblikujući svijet) i Marxove teorije. Potrebu za 
Marxovom etikom stvorila je dakle novonastala »prokleta bes- 
potrebovnost«, ali plodna Marxova etika može se razviti samo 
u toku nestajanja i ukidanja ove »proklete bespotrebovnosti«. 

Sjetimo se ipak uvodnih razmatranja naših misli. Govorili 
smo tada o tome kada jedan pokret može izgraditi etiku. Po- 
navljam ukratko: Kad se ne smatra apsolutnim, kad njegova 
spontana svijest iščezava, kad se unutar društva prostor po- 
jedinačne prakse proširuje, kad raspolaže sviješću, samospoz- 
najom i samokritičnošću. Mi ipak nismo posumnjali da se u 
nedostatku, većem ili manjem, tih faktora jedan pokret ipak 
može razviti,postizati uspjehe i povećati svoj utjecaj na mase 
(npr. vrijeme II Internacionale u povijesti marksističkog po- 
kreta). Ali jedan pokret koji u Marxovu smislu mijenja druš- 
tvo danas ipak ne može postojati bez tih faktora. Sad nije više 
riječ o postulatima etike odnosno marksističke etike, nego o 
općim postulatima komunističkog pokreta u Marxovu smislu. 


Preveo Marijan Cipra 

HUMANITET PRAKSE KOD MARXA 
Rasim Muminović 


Sarajevo 


Predmet rada je stoga opredmećenje 
čovjekova generičkog života 
Marx 


Humanitet i praxis tvore unutar Marxove orijentacije takvo 
antropološko jedinstvo da je moguće apodiktički tvrditi: ne- 
ma humaniteta bez prakse niti prakse bez humaniteta. Jer, ka- 
kva je to praksa koja ne bi bila ljudska, cdnosno koji huma- 
nitet ne bi zahtijevao praksu? Ali se na to odmah nameće pita- 
nje: što čini njihovu razliku? Da li se razlika, po kojoj se me- 
đusobno diferenciraju, dade reducirati na razliku njihovih kvan- 
titativnih sadržaja? No, ako se učini to, zar nije time nivelirana 
mogućnost da se praksa shvati kao izvor humaniteta vrelo na- 
stajanja ljudskog specifikuma, i da se humanitet pokaže kao 
eksponent impliciranog humaniteta prakse? Ukoliko se i hu- 
manitet i praksa dovedu u vezu sa čovjekom, izvorom njihovog 
nastajanja, čini se da ta mogućnost otpada, što ne znači da se 
već time ne može upasti u novu zamku. I pored toga, zar oni 
ne predstavljaju definiens čovjeka u povijesnom zbivanju kroz 
koje se najavljuje nastajanje autonomije primjerene jedino 
čovjeku u svijetu? Može li se, prema tome, izbjeći antinomič- 
no pitanje: Je li čovjek tvorac humaniteta i prakse, kraće, — 
humanizirane prakse, ili je praksa izvor nastajanja čovjeka? 
Samo pitanje je metafizičko, što znači da se unutar ove ori- 
jentacije ne da ni postaviti, jer pretpostavlja odsustvo dija- 
lektike koja karakterizira Marxovu misao. Treba li, međutim, 
to da znači da Marx nema u vidu negativitet prakse i huma- 
niteta, tj. mogućnost njihovog antihumanističkog karaktera, 
ili to pak znači da postoje: i nepraktički humanizam i antihu- 
manistička praksa? Takvo pitanje nameće potrebu da se od- 
redi čovjekov odnos prema praksi s obzirom na njenu izvor- 

nost. Samim tim što se javlja kao djelatnost čovjeka, znači 
li da je praksa ljudska ili izvor njene ljudskosti treba tražiti 
izvan nje same? Ukoliko se prihvati posljednja alternativa, ta- 
da se nameće samo po sebi pitanje izvornosti humaniteta, a 
njegovo traženje izvan prakse postaje put u nonentitatis. Tako 
smo iznova kod odnosa humaniteta i prakse i ponovo upućeni 
na njihovo jedinstvo. 

Ali ta zaoštrenost pitanja i odgovara namjeri ovog osvrta 
koji nema drugog cilja nego da u antropologijsko-etičkoj, da- 
kle, prioritetno filozofijskoj dimenziji ukaže na humanitet u 
sferi Marxovog poimanja prakse. 

Zbiljsko djelovanje uzima se i određuje najčešće po svom 
utilitarističkom karakteru iako ono u biti znači dovršavanje 
nečega nedovršenog, ostvarivanje neke potrebe, razvijanje bo- 
gatstva biti nekoga, jednom riječju: pro-izvođenje. Pa i samo 
mišljenje može biti djelovanje na otkrivanju onoga što jest, 
angažiranje na određivanju conditio et situatio humanus. Iako 
se s obzirom na tu namjeru pokazuje kao djelatnost, ono mo- 
že biti shvaćeno i kao theoria u smislu opservacije obogaćene 
brigom da ono, što je po svom potencijalitetu ljudsko, pos- 
tane zbiljski humanus. Međutim, to nije put kojim se želimo 
približiti humanitetu, a najmanje humanitetu prakse kod Mar- 
xa. Ovdje se moramo ograditi još od jedne mogućnosti is- 
traživanja našeg problema. Mi ćemo, naime, samo pretposta- 
viti, za ovu priliku, Marxov zahtjev da »čovječnog čovjeka« 
treba određivati u njegovom ljudskom medijumu — društvu, 
gdje se ispoljava njegova ljudska priroda, jer ćemo ga pro- 
matrati na izvoru njegove ljudske svjetovnosti, u praksi — me- 
dijumu opredmećivanja njegovog generičkog života. 

Premda ljudska bit, poslije Marxovog epohalno-humanistič- 
kog obrata, ne predstavlja u principu ništa neshvatljivo, njeno 
istraživanje i borba za njeno istinsko mjesto u svijetu puke 
postvareiositi postaju danas aktualniji nego su bili u Marxovo 
doba. Smislenost i neophodnost rada na tom zadatku, s jed- 
ne, i sizifovska besmislenost truda u tom pravcu, s druge stra- 
ne, podjednako niču i razvijaju se u povijesnoj krizi u kojoj 
se osjeća uz prividni uspon stvarni pad humaniteta. Filozo- 
fija pred tim neodložnim zadatkom pokazuje nemoć, što se 
ispoljava u obliku krize njene filozofijske misli. Sudbina znanosti 
pred tim zadatkom još je gora: 1. jer ostaje izvan dosluha sa fi- 
lozofijom, koja preko humaniteta otkriva smislenost samoga svi- 
jeta; 2. u svom zaboravu humaniteta, znanost, mada paradoksal- 
no, uzdiže povijesnu krizu do nivoa totalne krize, što je neminov- 
no dovodi u sukob sa filozofijom. Vjerujući da rade na istom 
zadatku različito filozofija i znanost rade jedna protiv druge. 
Svijet puke posredovanosti, gdje se pragmatizirana zbilja uzi- 
ma za fundament smislenog trajanja, u kojoj humanitet dotra- 
java svoju nehumanost, znanost nalazi svoje »istinsko« mjes- 
to, duboko uvjerena da je jedino njenom zaslugom čovjek za- 

parao kosmički prostor, da ga je visoko uzdigla iz zemaljskog 
blata, zaboravljajući pri tom da se zamisli nad mogućim do- 
metom njegovog daljeg kretanja. A čovječanstvo, istrajući kri- 
zu humaniteta, vjeruje da će ona naći svoj kraj u nauci 
čak i onda kad mu ta nauka sprema za uništenje najopasnije 
oružje. To uvjerenje nalazi svoga izraza i u latentnom sukobu 
između filozofije i umjetnosti, s jedne, i nauke i tehnike, s dru- 
ge strane. Ono se javlja kao nepovjerenje prema prvim dvje- 
ma i postaje utoliko izrazitije ukoliko njihovi humanistički 
produkti manje zadovoljavaju potrebe što ih je nametnula lju- 
dima reklama tehničkog doba. Pa i onda kad se filozofijsko- 
«integralna misao artikulira u namjeri da, parcijalnim temati- 
ziranjem humanističke problematike kroz somatsko-biologijsku 
antropologiju, karakterolcgiju, etnologiju, psihoanalizu, peda- 
gošku psihologiju, kulturnu morfologiju, tipologiju, razne ob- 
like socijalne, kulturne i filozofske antropologije, dopre do 
ljudskog, što potvrđuje nepregledno mnoštvo postuliranih pro- 
blema, istaknutih zahtjeva, položenih nada, promašenih cilje- 
va i tome slično. To udaljavanje znanosti od humaniteta i nje- 
govo vulgariziranje moguće je pratiti na razvoju sociologije. 
Startajući u svom razvoju između stroge egzaktne znanosti i 
»proizvoljnosti« filozofije, sociologija se sve konstantnije uda- 
ljava od filozofije da se preko sociometrije preivori u kraj- 
nje simplificiranje, a često i ordinarno banaliziranje specifi- 
kuma humanističkih pojava. Dovoljno je da se pomene put 
kojim se u ovom domenu otkrivaju humanističke (ne govori- 
mo o drugima) pojave pa da čovjek izgubi povjerenje u te re- 
zultate. Suradnja politike sa statistikom u ovom području mo: 
že dati krajnje nehumanističke rezultate. Pogotovu danas kad 
se čovjek ne vezuje sa univerzumom u svrhu prioritetne reali- 
zacije humanitarnih ciljeva nego se ekspanzija u kosmos javlja 
kao rezultat militarističkih ciljeva. Da je ta tvrdnja lišena pro- 
izvoljnosti dovoljno je ukazati na to da je u rukama suvreme- 
nih protivnika više oružja, a manje humanističkog razumijeva- 
nja, više straha, a manje sigurnosti. Stoga je razumljivo što 
se čovjek osjeća više rob nego gospodar svog svijeta, što je 
u njegovom svijetu unatoč mnoštvu stvari tako malo huma- 
niteta. Obraćanje, uslijed toga, Marxovoj humanističko-revclu- 
cionarnoj poruci pokazuje ga kao neodložni imperativ našeg 
doba. 


Istina, svako ozbiljno razmišljanje o svijetu polazi od hu- 
maniteta ili vodi njemu. Stoga je posve razumljivo da se on 
javlja pregnantno u helenskom filozofijskom svijetu, da leži 
u osnovi novovjekovnog filozofiranja i da stoji u znaku vlas- 
tite krize u suvremenoj filozofiji. Na povijesnim prijelomima, 
uz prisustvo krize, dolazi toliko do izražaja pitanje humanite- 
ta i potreba njegovog praktičko-teorijskog razrješavanja da se 
po tome može isvršiti određena klasifikacija povijesnih razdo- 
olja. Stoga je posve razumljivo što se Marxov revolucionarn 

poklik diže u ime humaniteta, a protiv otuđenog ljudskog svi- 
jeta. Ali je neoprostivo što se taj poklik ne osjeća dovoljno 
čak ni u marksističkom svijetu. 

A gotovo da nema filozofskog sistema čiju bi srž, mada 
najčešće u implicitnoj i aforističkoj formi, u tclikoj mjeri 
činio humanitet kao u djelu Karla Marxa. Iako ga zastire mno- 
štvo empirijskih zapažanja, filozofsko-znanstvenih refleksija o 
svijetu, društvu i životu, humanitet je svagda povcd i cilj tih 
zapažanja i refleksija. Marxova je misao, u njemu, pregnantno 
humanistička. Istina, njegova oštra kritika neljudske situacije, 
otuđenog građanskog svijeta, dana je u formi, koja nameće 
utisak kao da se u Marxa radi o političkom buntu dalekom 
svakoj etici i moralu; ako se tome još dodaju njegove nega- 
tivne izjave o etici i moralu (u klasičnom smislu), onda je to 
posve dovoljno da se prikrije krucijalni motiv bunta: čovjek 
kao najviša vrijednost i krajnji cilj svih ljudskih napora sve- 
den je na robu, sredstvo. Imajući u vidu humanitet kao vrhun- 
sku vrednotu, Marx izvrgava nepoštednoj kritici uvjete života 
unutar kojih se ljudsko gubi, nestaje, u samoalijenaciji čovje- 
ka, u otuđenju njegove ljudske prirode, njegove specifičnosti, 
i prelazi u ono što vrijeđa ljudsko dostojanstvo i ukida čovječ- 
nost. To su motivi koji uslovljavaju njegov revolucionarno-radi- 
kalni bunt. 

Njegovom zahtjevu realizacije filozofije podložan je i za- 
datak ozbiljenja humanuma, jer »kritika religije završava uče- 
njem da je čovjek najviše biće za čovjeka« i zbog toga treba 
uništiti sve odnose »u kojima je čovjek poniženo, ugnjeteno, 
napušteno, prezreno biće«'. Pledirajući za emancipaciju čovje- 
ka od uvjeta koji vrijeđaju njegovo ljudsko dostojanstvo, Marx 
kaže: »Svaka je emancipacija svođenje čovjekova svijeta, čo- 
vjekova odnosa na samog čovjeka«*. To »svođenje«, međutim 
ne smije biti izvedeno u sferi kontemplacije, imaginarne vizije, 
metafizičkih postulata, poslije čega opet ostaje glavno da se 
uradi. »Realni humanizam« mora biti djelo povijesne prakse, 
realiziranje u zbiljskom empirijskom životu, lišeno apstrakt- 
nih ideala, jer humanizam po Marxu nema opasnijeg nepri- 
jatelja od spiritualizma ili spekulativnog idealizma koji umje- 
sto individualnog čovjeka stavlja samosvijest. Budući da osje- 
ća prisustvo duboke tragedije u ljudskoj egzistenciji koju vitla 
svijet privatne svojine, Marx čezne za revolucijom koja bi 
stvorila uvjete za autentičnu ljudsku egzistenciju, jer pri- 
vatni interes građanskog društva rastače tu prirodu na svijet 
posredovanih stvari. 

Istinsku ljudsku prirodu, međutim, karakterizira usmje- 
renost, stalni intencionalitet, na radikalno mijenjanje svijeta 


1) Marx, Die Friihschriften. Herausg. S. Landshut, Stuttgart 1953, 


S. 216. 
2) Ibid. S. 199. 

u cilju povećanja njegove ljepote i prijatnosti kako bi ade- 
kvatnije odgovarao potrebama što nastaju u procesu prakse. 
Težnja za novim, boljim, ljudskijim svijetom prožima pravu 
ljudsku prirodu i zato je zavidno »biti prvi među onima koji 
stupaju u nov život...«, koji su skloni stvaranju novog, usa- 
vršavanju, mijenjanju. Sučeljavajući se sa raznim poduhva- 
tima da se odredi ljudsko, Marx uviđa ograničenosti njih;vih 
napora upravo zbog odsutnosti u njihovim koncepcijama fe- 
nomena prakse. Za njih se humanitet pokazuje u racionaln:m 
animalitetu, ili u lingvističkoj sposobnosti, ili u potrebi dru- 
štvenog zajedničarstva ili u radu koji pretpostavlja raciona- 
litet, a ne uviđaju da je čovjek biće prakse i da u praksi 
samoj treba tražiti ljudskost. Ona naime involvira i racional- 
nu, i lingvističku, i socijalnu i djelatnosnu komponentu pa 
se u njihovom jedinstvu pokazuje kao ljudska praksa. Tako 
se uobičajenom razlikovanju čovjeka od animalnog svijeta 
na osnovu isključive sposobnosti njegovog misaonog snala- 
ženja u svijetu, Marx mcže suprotstaviti mišljenjem da je 
svjesna djelatnost fundament čovjekovog generičkog bića i da 
se u njoj nalazi osnov humaniteta, 

Budući da je univerzalno to biće, čovjek se ne može jed- 
nom za svagda definirati. Neodređenost kao temeljna odlika 
njegovog bića u stvari je ontološko-antropološka mogućnost 
koja bez prakse ne može postati realnost, iz čega slijedi ne 
samo da je čovjek per definitionem biće prakse nego i da je 
sama praksa beskrajna kao i ljudska egzistencija. Ozbiljava- 
nje tog beskonačnog potencijaliteta objavljuje se kroz povijes- 
no zbivanje, nastajanjem čovjekove autonomije i samoodgo- 
vornosti za njegovo mjesto u svijetu. Ono je, dakle, usko ve- 
zano sa načinom čovjekovog postojanja, sa sadržajem njego- 
ve egzistencije i zato povijesno događanje kao zbivanje prakse 
treba promatrati u sklopu zbivanja slobode kao fundamenta 
humaniteta. Zapravo kroz te procese, čovjek ulazi u carstvo 
svrha vezanih za vrste djelatnosti kojima se ostvaruju pored 
individualnih i društvenih interesa i pojavljuju oblici slobode. 

Čovjek se praksom jedino približava svijetu, otkriva nje- 
gove tajne, razvija svoje beskonačne mogućnosti, stiče moć 
da vlada njegovim silama itd. ali i stvara šansu da nestane, 
da se otuđi ne samo od svijeta nego i od svog generičkog 
bića. Za čovjeka se može reći da je na djelu, kod sebe, kad 
je u praktičkom procesu, da na prirodan način potvrđuje svoju 
bit kad se u njegovom stavu, odnosu, djelu potvrđuju stav, 
odnos, djelo ljudskog roda. Svrhovito djelovanje koje karak- 
terizira praksu, otkriva prisustvo humaniteta u svijetu, hu- 
maniteta komu su tuđi haotičnost i stihijnost, a s druge strane 
unosi elemente koje priroda izvan prakse ne poznaje. Pošto 


3) Ibid. S. 160. 

čovjek unosi u djelatnost, kojom nastoji realizirati svoje cilje- 
ve, teleologiju i tako otkriva određenu harmoniju u svijetu, nje- 
gova praksa ostvaruje određeni sklad između njega i svijeta 
koji bi se mogao pozitivno odraziti na humanističkoj relaciji 
č>vjek—čovjek. U tom pogledu normalno je pretpostaviti bo- 
gaćenje ljudske prirode s obzirom na daljnji tok čovjekove his- 
torije iako se danas više nego u Marxovo doba osjeća parci- 
jaliziranje, što će reći siromašenje te ljudske prirode. Moder- 
nog homo technicusa obilježavaju interesi vezani za korisnost, 
stendardizaciju, produkciju radi »uspjeha« neovisno od toga 
ća li je u njemu položena mogućnost za afirmaciju humani- 
teta, da li predstavlja prisvajanje predmetnog svijeta za čovje- 
ka, gdje bi se uspjeh odnosio na »ljudske bitne snage pretvo- 
rene u djelo«. 


Jer, djelo je potencijalitet ljudskosti mada jedini poten- 
cijalitet, i baš zbog toga mogućnost kao djelo ne mora da 
se potvrdi budući da se u njemu čovjek može i otuđiti, što 
znači da »djelo može da bude i ne-djelo ili zlo-djelo, jer dje- 
lo... omogućuje postajanje ljudske prirode, ali sarnim tim omo- 
gućuje i njeno nestajanje...« Međutim, sadašnji svijet potvr- 
đuje neuspjelost tog djela, što se pokazuje u dvojakoj bijedi 
kao obliku egzistencije većine, u potrebi kao neuspjelosti dje- 
la. U čemu je zapravo ta neuspjelost i šta sbilježava djelo na 
humanističkom planu? 


Čovjekovo djelo nastaje u praksi negacijom danosti, ukida- 
njem puke istrajavajuće sadašnjice i otvaranjem onog što još- 
-nije, jer čovjek nije biće danosti pa to ne može biti ni njegovo 
djelo, njegova zbilja. Ta zbilja zapravo nije ništa drugo do dija- 
lektički (prakscm) preobražena stvarnost, uzdignuta do nivoa 
povijesne procesualnosti, do akta afirmacije antropološke biti, 
akta čija je pretpostavka slobodna djelatnost (praksa). Jedin- 
stvo subjekt-objekta proizlazi iz samog praktičkog procesa, iz 
potrebe njegovog nastajanja, unošenja čovjeka u objekt njego- 
vog interesa i zato se prisustvo objekta pckazuje kao opred- 
mećeni čovjek. Isključeno je apstraktno spajanje, spajanje sa- 
mo putem spoznaje, a uključena univerzalnost čovjekove poten- 
cijalne moći u nastajući svijet koji cbuhvata proces prakse. 
Kroz to se rađa osjećanje vlastite vrijednosti, ljudskog dosto- 
janstva bez kojeg su ljudi »soj robova ili konja« (Marx). Zbog 
toga teorija koja ne uključuje i praksu po svojoj biti ne može 
biti i revolucionarna usprkos njenoj verbalnoj slatkorječivosti 
i logičkoj zasnovanosti. Revolucionarna teorija zahvata stvar u 
korijenu razbijanjem ckoštale stvarnosti pri čemu se odvija 
centriranje povijesnog čovjeka i svjesno uvlačenje u proces 
povijesne determinacije kad se on jasno pokazuje kao član objek- 


4) Milan Kangrga, Etički problem u djelu Karla Marxa, Zagreb 1963. 
str. 113. 

tivnog zbivanja iako njegovo praktičko djelovanje dodjeljuje 
tom toku manje-više subjektivna obilježja, bar prema inkarni- 
rajućoj praksi što se ovdje reflektira kao definiens svjetovnog 
zbivanja. Impuls revolucionarnog zahvata, što ga nameće takva 
teorija, oživljava u praktičkom poduhvatu smislenu budućnost 
koja ga tim poduhvatom potvrđuje. U tom jedinstvu čovjek 
postaje nosilac procesa, nastajanja svijeta za koji se može reći: 
»Čovjek, to je čovjekov svijet« a povijest — njegov jedinstveni 
život, »jedna jedinstvena znanost«. 


Iza optimističkog karaktera tog humanističkog prakticiranja, 
međutim, krije se još uvijek čovjekova neuspjela stvar. Pored 
svega što je dosada bio (rob-gospodar, kmet-feudalac, proleter- 
-kapitalist), čovjek ostaje neodređen, još se nije pokazao nje- 
gov totalitet mada stalno nezadovoljstvo danim stanjem i 
vječita nada u bolje indiciraju skrivenost tog totaliteta. Kao 
rezultati neuspjelosti, neistine, neozbiljenosti, oni motiviraju 
samu praksu, koja, kako smo već utvrdili, postaje osnova cje- 
lokupnog osjetilnog svijeta. Marx misli na tu praksu kad ka- 
že: »Ova djelatnost, ovo neprekidno osjetilno događanje i stva- 
ranje, ova produkcija, do takvog je stupnja osnova čitavog 
osjetilnog svijeta, kakav sada on egzistira, da bi Feuerbach 
zatekao čudovišne promjene, ne samo u prirodnom svijetu, 
nego bi skoro primijetio da nema čitavog čovječanstva i da 
ne postoji mogućnost njegovog vlastitog opažanja, što više, ni 
njegove vlastite egzistencije, ako bi ova djelatnost bila preki- 
nuta i samo za jednu godinu«*. I u ovako koncipiranoj dimen- 
ziji povijesne prakse, što se superiorno i temeljito suprotstav- 
lja postulatornom humanizmu, apstraktnoj objektivnosti i aps- 
traktnoj subjektivnosti, razbijenosti jedinstva čovjeka i priro- 
de, odnosno apstraktnom filozofskom poimanju ljudske pri- 
rode, gdje »uopće čini bit filozofije, otuđenje čovjeka, koji se 
spoznaje...«, ljudska priroda, mada se javlja kao priroda za 
sebe, odnosno kao djelo povijesti, ta priroda izranja iz svije- 
ta danas osiromašena i ponižena svijetom koji je stvorila, i 
još više: opsjednuta strahom pred budućnošću. Da li se za nju 
može reći da je zbiljski ljudska priroda uprkos tome što nas- 
taje u povijesnom procesu? Može li ona biti zbiljska prezen- 
tacija bića čiju egzistenciju treba da karakterizira stvaralaš- 
tvo, radikalizam, i sl.? Ako ljudska priroda nije gotova dana 
nego praktički i povijesno nastaje kao čovjekova predmetnost, 
je li proces očovječivanja, postajanja ljudske prirode, zbilj- 
ski otvoren ili je čovjek osuđen ne da stvara svoju ljudskost 
nego da očekuje da mu je neko »pokloni«? Zar se briga o ljud- 
skosti najčešće ne izjednačava sa brigom o zadovoljenju ele- 
mentarnih vitalnih nagona? Možda se sve to ne vidi od sja- 


5) Marx, Die Friihschriften, op. cit. S. 353. 
6) Ibid. S. 270, 

ja »praktičnih« predmeta koje producira suvremena tehnifici- 
rana industrija ili od fraza kojima se demagoški zaglušuje su- 
vremeno čovječanstvo? Može li suvremeno čovječanstvo zao- 
bići ta i mncga druga pitanja? To je isto kao da smo se pi- 
tali: može li suvremeni svijet, ako misli na autentičnu ljudsku 
prirodu, zaobići Marxovo djelo? 


Kad hoće da istakne razliku između čovjeka i životinje, Mar- 
xu se nameće ropski odnos životinje prema djelatnosti. »Ona 
jest životna djelatnost« — kaže Marx za životinju, dok: »Čo- 
vjek svoju djelatnost čini predmetom svoga htijenja i svoje 
svijesti«'. Upravo zbog toga što njegova egzistencija nije osu- 
đena na trajno robovanje instinktima, čovjek se u svojoj biti 
pokazuje, rečeno Blochovim jezikom, kao još-ne. Istina ovo 
»još-ne« ne obilježava samo potencijalitet čovjekove polivalent- 
ne ekspanzije u svijetu nego istovremeno i nemogućnost da 
bude ono što jest — čovjek, jer se ljudskost razvija u okviru 
životnog procesa ljudi, njihove djelatnosti i tako pretpostav- 
lja određeni povijesni poredak koji se u dosadašnjoj povijesti 
»klasnih borbi« nije mogao ozbiljiti. Kao tvorci povjiesti ljudi 
stvaraju i te pretpostavke iako se kao rezultat njihovih ne- 
mogućnosti, da ostvare te pretpostavke, javlja alijenacija koja 
se vezuje za čovjeka tako da je moguće reći: alijenacije nema 
bez čovjeka, a kad ona jest, onda nema istinskog čovjeka. 


Ona nastaje u onom istom procesu u kojem nastaje hu- 
manitet. Ne uviđajući da je, kad god se govori o radu, »riječ 
neposredno o samom čovjeku«, engleska klasična ekonomija 
nije zapazila alijenaciju u samom radu. Marx je na toj osnovi 
govorio o otuđenosti građanskog svijeta. Ako se bogatstvo 
ljudskog bića ispoljava u njegovim djelima, u predmetima koje 
je čovjek stvorio, čovjekovo siromaštvo mora rasti sa ukida- 
njem te predmetnosti, jer kako smo pokazali, bit čovjekove 
egzistencije pa i humaniteta leži u njegovoj slobodnoj djelat- 
nosti — praksi i njenom rezultatu. Ukoliko je praksa ta koja 
rađa ljudski svijet, onda je otuđena praksa, ona koju srećemo 
u društvenim sistemima privatnog vlasništva, zapravo praksa 
negacije ljudskog svijeta; djelatnost, koja ne potvrđuje prirodu 
svog nosioca, jest otuđena praksa i kao takva negacija huma- 
niteta. 


Međutim, opredmećena afirmativna praksa u stvari je olju- 
dena humanizirana predmetnost, tj. stvaralački izmijenjena i 
ljudskom biću prilagođena zbilja, svijet u kome se potvrđuje 
njegova generička bit budući da ljudskost nastaje tamo gdje 
opredmećivanje ne znači alijenaciju. Zar to ne potvrđuje Mar- 
Xovo shvaćanje izvornosti prakse? 


7) Marx—Engels, Ekonomsko-filozofski rukopisi, Rani radovi, Ze- 
greb 1953, str. 202. 

ANTONIO GRAMSCI I SMISAO SOCIJALIZMA"* 

Zagreb 


Želio bih u ovom kratkom diskusionom prilogu istaknuti 
jedan morment Gramscijeve praktičke i teorijske djelatnosti 
koji ga, po mom mišljenju, uvršćuje u red najkreativnijih pred- 
stavnika onog misaonog marksizma kojim se mnogi pojedinci, 
pa i čitavi komunistički pokreti, u pojedinim razdobljima ovog 
našeg vijeka nisu mogli podičiti. 

Marx je inaugurirao jednu historijsku akciju i težnju ne sa- 
mo s ciljem dokidanja egzistencije klasne vladavine, nego i 
svake vladavine nad čovjekom, svake situacije koja čovjeka 
drži u potčinjenom i obespravljenom stanju. Upravo zato je 
i Marxova koncepcija slobode i historijskog prevladavanja eko- 
nomski i socijalne alijenacije kao i raznih formi mistifikacije 
(teorijske, filozofske, političke itd) i najbolja osnova za sagle- 
davanje suvremenh historijskih mogućnosti i procesa. 

Iako je upravo ono djelo koje je najdirektnije i najiscrp- 
nije raspravljalo o čovjeku i alijenaciji bilo u Gramscijevim re- 
volucionarnim danima još nepoznato, mislim na Ekonomsko- 
“filozofske manuskripte — marksistički socijalistički pokret je 
tu misao, u razdoblju oko prvog svjetskog rata, u praksi re- 
volucionarne borbe istakao, iako još ne u dovoljno razrađe- 
nom obliku. Lenjin je, naročito na osnovi Marxova spisa o 
Pariškoj komuni i Engelsova tretiranja odumiranja države u 
Anti-Diihringu vidio u stvaranju »sovjeta« radničkih i seljač- 
kih deputata nove forme revolucionarne vlasti i moguće os- 
nove odumiranja države kao političke institucije nad radnim 
čovjekom. Teorijski su ove ideje — u smislu prevladavanja 
postvarenja čovjeka organizacijom radničkog samoupravljanja 
najdublje i najmisaonije došle do izražaja u Lukacsevoj Histo- 
riji i klasnoj svijesti. 

Nasuprot ovakvim teorijskim anticipacijama jednog sudbo- 
nosnog historijskog razvoja veliki dio evropske socijaldemo- 

kracije, sa Kautskym, Bernsteinom, Bauerom, itd. na čelu bio 
je opčinjen parlamentarizmom i državom kao osnovnim polu- 
gama historijskog prevrata i time davali Weberovoj koncepciji 
birokracije samo jedan argument više. 

Isto tako, iako su staljinistički ideolozi sasuli mnoštvo kri- 
tika i psovki na gledišta i praksu tadašnje socijaldemokracije 
— u svojim koncepcijama države i partije, apsolutnog mono- 
pola političke sfere bili su zapravo na istom misaonom nivou 
kao i oni koje su kritizirali. Samo što su prvi kod toga računali 
ipak na demokratski parlamentarizam, uzimajući dakle u ob- 
zir dostignuti nivo evropske demokracije, drugi su u svom dr- 
žavno-partijskom ekskluzivizmu i monopolizmu (a kult ličnosti 
je samo jedan od krajnjih fenomena takve konstelacije) doveli 
do poznatih deformacija početni socijalistički impuls. 

Već nekoliko decenija, pod utjecajem Staljinove mistifika- 
cije države u socijalizmu (koji je smatrao da je socijalizam čak 
izgrađen kad sve postane državno vlasništvo i kad je sav život, 
ne samo ekonomski, potčinjen državnoj arbitraži) komunis- 
tički pokret osnovno težište stavlja na političku sferu tj. drža- 
vu i partiju, ne uviđajući da je to još uvijek sfera otuđenja 
(koja može imati upravo zato i veoma aberantne strane) i ne 
uviđajući da osnovni smisao socijalizma ne može biti u izgra- 
đivanju odnosa između države i radničke klase (sa ostalim 
slojevima društva), jer se stari najamni odnos time ne dokida. 

Smisao socijalizma može jedino biti u neprekidnom rastva- 
ranju starih društvenih odnosa izgradnjom novih u kojima će 
slobodni pojedinac i proizvođač biti osnova toga procesa. U 
Marxovu terminu »asocijacije slobodnih proizvođača« što je 
samo i druga strana fenomena »odumiranje države« imamo 
ključ za razumijevanje stvaranja onih novih historijskih ele- 
menata i odnosa koji s pravom nose naziv — nove ere komu- 
nizma. 

Osobito je ugodno, nakon tolikih historijskih iskustava so- 
cijalizma, i pozitivnih, ali često i veoma negativnih, reći ne- 
koliko riječi o tom pitanju u vezi s Antonijem Gramscijem, ko- 
ji iu tom pogledu, svakako bitnom, može da bude primjer i 
ponos jednog revolucionarnog pokreta. 

U burnom razdoblju nakon prvog svjetskog rata, kada je 
oktobarska revolucija ustalasala radničku klasu Evrope, kada 
je pitanje revolucije postajalo pitanje dana, Gramsci u pozna- 
tom periodu izdavanja lista Ordine nuovo ne stavlja akcent, s 
obzirom na organizaciju nove države, niti na sindikat, niti na 
partiju — nego upravo na socijalno-ekonomsku organizaciju 
radnika kao slobodnog proizvođača. 

Veoma su interesantna Gramscijeva ukazivanja na karakter 
sindikalizma, koji je za njega više jedan od oblika kapitalistič- 
kog društva, a ne potencijalno savlađivanje = kapitalističkog 
društva. »On organizira radnike ne kao proizvođače, nego kao 
nadničare, odnosno kao stvorenja kapitalističkog poretka pri- 

vatnog vlasništva kao prodavce robe rada«. i 
8'XI 1919), Izabrana djela. Beograd, 1959, str. E ok Zi 

Sindikalistička teorija je za Gramscija potpuno propala u 
konkretnom iskustvu proleterskih revolucija, sindikati su, kako 
u istom članku tvrdi, pokazali organsku nesposobnost da otje- 
love diktaturu proletarijata. Jer »normalni razvoj sindikata 
označen je linijom opadanja revolucionarnog duha masa; po- 
većava se materijalna snaga, slabi ili sasvim iščezava osvajački 
duh, mlitavi životni polet, herojsku nepomirljivost smjenjuje 
praksa oportunizma, praksa »hljeba i maslaca«. Kvantitativni 
porast cdređuje kvalitativno siromašenje i lako prilagođivanje 
kapitalističkim društvenim oblicima, određuje nastajanje jed- 
ne ušljive, ograničene radničke psihologije, psihologije sitne i 
srednje buržoazije« (op. cit. 8/XI 1919, Ibid. str. 167.—168). 

Gramsci je tačno uviđao da je suštinska priroda sindikata, 
kako je govorio, konkurentska, a ne komunistička. Zato može 
sindikat da pruži proletarijatu iskusne birokrate, tehničke struč- 
njake itd., ali ne može biti osnova proleterske vlasti. Gramsci 
vidi u sindikatima jednu od osnovnih funkcija u uspostavlja- 
nju korisne ravnoteže između rada i kapitala. 

Ove misli su ujedno veoma dragocjene za sagledavanje i ra- 
zumijevanje razvoja sindikata i nakon revolucije. Ako su sindi- 
kalni vođe ujedno i politički vođe nove države, onda je sasvim 
jasno da birokratizam sindikata dobiva još oštrije konture i 
ne može uopće da bude katalizator revolucionarnih zahtjeva i 
promjena. 

Proleterska diktatura, naprotiv, za Gramscija ne samo da 
ne može imati osnovu u sindikatima, nego ni u partiji. Napro- 
tiv, ona mora imati osnovu u onim formama i organizacijama 
u kojima radnik osjeća sebe kao proizvođača, kreatora, dobiva 
svijest o vrijednosti i budućnosti. A to je radnički savjet. 

»Proleterska diktatura se može uobličiti u jednu vrstu or- 
ganizacije specifične za samu aktivnost proizvođača, a ne nad- 
ničara, robova kapitala. Fabrički savjet je prva ćelija te orga- 
nizacije. Pošto su u savjetu zastupljene sve radne grane, u 
skladu s doprinosom koji svaka struka i svaka radna grana da- 
je za izradu predmeta koji fabrika proizvodi za zajednicu, ins- 
titucija je klasna, društvena. Razlog njenog postojanja leži u 
radu, u industrijskoj proizvodnji, odnosno u jednoj stalnoj 
činjenici, a ne više u nadnici, u podjeli klasa, — u jednoj, znači, 
prolaznoj činjenici koju upravo želimo da prevaziđemo«. (Or- 
dine nuovo, 11/IX 1919, Ibid. str. 165). 

Cjelokupnu perspektivu ne samo revolucionarne borbe, ne- 
go što je još važnije, izgradnje socijalističke vlasti i društva, 
temelji Gramsci u prvom redu na organizaciji i razvijanju rad- 
ničkih savjeta. Gramsci je izvanredno osjetio da je tu ključ 
problema, da je to jedina osnova koja radničkoj klasi osigu- 
rava prevladavanje svog najamnog položaja, ekonomske i po- 
litičke alijenacije. »Fabrički savjet i sistem fabričkih savjeta, 

pisao je nešto kasnije, isprobava i otkriva u prvoj instanciji 
nove pozicije koje radnička klasa ima u oblasti proizvodnje, da- 
je radničkoj klasi svijest o vlastitoj sadašnjoj vrijednosti, o 
njenoj realnoj funkciji, odgovornosti, o njenoj budućnosti. Rad- 
nička klasa izvlači zaključke iz zbira pozitivnih iskustava koje 
ljudi lično stječu kao pojedinci, stječe psihologiju i karakter 
vladajuće klase i organizira se kao takva, to jest stvara politič- 
ki sovjet, uvodi svoju diktaturu.« (O. n. 141I 1920, str. 172). 

U tom članku oštro se obara na sve one reformiste i opor- 
tuniste koji smatraju da su općim pravom glasa i participaci- 
jom socijalista u vlasti riješili probleme radničke klase. Iz svih 
tih razloga Gramsci smatra da »rađanje« radničkih savjeta u 
fabrici predstavlja veličanstven historijski događaj, početak nove 
erc u historiji ljudskog roda« (0. n. 5. juna 1928, str. 178). 

Ista misao koja je pokretala Marxa ili Engelsa ili Lenjina 
i sve velike marksiste koji su u komunističkoj transformaciji 
društva vidjeli dokidanje potčinjenosti čovjeka čovjeku, ili ne- 
koj grupi, sloju ili klasi — pokretala je i Gramscija kada je 
tako zanosno pisao o »fabričkim savjetima«, o toj asocijaciji 
slobodnih proizvođača iz koje mora da izrasta ne samo druš- 
tveni sistem jedne nacije, nego i cijelog svijeta. 

Bila je to vizija jednog istinskog humanista koji je vjero- 
vao u čovjeka, njegov samoprijegor, stvaralaštvo i heroizam, 
a ne u sive institucije, birokratsku naduvenost, socijalne i po- 
litičke hijerarhije. U tom smislu je zato za Gramscija »fabrič- 
ki savjet prva ćelija u historijskom procesu koji treba da dos- 
tigne vrhunac u komunističkoj internacionali, ne više kao po- 
litičkoj organizaciji revolucionarnog proletarijata, nego kao 
reorganizaciji svjetske privrede i kao reorganizaciji cjelokup- 
nog ljudskog zajedničkog života, nacionalnog i svjetskog«. (Or- 
dine nuovo, 5. juna 1920, Ibid. str. 180). 

S obzirom na dosadašnja iskustva u razvoju socijalizma po- 
trebno je istaknuti još jedan stav Gramscija o odnosu politič- 
ke partije proletarijata prema tim novim historijskim forma- 
ma koje radnička klasa treba da izgradi i na njima izgradi ujedno i 
svoje vlastito novo društvo. Postavljajući u istom članku od 
5. juna 1920. pitanje o tom odnosu, Gramsci ovako formulira 
svoje mišljenje: »Partija i sindikat ne smiju se postaviti kao 
tutori ili kao već obrazovane nadgradnje te nove institucije, u 
kojoj historijski proces revolucije dobiva historijski oblik koji 
sc može kontrolirati. Oni se moraju postaviti kao pokretačke 
snage svjesne svog oslobođenja od snaga pritiska, koje se stiču 
u buržoaskoj državi, moraju ići za tim da organiziraju opće 
spoljne (političke) uslove u kojima bi proces revolucije imao 
najveću brzinu i u kojima bi oslobođene proizvodne snage na- 
šle najveću ekspanziju« (str. 180). 

. Toliko sam samo želio da ukažem na veličinu Gramscijeve 
misli u vezi s ovim, u svakom pogledu odsudnim pitanjem no- 

voga vremena. Već jedno stoljeće moderni socijalizam, od Mar- 
xovih i Engelsovih vremena pa nadalje, ispisuje na svojoj zas- 
tavi osnovno načelo: asocijacija slobodnih proizvođača. U tom 
principu je sadržan sav smisao zahtjeva za prestrukturiranjem 
onih donedavnih odnosa u kojima je čovjek bio samo sredstvo 
ekonomskih, političkih ili ideoloških sfera koje su ga uvijek 
tretirale maloljetnim i nastojale da ga cdrže na tom nivou. 

Na žalost moramo konstatirati da je ta bitna dimenzija Mar- 
xove humanističke i revolucionarne misli u posljednjih neko- 
liko decenija u socijalističkom pokretu i konkretnim realiza- 
cijama socijalističkog sistema bila ne samo zanemarena, nego 
čak i proskribirana. Ako od toga izuzmemo jugoslavenske na- 
pore za razvijanjem ne samo radničkog, nego i društvenog sa- 
moupravljanja u cijelom obimu egzistencije društva, dosad su 
etatističko-birckratske koncepcije i u socijalističkom pokretu 
i stvarnosti imale odlučujuće značenje. Upravo zato, u tom na- 
stojanju da oživimo izvornu marksističku koncepciju humaniz- 
ma tj. prevladavanje raznih oblika alijenacije u suvremenom 
društvu — i Gramscijeva misao o ovim fundamentalnim pro- 
blemima suvremenog čovjeka zauzima jedno od najvidnijih 
mjesta. 


* Dvadesetsedmog aprila ove godine navršilo se trideset godina od 
smrti Antonija Gramscija, jednog od osnivača komunističke partije 
Italije i najsnažnije ličnosti talijanskog marksizma. Rođen je u Sardini- 
ji 1891. god. u malom mjestancu Alesu u siromašnoj porodici. Kako je 
već u ranoj mladosti ispoljio izvanredan dar za studije, nakon završene 
gimnazije dobiva stipendiju i upisuje Filozofski fakultet u Torinu. Stu- 
dirajući klasične jezike, bavi se i mnogim drugim problemima društve: 
nih nauka, a posebno prati socijalna kretanja u predratnoj Italiji. To- 
kom rata Gramsci je već pripadnik socijalističke partije Italije, a 
god. 1917, nakon poraza torinskog ustanka, postao je sekretar torinske 
sekcije Socijalističke partije. S Toglijatijem i Terracinijem osniva 
1919. god. list »Ordine Nuovo« u kojem proklamiraju ideju tvorničkih 
savjeta. Grupa oko ovoga lista podržala je revolucionarne akcije ta- 
lijanskog proletarijata i upozoravala na opasnost od fašizma koji se pri- 
premao da u Italiji razbije socijalistički pokret. Zbog neslaganja s 
neaktivnom politikom Socijalističke partije, dolazi do rascjepa janua: 
ra 1921. god. u Livornu i do formiranja komunističke partije. Komu- 
nistička partija Italije je 1922. god. izabrala Gramscija za svog pred- 
stavnika u III Internacionali, tako da Gramsci ostaje u Moskvi do 
1923. god. Na izborima u Italiji 1924. god. Gramsci je izabran za posla- 
nika, te se vraća u Italiju. Tih nekoliko godina do zatvaranja Gramsci 
posvećuje borbi protiv fašizma i naporima da ujedini sve progresivne 
snage Italije za taj otpor. Međutim, krajem 1926. god. talijanska buržo- 
azija prelazi u definitivni obračun, kralj potpisuje dekret o specijal- 
nim zakonima koji označavaju punu fašizaciju države. Osmog novem- 
bra 1926. god. hapse Gramscija i sude ga na 20 godina zatvora. Iz zato: 
čeništva je Gramsci pisao poznata »Pisma iz zatvora« i pravi kritičke 
bilješke o raznim teorijskim, historijskim, kulturnim itd. problemima. 
Opsežan materijal, koji još nije u cjelini izdan, predstavlja dragocjen 
izvor za razumijevanje lucidne i kritičke Gramscijeve ličnosti. Povodom 
tridesetogodišnjice smrti A. Gramscija održan je kongres u Caglia- 
riju od 23—27 aprila o.g. na kojem je bio prezentiran i ovaj prilog. 

GRAMSCI I FILOZOFIJA PRAXISA 
Karel Kosik 


Prag 


Gramsci je na originalan način uzeo učešća u diskusiji koja 
se dvadesetih i tridesetih godina odvijala među marksistima. 
Diskusija se, ukratko, vodila oko slijedećih pitanja: Je li ma- 
terija ili praxis ishodište marksizma? Da li je Marxova misao 
filozofija ili kritička teorija društva? Ni smisao ni odvijanje te 
polemike nisu, do sada, bili dovoljno osvijetljeni i zato se nije 
ni mogla ocijeniti prava vrijednost priloga pojedinih diskuta- 
nata i njihov specifični značaj, bilo da se radi o Lukacsu, Kor- 
schu, Buharinu, Deborinu, Marcuseu, Horkheimeru ili Gram- 
sciju. Što se tiče Gramscija, izgleda da njegovo nazivanje mar- 
ksizma filozofijom praxisa treba prije shvatiti kao prigodno 
označavanje, uvjetovano vanjskim i slučajnim okolnostima, a 
ne kao duboko obilježavanje Marxove misli. Tu pretpostavku 
potkrepljuje činjenica da filozofija praxisa nije, do sada, pok- 
renula probleme. I zato nedostaju objašnjenja o smislu praxisa, 
i slabo je poznato što zapravo ta filozofija praxisa želi reći. Ali 
kako praxis, kao ishodište filozofske misli nije postala problem, 
njena se uobičajena upotreba kreće u domeni nesuvislih i jed- 
nostranih ideja, evidentnih i banalnih istina, a to pobuđuje 
sumnje u mogućnost filozofske osnove oblikovane od tako ne- 
jasnih i površnih danosti. 

Prema toj upotrebi lišenoj kritičkog duha, pod pojmom pra- 
xis se podrazumijeva, prvo, svjesna aktivnost kao i nadmoć 
aktivnosti nad pasivnošću, drugo, praktični smisao i njegova 
prednost nad teorijom i teorijskim rasuđivanjem, treće, objek- 
tivnost i eksteriornost i njihov određujući karakter u uspored- 
bi sa subjektivnošću i interiornošću, četvrto, rad i njegova oz- 
biljnost za razliku od frivolnosti igre i smijeha. Filozofija pra- 
xisa se poistovećuje s filozofijom rada, objektivnosti, aktivno- 
sti i praktičnog duha. Ali, takvo određenje praxisa postaje pro- 
blematično čim treba objasniti prelaz od bitnog nebitnom, od 

determinirajućeg determiniranom, i kad treba pokazati na ko- 
ji način svaki od ova četiri momenta obuhvaća u sebi, proiz- 
vodi ili determinira svoju vlastitu suprotnost, to jest na koji 
način teorija proizlazi iz prakse, kako spontanost i pasivnost 
mogu proizaći iz svjesne aktivnosti, kako se može deducirati 
subjektivnost i interiornost iz objektivnosti i eksteriornosti, 
i napokon, kako se mogu determinirati igra i smijeh polazeći 
od rada. Ako se praksa suprotstavi teoriji kao bitno nebitnom, 
nameće nam se odmah pitanje gdje je izvor te podvojenosti i 
da li možemo smatrati da je praksa aktivni uzrok koji stvara 
uza se i protiv sebe teoriju. Takvim razdvajanjem stvarnosti na 
praksu i teoriju, stvara se prije svega iluzija da praksa predsta- 
vlja nešto izvorno, dok je u zbilji ona izvedena kao i njena 
suprotnost teorija. Praktični svijet ili svijet praktičnog duha 
koji nekritička upotreba miješa s praksom i njenom stvar- 
nošću, građen je i zacrtan prema shemi: odgovara nečemu — 
ne odgovara, funkcionira — ne funkcionira, disponibilno je — 
nije disponibilno. Odbacujući ono što ne odgovara ničemu, što 
ne funkcionira i što nije disponibilno, praktična svijest ne uvi- 
đa da diferencirajući i determinirajući stvarnost determinira 
samu sebe. Ono što ona suprotstavlja sebi kao uzgredno i bez- 
načajno (razmišljanje, rasuđivanje, teoriju) nije proizvod nje- 
nog kretanja, već ograda, granica njene vlastite stvarnosti. Prak- 
tična upotreba stvari kao i kretanje u stvarnosti, prema she- 
mi prikladnosti, korisnosti, funkcioniranja, pretpostavlja uvi- 
jek poimanje stvarnosti, i, prema tome, implicira svijest kao 
uvjet prakse. Ono što praktični duh suprotstavlja samom sebi 
kao izvedeno i proizvedeno, prema čemu se definira i deter- 
minira, u poređenju s kojim opravdava svoj prioritet i svoju 
originalnost, sve je to u stvari samo stanoviti oblik njegovog 
konstitutivnog momenta. Praksa se temelji na stanovitoj spo- 
znaji i viziji, stoga je ona zainteresirana svijest,i jedino zato ta 
praktična i zainteresirana svijest može postati čista svijest, to jest 
kontemplacija i teorija. Jedinstvo teorije i prakse koje se često 
propovijeda, ali o kojem se rijetko razmišlja, znači u biti ovo: 
bilo kakva praksa je moguća jedino u povezanosti sa spozna- 
jom, shvaćanjem, sviješću, i tek iz nje se može razviti teorija 
kao način shvaćanja, a bilo kakva teorija je uvjetovana angaži- 
ranom sviješću, to jest, neteorijom. 

Drugo, praksa se karakterizira pomoću svjesne aktivnosti i 
smatra se posebnim otkrićem određenje čovjeka kao bića koje 
aktivno djeluje. Međutim, ta karakteristika, kao i njena pole- 
mička suprotnost, sadrži u sebi i ono što je suprotno svjesnoj 
akciji, to jest pasivnost, neaktivnost, dakle mir, uspavanost, 
sanjarenje, maštanje, ono što je suprotno činu, to jest doko- 
licu, govor itd. Time što se u tim razmatranjima ističe važ- 
nost svjesne akcije, aktivnosti, čina, podrazumijeva se da ak- 
tivnost nadmašuje pasivnost, da je čin iznad riječi, da je 
aktivnost važnija od dokolice. Time što se govoru oduzima 

njegova neovisnost i što jezik nema druge vrijednosti osim da 
poboljša aktivnost, jer se u maštanju i sanjama vide smo nuž- 
ni ili suvišni prekidi svjesne aktivnosti, i jer se mirovanje, 
spontanost itd. kao suprotnosti svjesne aktivnosti smatraju 
samo sredstvom jednog cilja, mijenja se samim tim smisao 
omiljene i odabrane aktivnosti, akcije, čina, tako da ovi gube 
svoj ljudski smisao i podređuju se modelu tehničkog funkcio- 
niranja. Odvajajući od aktivnosti njen antipod, odbacujući ga i 
poričući mu vrijednost, poriče se vrijednost i same aktivnosti, 
ona se pretvara u aktivizam, njeni napori rađaju pasivnošću, 
ona gubi svoju slobodu i svoju spontanost. 

Treće, u ranije spomenutom poimanju praxisa ističu se objek- 
tivacija i eksteriornost čiji su antipodi gola subjektivnost, interi- 
ornost. Takvim određivanjem se želi reći da je čovjek određen o- 
kolnostima i uvjetima, a istovremeno se u polemičkom suprotsta- 
vljanju idealizmu, ističe objektivni karakter ljudske aktiwW 
ncsti. Ali takvo shvaćanje prakse ne uviđa svoju povezanost 
s prošlošću, svoju vjernost stanovitoj tradiciji mišljenja koja 
tvrdi da je objektivna stvarnost iznad stvarnosti, ono pretpo- 
stavlja objekt subjektu, materiju svijesti, eksteriornost inte- 
riornosti. 

Četvrto, poist.većuje se praxis s radom i karakterizira se 
čovjeka kao životinju koja proizvodi oruđa. Ako pustimo po 
strani sumnjivu ideju koja objašnjava čovjeka sa stanovišta a- 
nimalnosti i instrumentalnosti, nalazimo se prije svega pred 
pitanjem u kom smislu i s kojim rizikom rad može postati is- 
hodište razmatranja o ljudskoj stvarnosti. Čini mi se da se to 
ishodište može braniti samo uz cijenu svođenja čitave ljudske 
stvarnosti na rad, s tim da se svi oblici ljudskog postojanja 
shvate kao modifikacije rada, ili se moraju smatrati perifer- 
nim i sekundarnim sva područja ljudske stvarnosti koja se ne 
mogu svesti na rad i objasniti sa stanovišta rada. Sasvim je 
dakle prirodno ako se u tom shvaćanju igra u svom odnosu 
prema radu javlja samo kao čista igra, to jest kao sekundarni 
fenomen, i ako je smijeh u poređenju s proizvodnjom oruđa 
samo jedna »quantitć negligeable«. 

Ispitujući četiri određenja praxisa kao jednu cjelinu i u 
njihovoj cjelokupnosti, konstatiramo da je svaka od njih jed- 
nostrano petrificirana i fiksirana, da svaka suprotstavlja samoj 
sebi svoju vlastitu ograničenost kao suprotnost koju pokuša- 
va svladati ili objasniti kao nešto sporedno i izvedeno. Ali up- 
ravo samim tim je svako od tih određenja vezano za svoju 
suprotnost, to jest za sekundarno i uzgredno, i ne može posto- 
jati akc ne producira i reproducira suprotnost i svoju vlastitu 
granicu kao nužan uvjet svog postojanja. 


. Ako, dakle, iz ovog kritičkog izlaganja proizlazi da se pra- 
xis kao ishodište filozofije praxisa ne može poistovetiti ni s 
praktičnim duhom ni sa svjesnom aktivnošću, ni s objektiv- 

nošću ili objektivacijom, niti s radom, postavlja se pitanje 
što je praxis ) kakvo je njeno pozitivno određenje. Opravdano 
se možemo zapitati da li ranije izloženo jednostrano i nepot 
puno shvaćanje praxisa proizlazi iz manjkavog rezoniranja, iz 
slučajnih zabluda, ili je ono u nekom nutarnjem odnosu sa sa- 
mom prirodom praxisa. 

Prema vulgarnom shvaćanju praxisa, čovjek je praktično, 
aktivno, radno, objektivirajuće biće. Znači li to da je čovjek 
samo to 1 ništa drugo? Ili možemo reći da je čovjek aktivno 
biće i nešto više, praktično biće i nešto više, tako da praksa 
predstavlja osnovno određenje, obilježje koje definira čovje- 
ka u zadnjoj instanciji (to je karakterističan izraz čiji smisao 
je ostao nedovoljno istražen) i koje prima kao dopun:: sve 
ono što ne ulazi u područje prakse, aktivnosti objektivacije 
i rada. Prema tom shvaćanju ljudska stvarnost se zbiva i od- 
vija kao odnos supstancijalncg i fundamentalnog s jedne stra: 
ne (praktični g smisla aktivnosti, eksteriornosti, rada) i kom- 
plemeniarnog s druge strane. Priroda oba termina je takva da 
se radi i može raditi o jednostavnom i linearnom odnosu odre- 
đujućeg prema određenome, važnog prema izvedenom. 

Praksu dakle, onako kako je shvaćamo danas, povezujemo 
s filozofijom, a ta veza ne znači ni praktičnu filozofiju (za 
razliku od teorijske filozofije), ni filozofiju praktične oskcije. 
Praxis se ne može shvatiti na odgovarajući način ukoliko nije 
razmatrana u svjetlu filozofije, što u ovom kontaktu znači, 
ako se ne razumije kako i čime praksa kao ishodište filozofije 
reagira na druge filozofije i premašuje njihova stanovišta; i ka- 
ko ona motivira novu filozofiju. Može se reći shematski: filozo- 
fija praxisa nadmašuje dualizam kartezijanske misli, shvaća- 
jući biće kao nastojanje, to jest kao ostvarenje jedinstva čov- 
jeka i svijeta i objašnjavajući misaoni subjekt (res cogitans), 
a isto tako i materiju ili protežnost (res extensa) kao apstrak- 
cije te prvotne stvarnosti. Filozofija praxisa prevladava manjak 
antićne misli i pridaje ljudskom stvaranju autentični karakter, 
odakle proizlazi da prisustvo čovjeka u svijetu nije ograniče- 
no na objašnjenje i shvaćanje onog što već postoji, već isto- 
vremeno znači i stvaranje novog: kvalitativno novo javlja se 
posredstvom čovjekovim. Filozofija praxisa nadmašuje jedno- 
stranu deformaciju scijentističke i tehničke misli, jer ona shva: 
ća praxis, to jest jedinstvo čovjeka i svijeta kao istinu u nastaja- 
nju, ističe da praxis bez istine i otvorenosti pada na nivo teh- 
nike i manipulacije. Filozofija praxisa nadilazi mistifikaciju 
idealizma, njegovo svođenje bića na svijest, i njegovu identi- 
fikaciju bića i mišljenja, ona shvaća biće (ili drugim izrazima 
koji označavaju istu problematiku ali u drugom vidu: stvarnost, 
konkretni totalitet), kao jedinstvo čovjeka i svijeta na putu 
nastajanja, ali to jedinstvo ne podrazumijeva utapanje čov- 
jeka u svijetu, niti rastvaranje svijeta u ljudskoj subjektiv- 
nosti, 

Praxis u filozofiji praxisa ne znači dakle prednost praktič- 
nog duha nad teorijom, akcije nad pasivnošću itd., već ostva- 
renje jedinstva čovjeka i svijeta. Tek na osnovu toga može se 
diferencirati teorija i akcija, aktivnost i pasivnost, rad i ig- 
ra, subjektivnost i objektivnost, nužda i sloboda. Praxis nije 
prazni okvir koji obuhvaća sve i puni se sadržajem, ona je 
struktura nastajanja koje se odvija u odnosu čovjek-svijet: 
praxis je stvaranje socio-humanog svijeta, gdje se stvarnost 
otkriva u svojoj stvarnosti i gdje se, prema tome, aktualizira is- 
tina, to jest razlika između istine i neistine, između objašnje- 
nog i neobjašnjenog. 

Kako je praxis nastajanje kojim se ostvaruje jedinstvo čov- 
jeka i svijeta, njena se struktura nužno manifestira u jedinstvu 
i prožimanju interiornosti i eksteriornosti, produkcije i pro- 
dukata, subjektivnosti i objektivnosti. Lomljenje te strukture 
puvlači za sobom historijski realne mistifikacije misli, kao i 
najrazličitije oblike alijenacije i reifikacije koje se očituju kao 
prevlast proizvoda nad proizvođačima, ili svemoćnih okolno- 
sti nad nemoćnim pojedincem, kao iluzorno ukinuće reifikacije 
radikalnom interpretacijom svijeta, što treba da nadomjesti 
radikalnu izmjenu svijeta itd. No, kako je praxis historijsko 
nastajanje, to jest historijsko ostvarenje jedinstva čovjeka i 
svijeta, to jedinstvo se može zaista ostvariti kao prioritet prak- 
tičnog duha nad teorijom, kao prednost utilitarizma i sveop- 
će potkupljivosti nad ljepotom i istinoljubivošću itd. Moguć- 
nosti takvih vulgarizacija praxisa, ostvarenih u mišljenju kao 
i u historijskoj stvarnosti, sadržane su kao mogućnosti u sa- 
moj strukturi praxisa. Ali praxis ne sadrži samo mogućnost 
deformacija i degeneracija, već i mogućnost da se nadvlada 
svaka deformacija, budući da praxis znači prije svega stvara- 
nje jednog socio-humanog svijeta. 


Prevela M. Ž. 

MISAO _1| ZBILJA 


SMISAO ANGAŽIRANOSTI U FILOZOFIJI 
Danko Grlić 


Zagreb 


Nije li pitanje o smislu angažiranosti u filozofiji zapravo 
besmisleno pitanje? Premda bi se, dakako, moglo mnogo ras- 
predati i o filozofskom pojmu angažiranja — navesti niz auto- 
ra, raznih mišljenja i definicija — besmislenost ovog pitanja pro- 
izlazi prije svega iz jednostavne činjenice što je, po nekim teo- 
retičarima, filozofija zapravo uvijek, na ovaj ili onaj način, bila 
i ostala angažirana. Jer ako već nije angažirana za istinu, može 
biti za neistinu, ako ne želi djelovati u zbilji, želi nedjelovati, ako 
neće drugo do naprosto filozofiju zbog filozofije onda upravo 
to hoće, pa čak ako radikalno skeptički uopće neće ništa i samo 
to njeno nehtijenje pretpostavlja angažiranje, htijenje za nehti- 
jenjem. Čim, dakle, filozofski bilo šta izričemo filozofski smo 
angažirani, pa zašto onda tražiti smisao nečega što je po sebi 
razumljiv i neodvojiv atribut svake filozofije, zašto govoriti o 
smislu angažiranosti u filozofiji a ne naprosto o smislu filozofi- 
je? 

Premda ovaj mogući prigovor već samom naslovu ovog član- 
ka nije potpuno besmislen i premda — to ću kasnije pokušati 
argumentirati — pogađa (doduše samo djelomično) kritički ta- 
kozvani pojam neangažirane filozofije, ipak mi se čini vrijed- 
nim određenog napora pokušati razbistriti neke dileme, odgovo- 
riti na neke diskutabilne teze i postaviti neka pitanja koja se 
koncentriraju oko smisla angažiranosti u filozofiji. Tim više, 
što se u zadnje vrijeme, sporadično, ali ipak, i kod nas pojavlju- 
ju filozofi koji plediraju za striktnu čistoću filozofije, za njeno 
nemiješanje u bilo šta »drugo«, »strano« njenu apsolutnu neza- 
visnost od prakse, njenu visoku stručnost koja može imati kri- 
terij samo u sebi, samostalnost, pa i potpunu neangažiranost, 
dok kao osnovne nedostatke i zablude velikog dijela naše filo- 
zofije smatraju upravo njeno gotovo pubertetsko buntovno i 

besmisleno upletanje u zbiljske, realne, praktične, filozofije ne- 
dostojne probleme našeg suvremenog svijeta. 

Mnogi, naime, protivnici tzv, angažirane filozofije smatraju 
da svako htijenje filozofije koje transcendira njenu vlastitu sfe- 
ru (a to je svaka angažirana filozofija jer je uvijek kao filozofi- 
ja upravljena na nešto što nije, ili još nije umno, filozofsko, pa 
ona tek želi da to postane) samim tim degradira filozofiju u nje- 
nom bitnom pozivu: da filozofski raspravlja o filozofskim a ne o 
nefilozofskim problemima. Ova tendencija spram nefilozofskom 
smatra se,međutim,ne samo nedostojnom filozofskog napora 
zbog svoje ovozemaljske banalne upravljenosti, već je, štaviše, 
često predstavljena kao filozofska sterilnost, kao nemogućnost 
da se autentično progovori na eminentno filozofskom terenu, 
kao pribjegavanje nečemu što je puki surogat pravog mišljenja, 
njegova kompenzacija, upuštanje u sferu popularnosti, kako bi 
se, zbog nepoznavanja struke ili naprosto sklerotičnog ili jalo- 
vog uma, zaobišli pravi, teški, ozbiljni filozofski problemi koji 
iziskuju ne samo filozofsko znanje već i specifični filozofski ta- 
lent. Prostor za bilo koju moguću filozofiju, preduvjeti za istin- 
sko filozofiranje stvaraju se samim čistim filozofiranjem i ni- 
čim drugim, jer je, uostalom, svakom jasno, da se nikome i ni- 
kada ne može omogućiti, pa ni tada kad su uvjeti najbolji, filo- 
zofsko stvaralaštvo ako je stvaralački nemoćan, sterilan. Filozo- 
fija, dakle, ako to želi doista ostati, mora, s te platforme, dos- 
ljedno zaobilaziti svaki čin, svaku opredijeljenost u realitetu i u 
svojim misaonim preokupacijama — a nikako u transcendiranju 
svoje predmetnosti — potražiti smisao svoje vlastite egzistencije. 
Bitna je za njenu opstojnost njena vlastita bit, njen unutarnji 
dijapazon problema, autentična misao koja će tražiti kriterij 
za svoju autentičnost samo u vlastitoj domeni, i neće se »name- 
tati« onom nemisaonom i težiti svojoj realizaciji u sferi gdje 
nefilozofski otpori nužno priječe, i uvijek će morati priječiti — 
jer filozofija želi mukotrpno tek prodrijeti u tu sferu — njen 
nesputan, samostalan razvoj, slobodan let njenih misli. 


U osnovi ovakve sheme razmišljanja leži, međutim, jedan 
bitni nesporazum, ali i jedna sasvim određena ontološka pozici- 
ja koju često baš zastupnici tzv. čiste filozofije — kako god bila 
visoka njihova stručnost i čistoća njihove praksom neuprlja- 
ne filozofije — nisu uvijek svjesni. Nesporazum je u tome što 
se tu često zamjenjuju dvije potpuno različite stvari: ako se fi- 
lozofija iscrpljuje u tome da svu svoju vrijednost nalazi u stvar- 
noj, konkretnoj angažiranosti oko stvarnosti kakva ona jest, tj. 
kakva je u svojoj nemisaonosti, ako se angažira u tome da pri- 
stupa postojećem s nivoa i horizonta realno postojećeg, ako je 
njen smisao u tom da se u mediju svakodnevnog bavi svakodne- 
vnicom, onda se doista vulgarizira ili čak potpuno ništi, ne sa- 
mo njena vlastitost i vrijednost, već i uopće njen smisao posto- 
janja. Tada se ona, naime, pretvara — kako god prividno »opo- 

zicionalno« stajala — u apologetiku postojećeg, jer misli, stva- 
ra i djeluje s negativnim ili pozitivnim predznacima, upravo u 
koordinatama toga postojećeg. No ako ona filozofski pristupa 
realn sti, što znači ne u načinu mišljenja, potvrde ili osude (mo- 
ralne, političke, socijalne itd.) te realnosti, već u mišljenju ko- 
je bitno mijenja i negira same pretpostavke priznavanja posto- 
jećeg kao postojećeg i koje se ne želi degradirati na to da medi- 
tira, hvali ili lamentira o onom što jest, ako, dakle, ona ne želi 
lebdjeti negdje između neba i zemlje ali isto tako i ne želi osta- 
ti u pozitivno postojećem, već ako je sama baš stoga što je 
misao ujedno i ljudski čin mijenjanja postojećeg — tada smo 
u bitno drugoj poziciji, koja nije ili ne mora biti nikakvo »pr- 
ljanje« filozofije, nego upravo uzdizanje vrijednosti njene misi- 
je i njenog humanog poziva na rang zbiljske misli. 


S druge pak strane već i samo dijeljenje filozofije na angaži- 
ranu i neangažiranu pretpostavlja, u krajnjoj konsekvenciji, tak- 
vu ontičku strukturu koja bi principijelno dopuštala potpunu ne- 
zavisnost duhovne od zbiljske sfere, njihovu trajnu distancirano- 
st, mogućnost stalne odijeljenosti duhovnog, misaonog, aptrakt- 
nog, pojmovnog, filozofskog od realnog, zbiljskog, konkretnog, pa 
se onda to misaono samo, manje ili više, treba ili ne treba spuštati 
u regiju zbiljskog. Neangažirana filozofija misli da je to spuštanje 
štetno, a tzv. angažirana potrebno. Ali i u jednom i u drugom slu- 
čaju bitak i logos, duh i svijet, ostaju dvije sfere nedirnute za- 
pravo jedna od druge, pa tek dobra volja, želja za akcijom, an- 
gažiranost, ta nefilozofska ambicija filozofa pokušava približiti 
ta dva bitno i principijelno odvojena svijeta. Ako prihvatimo 
ovu dualističku shemu onda samim tim, dakako, filozofija govo- 
ri o zbilji nekompetentno, jer ne govori iz sebe o sebi, već iz sebe 
o nečem tuđem i zato želi prijeći u čin dok je po svojoj biti ili 
čista misao, goli pojam, koji samostalno stoji nasuprot zbilji 
koja je isto tako samostalno područje, ili nešto između misli i 
čina, dakle opet jedna vlastita sfera s vlastitim predmetom, vla- 
stitom upravljenošću, vlastitim smislom, potpuno neovisnim o 
smislu realiteta, zbilje, svega postojećeg. 


Budući, dakle, da tzv. angažirana filozofija govori o svijetu 
i realitetu, ona — po tom načinu mišljenja — i sama nužno po- 
staje sve više svjetovna, realna, što znači zapravo i vulgarna, 
dok ona neangažirana, budući da iz duha govori o duhu, ostaje 
sama u sebi dosljedna i za sebe kompetentna, jer ostaje za duh 
duhovna, čista i misaona. Razlika između jedne i druge filozo- 
fije je neprekoračiva i svaka se angažirana filozofija prije ili 
kasnije, bez obzira da li je angažirana direktno ili indirektno, 
talentirano ili manje talentirano, mora naći u položaju, ako želi 
biti konsekventna, da napusti samu sebe kao filozofiju, da pri- 
jeđe u praktičnu akciju ili, kao što je često činila, naprosto u 
dnevnu politiku. Tu antinomiju navodno nije mogla izbjeći ni 
jedna do sada poznata angažirana filozofija. 

Mislim, međutim, da se rješenje ove prividne antinomije ko- 
ja se zasniva u apriornoj razlici između dviju navodno principi- 
jelno različitih regija, između golog, čistog, po sebi neovisnog 
pojma kao filozofije i realnog, egzistentnog, vanjskog kao zbilje, 
nalazi — da ne govorim o drugim — već sasvim jasno i u Hege- 
la. »Ne takozvani goli pojmovi — kaže Hegel u jednoj svojoj 
margini uz »Filozofiju prava« (str. 289) — filozofija zna najbo- 
lje da su takozvani goli pojmovi nešto ništetno — već (je) bit- 
no njihovo ozbiljenje, realiziranje. Zbiljnost je samo jedinstvo 
unutarnjega i vanjskog — da pojam nije neko golo unutarnje, 
nego također realno — a da vanjsko realno nije neki bespojmo- 
vni realitet, opstanak — egzistencija, — nego da je bitno odre- 
đen pomoću pojma.« Upravo na hegelijanskoj pretpostavci iden- 
titeta uma i zbilje, pretpostavci na kojoj počiva i Marxovo dje- 
lo, problem neangažiranosti filozofije, tj. njenog neozbiljenja 
i njene principijelne razlike od zbilje, postaje pseudoproblemom. 
Ako ga mi sad naknadno postavljamo u smislu potpune dualis- 
tičke diferencijacije neke prirodne, bespojmovne, profane zbi- 
lje od u sebi čiste, zbiljom neuprljane filozofije, tada smo za- 
pravo ne ispred već iza Hegela. 

Upravo je zato i neangažirana filozofija u stvari contradictio 
in adiecto, pojam koji ne protivurječi samo nekoj misiji ili za- 
datku filozofije, već samoj mogućoj odredbi filozofije kao filozo- 
fije. Stoga neangažirana filozofija, u krajnjoj konsekvenciji i ne 
postoji, pa se doista takozvana neangažiranost zapravo najčešće 
javlja kao maskirana angažiranost za nešto što bi otvoreno iska- 
zano — kad bi se na primjer priznalo da je angažirana za puku 
apologiju postojećeg ili za vlastiti lagodni život, za bijednu de- 
koraciju svih rugoba i deformacija, za misaono uljepšavanje 
profanog i svakidašnjeg ili pak naprosto za bijeg od problema — 
isuviše jasno degradiralo sam poziv i smisao filozofskog, a ono- 
ga koji na taj način ide niz struju jasno prikazala ne samo kao 
nefilozofa već i antifilozofa. Iza vela nevinosti neangažirane filo- 
zofije često su doista vidljivi — jer to velo nije tako neprozir- 
no — vrlo profani motivi. Iz njega ponekad postaje vidljiv puki 
oportunizam kao osnovni stimulans a ne ono što se proklamira: 
obrana čistoće filozofije kao filozofije. Stoga kadikad nije samo 
čudna i besmislena, već u biti i lažna nada da bi se filozofija 
mogla svidjeti samo sebi samoj, jer se ona u toj svojoj prividnoj 
neutralnosti, neangažiranosti i mirnoći — čak i onda kad nije 
arogantna — sviđa upravo najviše nefilozofskom, nekritičkom 
duhu, a ne nekoj čistoj filozofiji. Zato je bijeg od zbiljskih pro- 
blema ne samo bijeg od zbilje, već u krajnjoj liniji bijeg od fi- 
lozofije. 

Valja, istini za volju, ovdje, međutim, ustvrditi da je tokom 
historije filozofije, a posebno marksističke filozofije sam po- 
jam angažiranosti bio doista kompromitiran upravo po tome 
zašto je sve bila angažirana ta tzv. angažirana filozofija. Pone- 

kad stoga tendencija k strogo naučnoj neangažiranoj filozofiji 
(kao što je danas vidljiva na primjer u nizu logičko-matematskih 
analiza, ili u bavljenju kibernetikom ili nekim drugim prividno 
neutralnim, strogo stručnim temama kod mlađih generacija u 
SSSR-u i nekim drugim zemljama) proizlazi iz potrebe da se 
distanciramo od te angažiranosti za lažno, od propagande posto- 
jećeg, od toga da moramo razrađivati plenume i kongrese, od 
toga da su filozofiju više angažirali drugi za njoj tuđe svrhe, 
pa i za apologiju bezumnog no što je ona sama kao filozofija 
bila angažirana. Tzv. angažiranost filozofije u nekim socijalis- 
tičkim ali ne manje i kapitalističkim zemljama za službu dnev- 
noj politici ili čak za politikantske ambicije pojedinaca, njena 
angažiranost u obranu svega što postoji, a to znači i onog bitno 
antifilozofskog ili pak svega što je kao direktiva nametana ili 
sugerirana »odozgo«, angažiranost za filozofske samokritike ili 
čak antiintelektualističke pogrome ili rafiniranije, i u prvi mah 
teže uočljivije, angažiranje za očuvanje mira i poretka pa i di- 
rektno za novac — doista su ponizili, obezvrijedili i do krajnjih 
granica osramotili i sam pojam angažirane filozofije. 


Stoga se, dakako, ne možemo zadovoljiti time da filozofiju 
kao istinsku filozofiju proglasimo naprosto angažiranom a da 
se ne pitamo ne samo kako i na koji način je angažirana, već i 
zašto je angažirana. 

Prije svega, angažiranost filozofije pretpostavlja da je riječ 
o filozofiji, te da prema tome po načinu, kvaliteti angažiranja 
to bude doista iskrena, vlastita, nesimulirana i ni od koga dirigi- 
rana angažiranost, angažiranost, dakle, filozofije a ne njeno an- 
gažiranje za ono nefilozofsko. Angažiranje stoga pretpostavlja, 
da tako kažem, aktivni, a ne trpni, pasivni način. 


Postavlja se, nadalje, pitanje da li je doista svaka filozofija, 
jer je uvijek ljudsko htijenje, kao angažirana samim tim i filo- 
zojski angažirana? Čim izričem ili činim nešto što mislim, samo 
to izricanje ili djelovanje ima svog smisla doista prije svega po 
tomu što ono unosi neki novum, što izriče nešto što je do sada 
ostalo neizrečeno. Svakako, dakle, angažiranje vlastitosti za to 
novo na neki je način provokacija, nešto što je u manjoj ili ve- 
ćoj mjeri — što ovisi o stupnju originaliteta — neočekivano, ne- 
poznato ili čak skandalozno za druge. Ali samim tim što je ne- 
$to originalno, a osobito kad je originalno u smislu efemernog, 
trenutnog šokiranja — ne govori još i da je smisleno, racional- 
no. Često se takav originalitet zaklanja iza kriptografije nepo- 
znatih riječi, pa se izricanjem nekog nejasnog, ali navodno ka- 
pitalnog, grandioznog novuma, pa se paradiranjem osebujnom 
genijalnošću, lažnom superiornom učenošću ili pak bijesnim od- 
bacivanjem svega do sada poznatog, pokušava prebaciti vlastita 
konfuzija na konfuziju onog koji tog genija čita ili sluša, na kon- 
fuziju publike. »Čovjek ne zna — pisao je već Kant — da li bi 

se više smijao varalici, koji vara svojom konfuzijom i na nju 
je čak uobražen ili publici koja sebi dobroćudno uobražava da 
njezina nemoć da jasno spozna i shvati majstorsko djelo dolazi 
otuda što joj se dobacuje mnoštvo velikih istina dok joj se čini 
da ispitivanje koje jasno objašnjava. . . može biti samo djelo 
šeprtlje«. Biti, dakle, angažiran za takav pseudooriginalitet, za 
morbidne igre riječima i spekulativne ekscese, za takve trenutne 
ambicije, za afektiranu vlastitost pod svaku cijenu, nije filo- 
zofsko angažiranje. Filozofski se angažirati u filoz<fiji znači an- 
gažirati se za nešto trajnije, esencijalnije, vrednije, smislenije, 
jer nije sve što nastaje i što se hoće ujedno nužno i zbiljsko hti- 
jenje, kao što nije, uostalom, sve što jest i zbilja, upravo u onom 
smislu u kojem smo ono zbiljsko prije svega identificirali sa 
onim umnim. Ne bismo, dakle, svaku filozofiju već eo ipso mogli 
nazvati angažiranom u filozofiji, ona to, naime, nije ukoliko nije 
doista filozofski angažirana, a to znači angažirana na ozbiljnom 
poslu zbiljske humanizacije i racionalizacije zbilje iz perspek- 
tive i dimenzije umnog a to ne znači drugo do da ne može biti 
ukotvljena u bezumljima današnjeg, već nošena perspektivom 
mogućeg umnog, dakle budućeg. 

Kad sam govorio o pretpostavci identiteta mišljenja i zbilje, 
lada sam zapravo također na neki način odgovorio i na pitanje: 
zašto, u ime čega, za kakvu poziciju treba da se bori i angažira 
filozofija. Šta, naime, tada, u tragu Hegela i Marxa, shvaćamo 
pod riječi zbilja, realitet? Kad je ironično govorio o bespojmov- 
nom realitetu Hegel je istovremeno ukazao na to da bezumlje 
nije realitet, to jest da ono što nije prožeto umom, što nije rea- 
lizirano kao misaono i racionalno nije ni prava zbilja, nema dig- 
nitet zbiljskog. A Marx je čitavim svojim djelom posebno insi- 
stirao na tome da prava realnost nije ostati na realnosti kao 
fakticitetu, onom što naprosto jest. Proletarijat na primjer nije 
fakticitet ili jedan dio fakticiteta već njegova faktična negacija. 
Ali upravo zato je faktična, zbiljska, jer je negacija, a ne zato 
jer je po sebi i za sebe »faktična«. Time što negira postojeće u 
ime istinski budućeg postaje realna snaga, realnija od onih koji 
ostaju pri takozvanom realnom, faktičnom, pozitivno utvrđenom. 


Pojam zbilje nije dakle dan, po sebi prisutan, neovisan o na- 
ma i našoj akciji, da bismo onda o njemu, iz njega ili za nj samo 
meditirali, na njega nešto a posteriori primjenjivali, s njime se 
manje ili više slagali, njemu se prilagođavali. Zbilja je prije 
svega naše djelo i za njen smisao ili besmisao, njenu upravlje- 
nost prema novom ili njenu zakržljalost u starom, za njenu um- 
nost ili bezumnost odgovorni smo mi sami a ne neka objektiv- 
na, prirodna, od nas neovisna sudbinska nužnost. Zbilja nije 
danost ili stanje već proces u koji je uključeno prije svega ljud- 
sko djelovanje i koliko čovjek o tome ima više samosvijesti uto- 
liko je on uopće više slobodan čovjek a manje rob sebi stranih 
sila, manje pokoran nekim sebi tuđim zakonomjernostima zva- 

le se one proizvodne snage, prirodne sile, bog ili nužnost tapka- 
nja samo u kontinuitetu i nepromjenljivosti tradicionaln:g. 


Ne postoje, dakle, dvije odijeljene danosti: um i zbilja, već 
se esencijalna dijalektičnost tih kategorija očituje upravo u 
tome što um nije um, ako nije ili ne postaje zbiljski um, a 
zbilja nije zbilja ako nije ili ne postaje umna zbilja. 


Postavlja se tako pitanje da li je uopće humanizam ono što 
ujedno nije realnost humanizma, da li postoji neki humanizam 
kao čista ideja s jedne strane a s druge strane zbilja na koju 
se tek upućuje taj humanizam. Kad je riječ o ozbiljenju filozo- 
fije mi doista nemamo samo mutne pojmove o tome šta je fi- 
lozofija već isto tako — kao što sam i rekao — mutne pojmo- 
ve o tome šta je zbilja, šta je realitet. Ako, naime, ne shvatimo 
da je istinska realnost tek ono što tu realnost na neki način 
mijenja, što ima ambicije da nešto učini s tom realnošću onda 
je potpuno besmisleno biti realan u smislu tzv. konkretnog, 
praktičnog života u realnosti, gotovo isto tako kao što je bes- 
misleno kao idejni čistunac lebdjeti nad njom. Jer pasivno 
meditiranje o realnosti koje bi bilo samo napr. kao čista ideja 
humaniteta prisutno u nečijoj filozofiji, potpuno neovisnoj o 
zbilji ili pak insistiranje na bezidejnom i besmislenom, slije- 
pom prakticitetu, ne može biti humanističko, jer se i u jednom 
i u drugom slučaju ideja suprotstavlja nečemu što bitno odre- 
đuje sam pojam humanizma, naime upravo to da on bude reali- 
ziran. Kakav je to humanizam koji ne želi biti apliciran kao 
human ili kojem nije stalo da zbilja bude humanistička, ili ka- 
kva je to humanistička zbilja koja odbacuje kao nekorisnu i 
nepotrebnu starudiju svaku smioniju i samostalniju misao o 
humanizmu. Notorno je, čini mi se, danas postalo da ne može- 
ro govoriti o humanizmu kad se on pokušava realizirati nehu- 
manim sredstvima, jer tada to doista nije nikakav humanizam, 
ni apstraktni ni konkretni, već samo firma humanizma, mistifi- 
kacija pojma humanizma. Istinski realitet i istinska ideja hu- 
manizma je sve ono što doista želi puki bespojmovni realitet 
i izoliranu apstraktnu ideju pretvoriti u humanistički realitet. 
Pri lom mislim da se pod pojmom ovako shvaćenog realiteta rmo- 
gu razumjeti na primjer i neki ozbiljni filozofski disputi. Oni 
u svakom slučaju, ako su doista filozofski, nisu s cnu stranu 
realiteta. Ne realizira li se, uostalom, Marxov humanizam nigdje 
bolje i autentičnije nego upravo u Marxovom teoretskom djelu? 
I pojam, dakle, humanizma koji bi bio identificiran s pukim 
slijepim prakticitetom ili koji bi kao ideja bio izvan zbiljske 
realne akcije postaje pseudohumanizam, pa i nije riječ o hu- 
manizmu onda kad imamo s jedne strane ideju humaniteta koja 
se tek zatim, s manje ili više uspjeha uključuje u zbilju, a s dru- 
ge strane jednu antihumanističku ili nehumanističku aplikaciju 
za koju ideja navodno ne odgovara jer je po sebi i za sebe bila 

uvijek nevina, čista, humanistička pa je se nimalo ne tiče kako 
od koga i zašto je primijenjena. : 

Filozofija kao bitna misao o zbiljskom ima dakak? i bitnog 
udjela u mijenjanju procesualnosti tog općeg procesa i njego- 
voj bitnoj usmjerenosti. Koja bi dakle još, iz tog aspekta, bila 
njena specifična funkcija, koji bismo još smisao iznašli — 
osim ovog fundamentalnog o kojem smo ranije govorili — nje- 
noj angažiranosti? , 

Istinska, svjesna ljudska angažiranost, aktivnost, htijenje 
spram nečeg i u ime nečeg, karakteristika je uopće onog 
ljudskog u čovjeku pa prema tome sama angažiranost pret- 
postavlja neke čovjeku kao čovjeku svojstvene osobine koje 
još ne moraju samim tim imati dignitet filozofskog. Stajati 
iza svoje riječi, biti smion u izricanju vlastitog mišljenja i htije- 
nja, ne uzmicati pred prijetnjama ili zamamljivim ponudama, 
biti u samom sebi konsekventan, drugim riječima hodati us- 
pravno kao čovjek, preduvjet je svake istinske angažiranosti, 
nasuprot puzavosti i besprincipijelne poslušnosti u dirigira- 
noj pseudoangažiranosti. No ako govorimo o angažiranosti u 
filozofiji tada moramo imati u vidu da je suvremena situacija 
filozofije sasvim specifična. Može se bez mnogo pretjerivanja 
reći da je filozofija u čitavom svijetu ponižena u svim svojim 
bitnim stremljenjima, da je um općenito u povlačenju — kao 
što je primijetio već Marcuse, — i da su sve totalitarne snage 
usmjerene na to da totalno pokušaju ugušiti i onemogućiti onu 
vlastitost, onu personalnost koju izriču filozofija i filozofi. To 
ne mora, dakako, biti nikakva otvorena ataka na filozofiju, ni- 
kakva javna zabrana filozofiranja, filozofija se može danas 
ugušiti mnogo inteligentnijim načinima nego što se to recimo 
kadikad pokušava učiniti s otvoreno antihumanističkih i antiso- 
cijalističkih pozicija. Postoje profinjenije metode da se filozofija 
kas filozofija obavije maglom zaborava, učini smiješnom, stavi 
u zadnji plan ili da se razvojem tehnokratskog društva, preferira- 
njem određenih drugih nehumanističkih »vrijednosti« naprosto 
stavi u takvu situaciju da svaka njena riječ, bez obzira na njenu 
dubinu, smionost i smislenost, znači manje više pucanj u prazno. 

U kontekstu o kojem raspravljamo postavlja se, međutim, 
i jedno drugo pitanje: da li doista filozofija svoju snagu i svoj 
poziv i ono što ona ima i što može reći, da li svoju angažiranost 
treba da ukorijeni u tom svom poniženom položaju, da li ona 
iz toga treba da crpe svoju iskonsku moć i vrijednost, i da li 
je njena bitna misija da se samo negativno odnosi prema svim 
ovim negativitetima koji postoje oko nje i koji su protiv nje 
upravljeni? 

Mislim da bi se ona tako ubrzo mogla izgubiti u onom što 
doista nije od bitnog interesa za filozofsko ili što uopće nije 
filozofski relevantno, pa bi filozofi tako pomalo jalovo i bespo- 
trebno gubili i suviše svog vremena i svojih energija. 

Kako bih bio jasniji navest ću jedan primjer. 

Nedavno mi je slučajno došao u ruke članak nekog novi- 
nara iz Beograda. Taj novinar pisao je nešto i o Praxisu. I kad 
bismo ozbiljno htjeli s njime bilo kako polemizirati morali bis- 
mo se ipak spustiti na to da mislimo, htjeli mi to ili ne, nega- 
tivno ili pozitivno, u koordinatnom sistemu toga novinara i 
njemu sličnih. Mislim da bi to isto tako bilo poniženje i da je to 
latentna opasnost za filozofiju. Nama se stalno i uvijek iznova 
nameću neki koordinatni sistemi u kojima smo manje ili više 
pozitivno ili negativno vrednovani, u kojima dobivamo čas ma- 
lo povoljniju ocjenu, čas malo manje povoljnu ili pak posve 
negativnu, ali svakako smo strpani u jedan način mišljenja i 
djelovanja koji je ne samo stran filozofiji nego je stran i nekim 
elementarnim ljudskim pretpostavkama bilo kakvog dijaloga. 
I ako mi želimo na taj način reagirati kao filozofi, da taj nega- 
tivitet opet samo negiramo, onda ne vidimo da smo, htjeli ili 
ne, sa najplemenitijim namjerama, učinili medvjeđu uslugu fi- 
lozofiji, jer smo upali naprosto u jednu diskusiju koja nam je 
nametnuta, pa diskutiramo o onom o čemu ne želimo i zapravo 
kao filozofi i ne možemo diskutirati. Jer kad svoje mišljenje 
suprotstavljamo nečemu, upravo to čemu ga suprotstavljamo 
mora biti dostojno našeg suprotstavljanja, mora biti mišljenje 
s nekim elementarnim atributima koji taj pojam u sebi sadrži. 
A kad bismo mislili iz bilo koje filozofske vlastitosti, dakle u 
jednom od mogućih filozofskih koordinantnih sistema ( a pogo- 
tovo ako je riječ o stvaralačko marksističkoj filozofiji) onda 
novinar ne bi uopće našao svoje mjesto u njemu, pa stoga ne bi 
bio ni negativno ni pozitivno određen. Jer on naprosto za zbilj- 
sko mišljenje ne postoji. 

To, dakako, ne znači da treba dozvoliti pojedincima da se 
na nama nesmetano iživljavaju, ali to što se oni iživljavaju ne 
smije postati naš tematski okvir ili uopće filozofski problem. 
Na to doduše treba jednostavno, s pravom na ljudski prezir, 
i beskompromisno odgovoriti tek onda kad arogancija prijeđe 
u pokušaj vrijeđanja ljudskog dostojanstva. Ili, što je mislim 
u takvim slučajevima najadekvatniji postupak, te smiješne kre- 
ature učiniti još smješnijim, ne uzbuđujući se nimalo zbog 
njihovih napuhanih i ubojitih kritika. Ali tim efemernim poja- 
vama ne treba ni u kojem slučaju pridavati dignitet filozofskih 
problema i iz puke stupidnosti nekog plaćenog piskarala pra- 
viti metafiziku. Stoga treba izbjeći opasnost koja prijeti i našoj 
angažiranoj filozcfiji da ipak filozofski vrednuje ovakve poja- 
ve, makar i kao potpuno negativne vrijednosti. 


Doista je danas jasnije nego možda ikada ranije od kolike 
je važnosti da čovjek stoji iza svake svoje riječi. Filozof, ako 
želi da se zove tim imenom, mora imati svoju ličnost, svoju 
vlastitost, svoj etos, iz kojeg izvire čitav istinski patos filozofa. 
To je prva premisa, to je uvjet bez kojeg se ne može. 

Pitanje je, međutim, koliko je samo uspravan hod filozofa 
već eo ipso i filozofija. Doista to je conditio sine qua non filozo- 
fije. Ali u jednom društvu koje ne bi smjelo dozvoliti, kao što 
to već godinama čine neki člankopisci, da se humanizam ili 
humanistički socijalizam stavlja samo ironično pod navodnike, 
nego koje bi to moralo imati kao program čitavog svog rada, 
mišljenja i djelovanja, u takvom jednom društvu upravan hod 
bi bilo nešto po sebi normalno, nešto što još ne daje kvalifika- 
ciju filozofu kao filozofu. Jer bez cbzira u kojim prilikama 
radi, filozof ne može samo živjeti od negativiteta onoga što ne- 
gira. On ima šta i sam da kaže i treba da posjeduje svijest o 
tome zašto je angažiran, a ne sam? da li je angažiran ili nije. 
On nije angažiran samo zato da negira, recimo, ljudsku glupost. 
Jer tada zapravo, ostajući na zdravorazumskoj poziciji, i sam ne 
bi bio potpuno s onu stranu tih gluposti. On je angažiran za 
nešto bitnije, više i vrednije i on treba da svoje koordinate po- 
stavi tako da će za njega ljudska misao upravo po tome što je 
doista zbiljska misao, što ima dakle vrijednost, kvalitet ozbilj- 
ne misli kao i po onome što ona kao misao znači za svijet i za 
čovjeka, dobiti dignitet filozofskog. Unutar takvog filozofskog 
napora on ima ne samo pravo već i dužnost da zatim i vrednu- 
je svijet oko sebe, da ga kritički promatra i da ne dozvoli da 
bude stavljen u situaciju iz koje uvijek iznova samo njega vred- 
nuju, a da on nema nikakvu mogućnost vrednovanja s jedne 
pozicije koja kadikad mora transcendirati svakidašnjicu baš 
zato da bi je mogla misaonije i bolje vidjeti. U tom smislu ne- 
ka nas samo i dalje zovu apstraktnim jer se doista mora preći 
puko sada i ovdje i smiono vinuti svoju misao iz efemernog u 
bitno, da bi se moglo gledati iz vidokruga iz kojeg vidik postaje 
jasniji, širi i dublji, iz planina na kojima je gorski zrak uvijek 
čišći i svježiji nego u dolinama. 

Sasvim je, dakle, sigurno, što smo i ranije utvrdili, da anga- 
žiranost ne shvaćamo samo kao potrebu obrane filozofije ili na- 
prosto njeno suprotstavljanje svim mogućim i nemogućim ispo- 
ljavanjima onog nefilozofskog u svijetu. Teško je, doduše, progo- 
voriti autentično ako je svijet neautentičan, izreći istinsku riječ 
i misao ako je sve oko nas lažno i utemeljeno u hipokriziji, ako 
tu riječ nitko ne prima i ako ne postoje uši — kao što bi rekao 
Nietzsche — koje bi je čule. Očigledno, da bi se filozofija mogla 
čuti kao filozofija treba da postoje neki preduvjeti, određena 
društvena i duhovna atmosfera u kojoj se ne bi svaka riječ tu- 
mačila sa hiljadu primisli i podtekstova kao na primjer »opo- 
ziciona« ili »neprijateljska« ili »militantno antikomunistička« 
itd. itd., već da se čuje kao riječ u svojoj istinitosti, u svojoj 
čistoći, onako kako je izrečena i kako je mišljena. Ali kako god 
bit svijeta može biti zamagljena od profesicnalnih maglonoša 
i uvjeti za filozofiju nepovoljni, ipak nikad ne treba zamjenji- 
vati uvjete za filozofiju sa samom filozofijom. Ako bismo, na- 

ime, filozofičnost i angažiranost naše angažirane filozofije zas- 
nivali samo na tome koliko je ona ugrožena kao filozofija ili 
koliko nije ugrožena i ukoliko bismo samo na tome pokušali 
graditi neke premise za jednu buduću filozofiju onda bismo se 
stalno ponavljali, vrtjeli u krugu i najposlije brzo iscrpli. 

Međutim, usprkos tome što je to tako, mislim da ne bismo 
smjeli nikako upasti u jednu drugu iluziju, naime u iluziju da 
filozof i kao pojedinac, a i po svojoj profesiji ili bolje rečeno 
po onome što treba da čini u svijetu — može lako da izbori 
svoje elementarno filozofsko pravo na vlastitost svoje zbiljske 
misli. Filozofi doista nemaju zato glavu da samo njome klima- 
ju ili da samo njome negiraju, da nešto potvrđuju, afirmiraju 
ili da nešto odbacuju, već da njome prije svega samostalno 
misle. Međutim, to pravo na mišljenje, meni se čini da zapravo 
nikad nije izboreno i da će ta borba na neki način uvijek traja- 
ti dok god bude filozofije i filozofa. Zato smatram da ne bis- 
mo mogli i našu suvremenu filozofiju — kao što to neki čine — 
okarakterizirati kao onu koja je prošla kroz borbenu fazu, 
koja je prošla manje ili više svoj pubertetski stadij u kojem je 
pokušala da izbori neka elementarna prava. Sada su joj ta pra- 
va — kažu nam neki — kako tako garantirana, pa se na prim- 
jer diskusije vode, recimo, na nekom višem intelektualnom ni- 
vou, te bi stoga sada već jednom mogli prijeći, da tako kažem, 
u neke mirne vode i graditi na primjer neku neutralnu, struč- 
nu školsku epistemologiju bez ikakve potrebe daljnje borbe, bez 
ikakve opasnosti, bez ikakvih intelektualnih avantura. 

Meni se čini da bismo tako upali u jednu principijelnu ilu- 
ziju, a pogotovo bismo se našli u njoj ako to mislimo aplicirati 
na naše prilike i naše konkretne koordinate, kada bismo, na- 
ime, mislili da je nekakvo pravo na vlastitost mišljenja ovdje 
zauvijek već garantirano i izboreno. 

Mislim da je to nešto što filozofiju dijeli od svih drugih 
posebnih znanosti unutar kojih doista čovjek može, bar za iz- 
vjesno razdoblje, izboriti pravo na naučno tretiranje nekih pro- 
blema. Kad se, na primjer, riješimo nametljivih primitivaca ko- 
ji žele rukovoditi svime i svačim, imat ćemo zbilja na pr. nauč- 
nu veterinu, ili čak ekonomiju, pa nam se neće u nekim oblas- 
tima neznalice nametati kao što su to činili do sada. To se može 
i mora izboriti i tako se doista stručnjaci mogu postaviti na 
prava mjesta, pa nam ne preostaje drugo do da zatim u miru 
dalje gradimo i razrađujemo tu našu znanost. Ali s filozofijom, 
bojim se, stvari ne stoje tako i ona neće tako lako uplivati u 
mirne vode. U takvoj iluziji filozofija ne bi smjela živjeti, ta- 
kvo »pravo« filozofija neće izboriti, jer joj to ne dopušta ni 
sam njen predmet, ni kritički horizont njena mišljenja uopće. 
Ne treba, naime, zaboraviti među ostalim i to, da će se mnogi — 
kao što se to do sada pokazalo u čitavom svijetu i na Istoku i 
na Zapadu i danas i jučer — vrlo teško pomiriti s time da se 

vlastita, nesugerirana i nesimulirana riječ kaže od »nepozva- 
nih«, ne o nekom sporednom problemu nego o bitnom proble- 
mu našega svijeta. A filozofija nije filozofija ako o tim bitnim 
problemima ne govori otvoreno, konsekventno i bez kompro- 
misa. Nije to tako jednostavno i meni se čini, ako to uvjetno 
nazovemo fazom, da nikada tu fazu nećemo prijeći i da je za- 
pravo nitko i nikada u svijetu nije prešao. Mi ćemo, možda, us- 
koro, da tako kažem, filozofirati na jednom višem nivou, upo- 
trebljavat ćemo terminologiju koja je stručnija i možda nećemo 
imati prilike da se borimo sa nekim smetnjama koje bi bile ta- 
kve da bi stavile u pitanje ne samo filozofiju nego i neke pret- 
postavke za filozofiju. Ali ćemo se uvijek, po mom mišljenju, 
morati sukobljavati i morati boriti sa svima onima — a tih ne- 
ma malo, nego ih je u čitavom svijetu sve više i više — koji 
smatraju da je potrebno samo iznova potvrđivati, dopunjavati 
ili ukrašavati postojeće, a ne svijet i bitno, a to znači i misaono 
mijenjati. 

Mnoge su snage u svijetu koji je naš svijet ili sve više pos- 
taje naš, upravljene na destrukciju čovjeka, pokoravanje, ili 
povlačenje u parcijalne regije čiste stručnosti, na njegovo osam- 
ljivanje ili pretvaranje u produženu ruku stroja ili neke držav- 
ne ideologije, na mrvljenje njegovih bitnih personalnih moći. U 
tom svijetu filozofija prestaje biti filozofijom ako nije angaži- 
rana na integraciji ljudske ličnosti, na povratku čovjeka u nje- 
govu čovječnost i pretvaranju svijeta u čovjekov svijet. 

NASTAVA_FILOZOFIJE 


FILOZOFIJA KAO NASTAVA 
Josip Marinković 


Zagreb 


Bez obzira što po sebi jeste, ostaje činjenicom da je filozo- 
fija u okvirima određene kulturne politike i konkretni nastavni 
predmet. Kao takav ona se predaje, uvijek ne s istim namjera- 
ma, na raznim stupnjevima organizacije obrazovanja. Ova raz- 
nolikost sama još nije odlučna za pitanje filozofije kao nasta- 
ve. Odlučno je da li je ona kao nastava nešto bitno drugo ne- 
go filozofija koja nije nastava. Ako jeste, valjalo bi znati u če- 
mu jeste, ako nije valjalo bi znati zbog čega nije. 

Pitanje je utoliko važno, što nije moguće odrediti granice i 
doseg nastavnog nastojanja u filozofiji, ako ne bude jasno ka- 
mo ono po svojoj suštini pripada. Odrediti ovaj odnos značilo 
bi dakle odrediti ujedno i domenu koja se nastavom filozofije, 
njenim dosegom i vrijednošću prezentira. 

Svaki je filozofski stav namijenjen saopćavanju. Filozofem 
je po svojoj osnovnoj namjeri »učenje«, on »naučava«. On »nau- 
čava« bilo životnim držanjem, bilo predavanjem. Nastava me 
đutim nije ništa drugo nego organizirani oblik kojim se to čini. 
Filozofija prezentirana kao nastava ne može stoga biti nešto bit- 
no različito od filozofije same. I kao nastava, ona je oblik, dio, 
način filozofskog egzistiranja. S druge će strane i nastava, ako 
se njeno izvođenje dovine do misli od koje polazi, biti filozofija. 
Nastava je njena eksplikacija, i, ukoliko dosiže svoju svrhu na- 
čin je filozofskog izraza. 

Ako međutim filozofija kao nastava i nije bitno drugo od fi- 
lozofije koja nije i nastava, ona nije ni posve isto. Da bi filo- 
zofija mogla »naučavati«, ona mora u prvom redu biti neko 
»učenje«. Filozofija i kao nastava ima svoj osnov u onom što 
je filozofsko, ne u onom što je nastavno. 

Odlučna su stoga za filozofiju kao nastavu pitanja filozofije 
a ne obrnuto. Filozofija je ona koja određuje nastavu a ne na- 
stava filozofiju. 

Rekli smo da je nastava samo organizirani oblik onog djelo- 
vanja koje pripada biti filozofije. Međutim, principi po kojima 
se nastava organizira nisu isti i nisu sami po sebi filozofski. 

Organizacija nastave unosi u filozofiju element specijalistično- 
sti. Postojanje filozofije kao nastave posebno naglašava jednu od 
osobina filozofskog, izolirajući je da bi je tako izoliranu podredio 
stanovitim obrazovnim ciljevima. Tako se u biti integralna ak- 
tivnost ovim principom organizacije polarizira na ono što je 
u manjoj ili većoj mjeri nastavno, odnosno filozofsko. 

U svom dosegu filozofija kao nastava nema zadatak da otkri- 
je spoznaje veće od onih koje se odnose na nastavu. Njeno se 
traganje ograničava na pronalaženje putova i načina kojim će 
se jedan filozofski stav učiniti prihvatljivim. U tome se iscrplju- 
je doseg njenih iznalaženja. On je međutim relevantan za filo- 
zofiju shvaćenu u njenoj cjelini. Način, naime, izvođenja filo- 
zofema koji se prezentira, može biti jedino onda uspješan, ako 
se to čini slijedeći misao u njenom toku i naporima, a to znači, 
ako se filozofira. Prema tome je dakle izlaganje filozofema uvi- 
jek filozofiranje, ili je pak puki opis, a onda ono što se opisuje 
i nije filozofija. Jedino ona nastava koja odgovara pojmu filo- 
zofije, koja se dakle izlaže na filozofirajući način, jest doista na- 
stava filozofije. Da bi ona mogla doseći ovaj cilj, potrebno je da 
se oslanja na izvjesne dojmove o životu svojih slušatelja. Nasta- 
va treba izvršiti transpoziciju dojma o životu, životnog iskustva, 
u njegov apstraktni vid — filozofski nazor. Ona će dakle biti 
to uspješnija što će više u svojim postupcima biti prilagođena 
odnosu života i filozofije. Nastava će se dakle u svojoj praksi 
određivati relacijom teorije i onog iskustva na kojem se teorija 
formirala, odnosno on g kojem se kao nastava namjenjuje. 

Time se ujedno određuje i položaj pitanja nastave u okviru 
filozofije. Ona su dakle po svom karakteru posebna i ne mo- 
gu se brkati sa bilo kojim drugim filozofskim problemima. Po 
svojoj su stručnosti eminentno filozofska. Ona su filozofska po 
tome što u potpunosti zavise od pojma filozofije, (budući da 
njihov uspjeh zavisi od toga koliko su u svojim postupcima 
primjereni filozofiji) i po tome što kao nastojanje određeno 
tretiraju odnos filozofije prema životu. 

Tako postaje jasan odnos filozofije prema nastavi. Ona me- 
đutim pozna i daljnje distinkcije, distinkcije na osnovu princi- 
pa kojim se nastava organizira u međusobno različite rangove. 

Intervencija organizacije, u kulturno-prosvjetnom  nastoja- 
nju nužna i opravdana, prijeti da ugrozi osnovnu svrhu filozo- 
fije kao nastave, a to je njena filozofičnost. Ono što ugrožava 
sadržano je u cilju kojim se nastava organizira: da li je autentič- 
no filozofski ili je podređen političkoj namjeri ili je pak pred- 
met opće kulturne informacije. 

.. Kao nastava može biti filozofija ili puko pričanje o filozo- 
fiji, a tada ona više nije filozofija, ili uvođenje u misaoni od- 

nos prema svijetu. Tada će ona doista biti filozofija. I jedna 
i druga mogućnost sadržane su kao izgledi u svakoj nastavi fi- 
lozofije bez obzira na rang na kojem se dešavaju. Filozofija 
nije sistem činjenica (kao takva ona bi bila mrtvi predmet his- 
toričarskih analiza) nego odnos prema svijetu. Nije suština na- 
stave filozofije u poznavanju povijesti filozofije, nego je povi- 
jest filozofije samo jedan od mogućih putova poznavanja nje- 
ne suštine! 

Ako bi nastava filozofije bila puka informacija o njoj, onda 
bi ta informacija bila dezinformirajuća, jer je osnovno u filozo- 
fiji upravo to da se ona zbiva u čovjekovom misaonom raspo- 
nu prema životu i svijetu. Ući u taj raspon dakle je ono što mo- 
žemo smatrati »osnovnom informacijom«, a taj ulazak je isto 
što i filozofiranje samo. To ulaženje nije garantirani specifikum 
ni jednog stupnja nastave filozofije isto kao što je mogućnost 
svakog od njih. Dioba stoga na važno i nevažno, uvaženo i neu- 
važeno po rangu kojem je nastavna politika organizirala vanj- 
ski vid filozofije kao nastave, potpuno je naknadna. Ona se za- 
sniva i već decenijima živi na laičkoj pretpostavci da je govo- 
renje o filozofiji i filozofiranje ista stvar. To shvaćanje proizlazi 
iz misaonog dosega koji nije dopro do filozofije, pa je stoga ne 
može ni uočiti drugačije nego po građanskim znacima njenog 
razlikovanja. 

Mogućnost da bude ili ne bude autentičnom, da bude samo 
nastavom a ne i filozofijom, zajednička je svakom obliku filo- 
zofije kao nastave bez obzira na kojem se rangu svoje organi- 
zacije odvija. Ne postoji bitno različita nastava filozofskog za 
jedan i za drugi stupanj njene organizacije, pa onda na kraju 
još nešto sasvim treće kao profesionalni studij. 

Ono pak što je različito u filozofiji kao nastavi jest pedago- 
ška namjera s kojom se prezentira. 

Rekli smo da je svakoj nastavi filozofije zajednička moguć- 
nost da dosegne ili promaši filozofsko u sebi. Ona ga promašuje 
onda kada se podređuje nefilozofskom cilju i pretvara u dirigira- 
no sredstvo uniformiranja pogleda na svijet ili ga pak svodi na 
puki fakt kulturne povijesti. Ona ga dosiže ako uvodi u misaoni 
odnos čovjeka prema svijetu. 


I upravo su u uvođenju čovjeka u misaoni odnos prema svi- 
jetu konkretni zadaci nastave po svom karakteru različiti. Neće 
biti isti problemi nastave kada se namjenjuje uvođenju u filo- 
zofiju onih koji su za svoju životnu profesiju odabrali prouča- 
vanje teorije o svijetu i njeno daljnje razvijanje, i onda kada se 
namjenjuje otkrivanju pitanja naivnim slušateljima s namjerom 
koja nije veća nego što je podsticanje stvaranja misaonog od- 
nosa prema svijetu. Jedna se nastava namjenjuje naučnoj misli 
uopće a druga tek konkretnom slušateljstvu, jedna je u svom 
konačnom cilju namijenjena proučavanju a druga poučavanju. 
Ta će različitost u namjeri i cilju tražiti različitost u metodi. 

Stoga nastavno iskustvo stečeno u jednom od tih odnosa ne 
mora odmah samim time vrijediti i za drugi. 

Stvaranje filozofski novog u oblasti filozofije kao nastave, 
različito je od općeg filozofskog istraživanja. Ono je sadržano 
u načinima izlaganja filozofije, uvođenju u nju, u odgajanju 
filozofskog smisla. Nastava filozofije je time i oblast pedagogije. 
Međutim, upravo taj način izvođenja nastave, ili uvođenja u fi- 
lozofiju zavisi u svom temelju od onoga što se smatra filozofi- 
jom i filozofiranjem.Pedagogičnost filozofije kao nastave bit će 
stoga određena odnosom prema filozofiji, ne prema pedagogiji. 
Bezizgledno je dakle prilaziti problemima nastave filozofije od 
pitanja nastave uopće, nego će naprotiv biti potrebno polaziti 
od filozofije pitanjima njene nastave. Utoliko će onda filozofi- 
ja kao nastava biti određena filozofijom, a ne, kao što to biva, 
nastavom. 

Pedagoška su iskustva u nastavi filozofije moguća tek onda 
ako proizlaze iz potrebe filozofije da se objavi, iz njenog traže- 
nja načina kojim će to učiniti. Pedagogiji, koliko je samo peda- 
gogija, ostaje taj napor nepoznatim. Pogrešno je stoga očeki- 
vati išta značajnijeg za filozofiju kao nastavu što bi proizlazilo 
iz pedagogije. Nastava filozofije mora graditi svoju vlastitu 
praksu, a u tome je daleko presudnija mogućnost da se filo- 
zofira i odlučnost da se to u nastavi i čini, nego li prihvaćanje 
općih metcdičkih zahtjeva. 

Njihova primjena u našem slučaju mora proizaći i mora se 
provjeriti iz samog zadatka. On je pak dostupan tek filozofiji. 
Razumljivo je međutim očekivati da će poznavanje pedagoških 
zahtjeva biti korisno u traženju najpovcljnijih nastavnih rješe- 
nja. 

Iz svega što smo iznijeli proizlazili bi slijedeći zaključci: fi- 
lozofija je i kao nastava isključivim domenom same filozofije. 
U organizaciji koja svojom specijaliziranošću polarizira ono u fi- 
lozofiji što je nastava od onog što to nije, sva će rješenja filozofi- 
je kao nastave i dalje bitno ovisiti o filozofiji. Put međutim ko- 
jim će se neko od njih realizirati ne treba više tražiti u filozofiji 
samoj već u njoj kao nastavi. Rješenje te vrsti, »Inetodika« bit 
će također filozofija, naravno posebnog usmjerenja, domene i 
vrijednosti. Pitanja metodike nastave filozofije dakle predstav- 
ljaju zasebnu oblast ali filozofskog istraživanja. 

Kao nastava filozofija se nadovezuje na odnos filozofije i ži- 
vota, ona ga svojom praksom otkriva. Iz toga proizlazi i temeljni 
stav nastave: Ona mora polaziti od života k teoriji o njemu, od 
pitanja k rješenju a ne obrnuto, od rješenja k pitanju, od teo- 
rije o svijetu k zagonetki svijeta. 

Da bi filozofija kao nastava mogla ispuniti svoj zadatak, ona 
mora biti, kao što smo već naglasili, u prvom redu filozofija, 
što znači da se mora odigravati i kao način stvaranja, kao ob- 
lik stvaralaštva. To je zajedničko svakoj filozofiji, pa dakle i 
njenoj nastavi. Problem filozofije kao nastave neće biti ono o 

čemu će govoriti, nego to, kako će govoriti. Nije stoga u pitanju 
program ili priručnik, nego način izvođenja. Jer filozofija se 
može izučiti i na jednom jedinom filozofemu, isto kao što ju je 
moguće promašiti izučavanjem svih. 

Bitan je problem filozofije kao nastave učenje filozofiranju, 
Učiti filozofiji može samo onaj tko filozofira. Filozofirati pak 
znači biti u određenom odnosu prema svijetu, odnosu koji je 
stvaralački. Učiti stvaranju ne može netko tko ne stvara. Učiti 
stvaralaštvu ne može se na način koji bi bio nestvaralački. 
Budući da je autentično prezentiranje filozofije samo na stva- 
ralački način, to se ne treba nadati da bi nastava mogla biti re- 
gulirana _metodikom, koja bi (po uzoru na druge predmete) 
sadržavala niz detaljnih uputa, male dijaloške dramolete koje 
je potrebno još samo uvježbati i izvesti. To bi bilo nemoguće 
već zbog toga što je svaki filozofski stav u mogućnostima svojih 
interpretacija višesmislen. 

Nema jedne jedine ispravne i nedvosmislene interpretacije 
misli koja bi se u tom njenom vidu mogla zauvijek fiksirati. 
Kada bi se takav pothvat i pokušao, on ne samo da bi u struč- 
nom smislu bio apsurdan, nego bi ukazivao na potpuno nepoz- 
navanje strukture predmeta i apstinirao od ambicije da uči 
samostalnom mišljenju, što je osnovna namjera nastave. Čak 
kad bi takav pristup bilo moguće provesti, nastava bi prestala 
učiti filozofiranju, jer je ono, kao što smo rekli, u misaonom 
odnosu koji je bitno stvaralački. Njemu se pak ne može učiti 
ako ga se ne ispoljava. Stoga filozofiji neće nikad moći učiti 
učitelj sveden na pukog umnožitelja tuđih riječi i misli. 

Ovom smo konstatacijom došli i do konačnog pitanja. Mo- 
že li se ono u filozofiji kao nastavi što je njena specifičnost, na- 
stavno dakle, unapređivati i usavršavati? Može li se i u kom 
smislu govoriti još o metodici filozofije, ako filozofija kao na- 
stava, na bitan način zavisi od stvaralačkog u nastavnikovu iz- 
laganju. Da li bi i u tom slučaju za filozofiju kao nastavu bilo 
moguće nešto učiniti, i, ako bi, što i kako? 


Već je iz onog što smo iznijeli nedvoumno da metodike na- 
stave filozofije kao niz detaljnih uputa za izvođenje pojedinih 
konkretnih metodskih jedinica ne može biti. Ona bi u takvom 
svom vidu proturječila strukturi predmeta i označavala pogre- 
šan i primitivan odnos prema njemu. Iz toga još nikako ne sli- 
jedi da bi i samostalno proučavanje pitanja nastavnog u filozo- 
fiji, ono što se nazivlje metodikom filozofije, bilo nemoguće. Sa- 
ma činjenica konstatacije o neodrživosti klasičnog metodičkog 
pristupa filozofiji, u biti je metodičke prirode i ne isključuje mo- 
gućnost metodskog pristupa filozofskoj nastavi, nego ga napro- 
tiv potvrđuje. 


Metodika će filozofije kao nastave dakle biti moguća. Ono 
međutim što bude njena namjera i doseg ne može se sastojati 
u tome da bude gotovi fiksirani sistem uputa koje samo još 

traže stručnog izvoditelja, nego nešto sasvim drugo. Rekli smo 
več da filozofija ima kao nastava to više izgleda, što se u svom 
nastojanju više prilagođava odnosu života i teorije o njemu. 
Ta relacija nije izuzeta od dinamike vremena. Traženje načina 
koji će biti prilagođen onom doživljavanju te relacije u kojem 
nastava djeluje bit će stalan i stvaralački zadatak takve metodi- 
ke. U svojoj biti, taj zadatak nije beznačajan ni u metodičkom 
ni u filozofskom smislu. U metodičkom nije beznačajan utoli- 
ko što se neposredno odražava na uspjeh nastave, u filozofskom 
utoliko što u konkretnim oblicima života razotkriva ono u če- 
mu se zasniva filozofsko zanimanje. 


Samo stvaralaštvo nije, doduše, moguće stvarati uputama. 
Filozofiji je ono bitni element uopće pa tako i njene nastave. 
Metodike, koja bi stvarala stvaraoce, nema. No, ako se ono što 
je stvaralačko i ne može naučiti, može se prenošenjem iskustava, 
tuđih invencija i općih konstatacija djelovati na stvaralačku ini- 
cijativu kada je ona potencijalno prisutna — a u slučaju filo- 
zofije valja pretpostaviti da jeste — usmjeravati je u njenom 
razvoju, učiniti efikasnijom. Neće dakle biti uvježbana inter- 
pretacija gotove riječi koje nastavnik svojim djelom umnoža- 
va (a možda će je jednom biti moguće i bez njega umnožiti) 
ono što se može učiniti boljim, nego će to biti usmjeravanje i 
podsticanje instruiranje stvaralačkog u nastavnikovu nastoja- 
nju. 

Metodika nastavnog u filozofiji moći će dakle biti samo or- 
ganizator iskustva, prenositelj, sabirač, usmjeritelj, ali ne i pro- 
pisivač. Odredba će ostati u odluci i mogućnostima onog tko 
samu nastavu izvodi. 

Napori će metodike učiniti efikasnijom samu nastavu — 
za čiji se smisao nismo pitali, jer nas već sama činjenica da jeste 
dovoljno obavezuje — skratiti staž početnika i mnogo traženja 
svesti na ono što je već odavno nađeno. 

Da bi se takvom zadatku moglo pristupiti, bilo je potrebno 
označiti granice i doseg cvog zalaganja, a posebno njegovu rela- 
ciju prema filozofiji, relaciju koja se isto toliko često precjenji- 
vala koliko i potcjenjivala. Naše je izlaganje pokušalo da to 
učini. Ukoliko smo u tome uspjeli, ostaje da se unutar označe- 
nih granica postignuto iskustvo organizira i učini takvim da mo- 


že ispuniti svoju, za sada, (kod nas), samo potencijalnu funkci- 
ju. 

DISKUSIJA 


GARAUDYJEVA RAZMATRANJA 
O MARKSIZMU NAŠEGA VREMENA 


Vjekoslav Mikecin 
Zagreb 


Francuski marksist Roger Garaudy veoma je plodan pi- 
sac. Istupivši najprije pred javnost romanima Antće (Antej), 
1945. i L'huitičme jour de la crćation (Osmi dan stvaranja) 
1946, on je u poslijeratnom razdoblju objavio petnaestak knji- 
ga i velik broj rasprava, članaka i recenzija te se tako — ba- 
rem što se obimnosti i opusa tiče — svrstao u najproduktiv- 
nije marksističke teoretičare. U Francuskoj nije bilo ni jedne 
značajnije teorijske diskusije posljednja dva decenija u kojoj 
nije na ovaj ili onaj način sudjelovao i Garaudy, a sudjelovao 
je uvijek kao zastupnik gledišta KPF. Zbog toga su se njegovi ra- 
dovi primali kao izraz shvaćanja koja dominiraju u redovi- 
ma KPF. Bio je dakle protagonist i graditelj, sljedbenik i tu- 
mač idejno-teorijskih stavova vlastite partije. Stoga razvoj nje- 
govih ideja, oštrina njegovih polemika s protivnicima, počesto 
nepotrebna i borbena isključivost, a u novije vrijeme otvore: 
nost i elastičnost predstavljaju zapravo sliku stvarnih teorij- 
skih kretanja u redovima KPF. 


U Garaudyjevoj teorijskoj djelatnosti mogu se razlučiti dva 
csnovna razdoblja: prvo razdoblje, koje traje sve do pred ne- 
koliko godina, za koje su karakteristični jaki tonovi dogmatiz- 
ma i drugo razdoblje, u kojem je Garaudy obavio kritiku mno- 
gih svojih prethodnih stavova i ujedno nastojao da sa novih, 
stvaralačkijih pozicija raspravlja o starim i novim temama 
marksizma. 

Prije Garaudyjeva poznatog referata Zadaci filozofa komu- 
nista i kritika Staljinovih filozofskih pogrešaka (podnesenog na 
sjednici CK KPF u prvoj polovici 1962. godine), koji nesumnji- 
vo znači svojevrstan prelom u njegovim koncepcijama, dobri 
poznavaoci i nepristrani analitičari misaonih strujanja u Fran- 
cuskoj svrstavali su Garaudyja u krug onih marksističkih teo- 

retičara koji su više reproducirali sheme dogmatiziranog mark- 
sizma, nego što su stvaralački potpomagali razvoj istinske 
marksističke misli. U tom pogledu karakteristična je ccjena 
Francesca Valentinija, marksistički orijentiranog historičara fi- 
lozofije. U svojoj odličnoj knjizi La filosofia francese contem- 
poranea (Suvremena francuska filozofija) — objavljenoj po- 
četkom 1958. godine — on je pisao: »Čitalac Garaudyjevih 
djela, a naročito njegova najangažiranijeg teorijskog djela La 
thćorie materialiste de la conaissance, ima dojam da se nala: 
zi pred pozitivistom. Temelj je Garaudyjeva mišljenja zapra- 
vo u biti ovaj: kozmičko — historijski proces je jedinstven, ne- 
ma ljudske manifestacije koja nije tjelesna, niti tjelesne ma- 
nifestacije koja se ne bi mogla svesti na zakone, svaka je in- 
dividualna manifestacija najtješnje povezana sa sredinom u ko- 
joj se manifestira«. 

Razvijajući dalje svoju ocjenu Valentini dodaje: »Ono što 
Garaudy govori o spoznaji ne čini nam se posebno interesant- 
nim. Nedostaje fenomenologija spoznaje, a tvrdnje o odrazu 
i o dualnosti momenata — osjetilnog i racionalnog momenta, 
ne prelaze granice općenitosti... Ni druga Garaudyjeva teo- 
rijska djela ne donose ništa značajna njegovu marksizmu... 
Karakteristika je toga marksizma ideologizam... odnosno ten- 
dencija da se predmetima koji se ispituju nametnu općevažeće 
teorijske značajke. Drugim riječima, Garaudy je zaokupljen da 
pokaže kako tekovine nauke potvrđuju ne samo naučne hipoteze 
— na osnovu kojih je i provedeno istraživanje, što naravno 
proizlazi iz samih činjenica — nego i najopćenitije hipoteze, 
tj. dijalektički materijalizam, kako ga on shvaća, ili pogled na 
svijet. Time je dijalektika u opasnosti da postane, ili postaje 
Princip, ona je podvrgnuta metafiziciranju na koje smo upo- 
zorili, a što smatramo pogreškom« .? 

Ovoj Valentinijevoj ocjeni nije potrebno ništa dodavati, bu- 
dući da kazuje, na sažet način, ono najosnovnije što bi se mo- 
glo kazati kritički o Garaudyjevu opusu iz prvog razdoblja. Va- 
lja, međutim, istaći da se i sam Garaudy posljednjih godina, 
u nekoliko navrata, kritički izrijekom osvrnuo na neke svoje 
temeljne teorijske stavove, označivši ih tributom dogmatizmu. 
Vrijedno je ovdje podsjetiti na jedan primjer. Pišući u povo- 
du objavljivanja loše, dogmatske knjige svoga partijskog dru- 
ga Luciena Sčvea La philosophie frangaise contemporaine (Pa- 
ris, 1962) Garaudy je 1963. ustvrdio: »Najveći dio naših filo- 
zofskih radova u dvadesetgodišnjem razdoblju — od 1936. do 
1956. — nosi taj biljeg. Da se zadržim na vlastitom primjeru: 


1) F. Valentini, »La filosofia francese contemporanea«, Feltrinelli, 
Milano, 1958, str. 351, 


2) Ibidem, str. 354. 

Moja je materijalistička teorija spoznaje', usprkos korisnih 
elemenata koje donosi, karakteristična po toj scijentističkoj 
i dogmatskoj orijentaciji i upravo zbog toga mi se činilo nepo- 
željnim njeno ponovno objavljivanje.«* 

Pcgledamo li Garaudyjeva djela objavljena posljednjih go- 
dina (npr. Dieu est mort (Etude sur Hegel) 1962; D' un realisme 
sans rivages, 1963; Karl Marx, 1964; De l'anatheme au dialogue, 
1965. i posljednje djelo Marxisme du XXč sičcle, 1966. vidjet 
ćemo doista u mnogo čemu radikalan zaokret. Možda se taj 
zaokret očituje više u kritičkom odnosu prema prethodnim 
djelima, i u nastojanju da se posve drugačije pristupi temelj- 
noj razradi kako aktualnih pitanja, tako i onih koja pripadaju 
u »historiju«, nego u stvarnim rezultatima. Ali ne bismo smje- 
li biti odviše strogi suci, jer u trenutku kada se krče novi putovi, 
kada valja odlučno razračunati s tolikim naslagama dogmatizma 
i, s tim u vezi, izboriti i učvrstiti baš taj novi antidogmatski 
stvaralački pristup u istraživanjima modernog svijeta, i Garau- 
dyjevi posljednji napori zaslužuju ne samo puku simpatiju 
nego i najozbiljniju pažnju. 

Upravo s takvim raspoloženjem prišli smo čitanju njegova 
posljednjeg djela Marxisme du XX* sičcle (La Palatine, Paris 
— Genčve 1966, 223 str.)* 


3) R. Garaudy, »A propos des 'Manuscrits de 1844' de Marx et de 
quelques essais philosophiques«, u časopisu »Cahiers du communisme«, 
1963, br. 3, str. 120. 

4) Da bi se dobila predodžba o prirodi spomenutog zaokreta i opće- 
nito o stavovima prema filozofskoj tradiciji koje je dijelio i Garaudy, 
podsjetit ćemo ovdje na neke karakteristične primjere. Spomenuli smo 
da je Garaudy 1962. objavio opsežnu studiju o Hegelu. Ona donosi mno: 
ga vrijedna zapažanja; ona u najmanju ruku znači negaciju onog poz- 
natog staljinističkog nihilizma prema filozofskoj tradiciji uopće a napo- 
se prema Hegelu. : 

S druge strane sam Garaudy je u knjizi »La libertć« (Paris, 1955) 
pisao o Fichteovoj filozofiji: »Fichteova je filozofija tipičan primjer 
degeneracije buržoaskog mišljenja. Sa svojim metodama i svojim sadr- 
žajem, sa svojim sredstvima i svojim ciljevima filozofija postaje neka 
vrsta poezije unutarnjeg života, nemoćna, čisto 'Imisaona' osveta protiv 
svijeta kojeg odbija da mijenja« (str. 132—133). Znamo s kakvim su 
poštovanjem Marx i Engels pisali o Hegelu i Fichteu. Te je zablude Ga- 
raudy odlučno odbacio što je osobito došlo do izražaja u njegovoj 
knjizi »Karl Marx« i u raspravi »Prilog diskusiji o osnovi morala« iz 
1964. (objavljeno u zborniku »Morale e societa«, Editori Riuniti, Roma, 
1966); osobitu je pažnju poklonio rekuperaciji Fichtea i njegovoj teoriji 
subjektivizma i aktivizma kao »sastavnom dijelu« marksizma. »Da bi se 
odgovorilo — piše Garaudy u spomenutoj raspravi — na pitanja o od- 
nosu morala i društva, marksista mora da riješi nekoliko problema; 
među njima je na prvom mjestu ovaj: Definitivno raskrstiti s dogma: 
tizmom i istaći da marksizam nije pretkritička filozofija, da nije mo: 
guće misliti kao marksista misleći kao da Kant i Fichte nisu uopće ni 
postojali« (»Morale e societa« str. 9). 

5) Nije nam namjera da dajemo iscrpan referat o djelu, nego da uka- 
žemo na neke, po našem mišljenju, zanimljive teze i da ih popratimo ko- 
mentarom. 

Pored uvodnog i zaključnog razmatranja, djelo ima pet 
poglavlja čije naslove valja navesti, jer pokazuju tematski ras- 
pon djela: Kako se postavljaju pitanja u posljednjoj trećini 
XX stoljeća; Od dogmatizma do mišljenja XX stoljeća; Mar- 
ksizam i moral; Marksizam i religija; Marksizam i umjetnost. 


Već u uvodnom dijelu Garaudy izlaže neku vrstu »kritike 
i samokritike«. Najveću štetu, kaže on, marksističkoj misli 
m .že, kako pokazuje iskustvo, nanijeti dogmatizam. Budući 
da je marksizam »koncepcija svijeta koja utemeljuje metodo- 
logiju historijske inicijative«, on se mora suočavati neprestano 
sa svim manifestacijama zbilje. U tom suočavanju marksizam 
se neprestano bogati i postaje sve moćnije sredstvo radn-g 
ljudstva u borbi za svoju istinsku emancipaciju. S tim u vezi 
Garaudy odlučno odbacuje staljinsku verziju dijalektičkog ma- 
terijalizma formuliranu u poznata »tri principa materijalizma« 
i »četiri crte dijalektike« i, shodno tome, crno-bijelo tumače- 
nje društvenih fenomena. 


Sama činjenica da Garaudy aktualizira taj problem, navo- 
di na zaključak da je on još i te kako prisutan. »Sve dok vla- 
da ta koncepcija, piše Garaudy, nema marksističke filozofije, 
nego imamo jednu vrstu skolastike koja pretendira da odgovo- 
ri na sva pitanja, a da ne poznaje njihovu prirodu, od biolo- 
gije do estetike, prelazeći na poljoprivredu i kemiju... Ta 
koncepcija dijalektike i filozofije općenito ne samo da nije bila 
rukovodstvo za istraživanje, nego je bila kočnica« (str. 15). 


Genezu marksističke misli uopće Garaudy dijeli u tri raz- 
doblja. Prvo je razdoblje obilježeno konstituiranjem marksiz- 
ma i njegovim prodorom u radnički pokret; zatim dolazi do 
pozitivističke degeneracije. Drugo je razdoblje obilježeno Lenji- 
novim teorijskim i praktičkim djelom, kada je nastupila re- 
nesansa misli i akcije; zatim slijedi postepeno dogmatsko ukru- 
ćivanje i najzad potpuna prevlast dogmatizma. Treće razdob- 
lje nastupa poslije XX kongresa KPSS koje je obilježeno no- 
vim stvaralačkim poletom. Međutim, — upozorava Garaudy — 
ne može se tako brzo i olako prelaziti preko onoga što se do- 
gađalo dugi niz godina; potrebno je rasvijetliti do kraja po- 
greške i tačno utvrditi odgovornosti. Jer, samo je tako moguće 
krenuti naprijed. To ne znači izgubiti povjerenje i zapasti u 
skepticizam, nego »vjerovati samo otvorenim očima«. S tim 
u vezi Garaudy daje i vlastitu ispovijest i vlastiti credo. Na- 
vest ćemo to mjesto, jer je po mnogočemu karakteristično i 
poučno: 


»Što se mene tiče, već deset godina iskušavam taj zahtjev, 
odmjeravajući tačno ne samo svoje teorijske nego i praktične 
odgovornosti. Kroz čitavo ovo djelo ja govorim, dakle, ne u 

ime Politbiroa Komunističke partije Francuske, nego u svoje 
ime i obavezujući samo sebe, premda pišem ovu raspravu pu- 
nim osjećajem vlastite dužnosti, kao filozof, pred mojom par- 
tijom i njenim Politbiroom kojega imam odgovornost i čast 
biti član. 

Jer nekritičko prihvaćanje Staljinova shvaćanja u filozofiji 
(kao što sam, na primjer, i sam učinio u svojoj raspravi Mate- 
rijalistička teorija spoznaje) sa svim konsekvencijama koje iz 
toga proizlaze za nauke — od genetike do kemije, za umjet- 
nosti — od muzike do slikarstva, nije bilo samo teorijska po- 
greška: prihvaćanje osuda iznesenih u ime službenih dogmi 
olakšavalo je zadatak onima koji su zabranjivali da netko pi- 
še, slika pa i živi, i davalo tim dogmama međunarodno jam- 
stvo. 

Da do toga ne bi više došlo, potrebno je da učinimo zajed- 
nički i, prema tome, javni napor, kako bismo bez prešućivanja 
otkrili korijene pogreške i pronašli, u novoj historijskoj etapi, 
osnovnu marksističku inspiraciju« (str. 19—20). 

Nekome ove rečenice mogu izgledati zakašnjele i neaktual- 
ne, budući da je proces kritike i obnove i u međunarodnim raz- 
mjerima već poodavno započeo. Ali na žalost nije tako. Mnogo 
je onih koji verbalno (i često sasvim iskreno) napadaju toliko 
poznate dogmatske deformacije, ali dogmatski način mišljenja 
koji je duboko ukorijenjen, neodoljivo ih zavodi na stranputice. 
Garaudy, čini se, upravo to ima na umu kad u svakoj prilici, 
a osobito kroz čitavo posljednje djelo o kojem je riječ, razraču- 
nava s dogmatizmom u marksizmu. 


MARKSISTIČKI MATERIJALIZAM 


Premda se u marksističkoj filozofiji ne mogu raspravljati 
tzv. ontološka pitanja na način kako su se ona raspravljala, re- 
cimo, u prošlom stoljeću, ipak to ne znači da se ta pitanja mogu 
apsolvirati tek tako što će se kazati da su to — budući mark- 
sistička filozofija predstavlja radikalni novum u odnosu na 
svaku dosadašnju filozofiju, budući da je ona transfilozofija — na- 
prosto preživjela pitanja, pitanja tradicionalne filozofije. Od 
Talesa do naših dana filozofija se, na ovaj ili onaj način, ne- 
prestano pita o biti svega što jest. To pitanje ne može, narav- 
no, zaobići ni marksistička filozofija. Naposljetku, uzmemo li 
bilo koju suvremenu antropologiju, ili filozofiju čovjeka, ili 
pak društvene nauke kao što su sociologija, socijalna antro- 
pologija, te razne oblike religioznih, teističkih, nazora o svije- 
tu, vidjet ćemo da sva ta učenja ili discipline implicite ili 
eksplicite polaze od nekih ontoloških pretpostavki. Engels je 
s pravom kazao da se sva filozofija do njegova vremena kre- 
tala u biti oko pitanja: je li bitak svijeta materijalan, predme- 

tan, ili duhovan; odnosno oko pitanja što čemu prethodi. Nje- 
mačka je klasična filozofija u tom pogledu značila zaokret, 
premda je i ona bitno ostala u okvirima klasične subjekt— 
objekt relacije; relacije misao—zbilja, duhb—materija, itd. Mar- 
xov »materijalizam« koji neposredno baštini filozofiju Kanta, 
Fichtea i Hegela (njenu »aktivnu stranu«) rješava klasičnu 
opreku ne na način — kako misle i danas mnogi marksisti — 
da je spojio idealističku dijalektiku s klasičnim materijaliz- 
mom i tako u novoj sintezi dinamizirao »materiju«, nego na 
način da je u prvi plan istakao i razradio dijalektiku povi- 
jesti, tj. dijalektiku ljudske prakse, proizvodnje, u kojoj je 
Beer na djelu jedinstvo i razlika subjekta i objekta, misli 
i zbilje. 

Pitamo li se, dakle, za ontološki prius, marksistička filozo- 
fija odgovara da se o tome možemo pitati samo unutar povi- 
jesti, a kako je sama povijest čovjekova praksa, čovjekovo mi- 
jenjanje svijeta i sebe sama, to ontološki prius ne može biti 
ni objektivna zbilja uzeta odvojeno od čovjeka, niti čovjek 
uzet odvojeno od objektivne zbilje, nego jedinstvo obojega 
koje i jest dano upravo u praksi. Praksa je mnogostruka: eko- 
nomska, umjetnička, naučna, pretežno fizička ili pretežno mi- 
saona, itd, itd, ukratko uvijek misaono-osjetilna. 

Garaudy istina ne izvodi ovako radikalan zaključak o tzv. 
»osnovnom filozofskom pitanju« (Engels), premda kroz ci- 
jelu svoju knjigu polemizira ne samo s jednostranošću idea- 
lizma, nego još više s jednostranošću klasičnog, predmarksovskog 
materijalizma, koji polazi od primarnosti objektivne zbilje uzete 
odvojeno od subjekta, od ljudske preobražavalačke djelatnosti. 

»Sa marksizmom — kaže Garaudy — filozofija po prvi puta 
ne pretendira da planira iznad stvari, ljudi i njihove povijesti, 
nego da bude osvješćenje i pokretač djelovanja kojim čovjek 
mijenja stvari i sebe sama i proizvodi vlastitu povijest.« (str. 49). 

Marksistički je materijalizam u principu antidogmatski što 
pokazuju izvrsno Teze o Feuerbachu, te je u tom pogledu — tu- 
mači Garaudy — osnovni teorijski izvor marksizma njemačka 
klasična filozofija (Kant, Fichte, Hegel) a ne Feuerbach. »Sve 
dogmatske interpretacije marksizma započinju s potcjenjivanjem 
toga nasljeđa Kanta, Fichtea i Hegela« (str. 45).* 


..6) U novijem djelu »Karl Marx« (izd. Seghers, Paris 1964) Garaudy 
piše: »Svaki materijalizam koji ne polazi od uvažavanja te 'djelatne 
strane spoznaje te humanizacije' postojeće prirode i pretendira da go- 
Vori o stvarima apstrahirajući od čovjeka, pretkritički je materijalizam. 
Najveća je zasluga marksističkog materijalizma što ne tretira materija- 
lizam kao da Kant, Fichte i Hegel nisu postojali« (str. 112). Taj je pret- 
kritički materijalizam 'pretendirao da umakne sudu prakse ne prizna- 
ia S je ona na i kriterij'; on je 'postavio apstraktnu mate- 

Z veze s čovjekom, njegovom praksom i nj j 
djelatnošću'« (str. 114). e j RR RIGE nm 

Kao i Lenjin u polemici s mahizmom, a u želji da se suprot- 
stavi idealističkoj hipertrofiji duhovnog, tako i Garaudy insisti- 
ra na jasnom povlačenju linije između materijalizma i idealizma 
i to u tom smislu što u više navrata ponavlja da marksistički 
materijalizam polazi ontološki od teze da svijet postoji izvan nas 
i bez nas i da ne valja nikada brkati svijet sa više ili manje kom- 
pleksnim modelom što ga ljudska spoznaja stvara o svijetu u 
cdređenoj ljudskoj epohi: »Dijalektički materijalizam smatra da 
je zbilja neiscrpiva, da se ne može svesti na našu spoznaju te 
zbilje i da je svaka naučna koncepcija uvijek privremena kon- 
strukcija, kojoj predstoje još bogatije, efikasnije i različnije kon- 
strukcije« (str. 45—46). 

Vrijedno je spomenuti kako Garaudy, u želji da jasno podvuče 
u čemu je bit marksističkog materijalizma, ne uspijeva ipak da 
izađe iz klasične podvojenosti na subjekt i objekt, pa u skladu 
s time, i u teoriji spoznaje, kako ćemo vidjeti, ostaje na pola 
puta između klasične teorije adekvacije ili teorije odraza i akti- 
vističke teorije povijesnog subjekta koji u svojoj praksi ne samo 
(ili ne prije svega) cdražava zbilju, nego je mijenja i mijenjajući 
je proizvodi novu zbilju. 

U citiranom djelu Karl Marx Garaudy smatra za potrebno da 
dade dopunsko objašnjenje poznatom Marxovu stavu o odnosu 
klasičnog materijalizma i idealizma iz Ekonomsko filozofskih 
rukopisa. Evo toga objašnjenja: »Marx iznosi formulaciju koja 
može dovesti do zabune samo ako se ona proizvoljno izdvoji iz 
konteksta u kojem je dana: 'Ovdje vidimo, kako se provedeni 
naturalizam ili humanizam razlikuju kako od idealizma, tako i 
od materijalizma, a istovremeno je njihova istina, koja ih ujedi- 
njuje. Istovremeno vidimo kako je samo naturalizam sposoban 
da shvati akt svjetske historije". 

Tu nema, kako to neki žele vidjeti, ni pokušaja kompromisa, 
ili sinteze, između materijalizma i idealizma, niti tobožnjeg 'prev- 
ladavanja' jednog i drugog«. 


LE 


Valja, međutim, primijetiti kako nije stvar u tome da se do- 
kazuje pod svaku cijenu da su objektivan svijet, zbilja, materija 
itd. primarni, a subjekt, duh, misao, itd. sekundarni, izvedeni 


7) R. Garaudy, »Karl Marxa, str. 112. U nastavku Garaudy ističe kako 
marksistički materijalizam daje originalno rješenje problema odnosi 
subjekta i objekta. Ta se originalnost ogleda u dvije bitne teze; prva je 
teza o »humanizaciji prirode«, a znači da spoznaja prirode i djelovanje 
na prirodu ne mogu apstrahirati od prakse i od subjekta; i druga je teza 
O »primatu materije«, a znači da kao što je svakome razumljiva istina 
kako se objekt ne može spoznati bez subjekta, isto je tako »apsurdno 
kazati kako objekt ne može »postojati« bez subjekta«. (Ibid, str. 114). 

itd. (ni mnoge idealističke filozofije ne tvrde da objekt ne može 
postojati bez subjekta), nego u tome da se pokaže, što je izvrsno 
primijetio Gramsci u polemici s Buharinom, kako Engelsova teza, 
daje »'jedinstvo svijeta dano u njegovoj materijalnosti... doka- 
zanoj napornim razvojem filozofije i prirodnih nauka', sadrži 
klicu ispravna shvaćanja, jer se poziva na historiju čovjeka da 
dokaže objektivnu realnost.«? 


O SPOZNAJI, ISTINI I DIJALEKTICI 


Vidjeli smo da je sam Garaudy podvrgao najoštrijoj kritici 
vlastitu knjigu Materijalistička teorija spoznaje (objavljenu 
1953) i da smatra neoportunim njeno ponovno objavljivanje. Na- 
ravno, razlog nije samo u tome što se u knjizi, na uobičajen na- 
čin za ono vrijeme, dijele Staljinovu »filozofskom geniju« neu- 
mjesni epiteti, nego prije u tome što su njene osnovne teze pot- 
puno promašene. Zbog toga je zanimljivo što Garaudy, nakon 
autokritike, govori o spoznajnoj teoriji, istini i dijalektici. 


Polazni stav o spoznajnoj teoriji Garaudy izvodi iz Marxovih 
Teza o Feuerbachu tumačeći Marxov pojam prakse prije svega 
»spoznajnoteorijski«. 


»Materijalističkim momentom spoznaje, po Marxu i Lenjinu, 
dominira kriterij prakse, tj. kriterij eksperimentalne provjere 
naših hipoteza, naših modela koji nam jedini mogu, u krajnjoj 
liniji, jamčiti da naša pojmovna zgrada odgovara nekoj objek- 
tivnoj stvarnosti« (str. 46). 


Spoznaja je po Garaudyju u biti odraz objektivne stvarnosti, 
no ona nije puki pasivni odraz, kako to tumači klasična materija- 
listička filozofija. Po marksističkoj filozofiji — koja polazi od 
ontološkog stava da su materija, svijet, objektivna realnost itd. 
ono što prethodi svijesti, subjektu itd. — spoznaja je odraz stoga 
jer »ako svaka spoznaja počinje od prakse, apsurdno je iz toga 
zaključiti kako svaka realnost počinje od prakse.« 


Garaudy smatra da je osobito važno insistirati na spoznaji kao 
odrazu (istina aktivnom odrazu što implicira ljudsko stvaralaš- 
tvo, ljudsku preobražavalačku djelatnost) zato što bi se u pro- 
tivnom neizbježno dospjelo na pozicije idealističke filozofije. 
Prema tome, ako marksistička filozofija želi da sačuva svoju 
materijalističku ontologiju, koja je, istina, nešto sasvim drugo od 
ontologije pretkritičkog materijalizma, ona, konsekventno tome, 


8) Usp. A. Gramsci, »Il materialismo storico la filosofia di Benedetto 
Croce«, Torino 1948, str. 142 


9) R. Garaudy. »A propos des »Manuscrits de 1844« de Marxa, u 
»Cahiers du communisme«, br. 3, 1963, str. 115. 

mora zastupati tezu da je spoznaja u svojoj biti odraz. Tertium 
non datur.“ 

Smisao Garaudyjeve teze o spoznaji kao odrazu bit će još 
jasniji pogledamo li njegove stavove o istini. (Valja usput spo- 
menuti da su stavovi o istini u marksističkoj filozofiji bili uvijek 
predmet najvećih sporova). 


Kao bitno antimetafizičku, antiesencijalističku filozofiju 
marksizam su mnogi njegovi kritičari nepromišljeno poistove- 
ćivali s pragmatizmom, ili s krajnjim relativizmom. Marksisti 
su, dakle, bili upućeni da obrazlažu po čemu je neka istina rela- 
tivna, a po čemu je opet neka druga apsolutna. Pri tom je nerijet- 
ko dolazilo do toga da su marksisti, želeći da izbjegnu zamke 
relativizma, upadali u zamke esencijalizma i tako marksističku 
filozofiju vraćali na pozicije metafizičkog, dogmatskog ontolo- 
gizma (npr. pretežan broj sovjetskih filozofa marksista a i 
mnogi drugi). Po srijedi je uglavnom bilo to da se nije filozof- 
ski promislio Marxov pojam prakse, a marksistička filozofija 
shvatila kao filozofija prakse, koje središnja tema nije bitak 
(materija, objektivna stvarnost) kao takav ili spoznaja kao 
takva, nego čovjekova praktično-misaona preobražavalačka dje- 
latnost u svijetu. 


Kada Garaudy razmatra kritički zablude takvog dogmatskog 
ontologizma, kojeg je egzemplarno izrazio Staljin u svom djelu 
O dijalektičkom i historijskom materijalizmu, on se približava 
upravo iznesenom shvaćanju o karakteru marksističke filozofi- 
je; dapače on je, kako smo vidjeli, definira »metodologijom his- 
torijske inicijative«. U tom smislu evo jednog karakterističnog 
mjesta koje se odnosi upravo na kritiku dogmatskog ontologiz- 
ma i staljinističkog dijamata uopće: »Čim napustimo neodvojivi 
naučni i humanistički stav za račun ustoličenja u mitu o ap- 
straktnoj istini što nadilazi ljude koji je žive i stvaraju u svako- 
dnevici svoje historije, autoritarne i pogubne metode nastaju 
neizbježno iz potrebe da se ta istina nametne s nekog vrha« 
(str. 16). 

Kako, dakle, Garaudy rješava problem relativne i apsolutne 
istine u marksizmu? 

Dijalektički uzeto istina je cjelovita, te su relativnost i apso- 
lutnost zapravo njeni momenti; marksistička teza, dakle, glasi 


10) Usp. u tom smislu njegovu imat sa Sartreom u knjizi »Mar- 
xisme et existentialisme«, Plon, Paris 1962. U djelu u povodu kojeg 
pišemo Garaudy ponavlja iste teze. Da bi izbjegao pomisao na bilo kak- 
vu statičnost, mehaničnost, Garaudy se služi i riječju »model«. Ta riječ 
bolje nego riječ »odraz« izražava oba momenta u marksističkoj teoriji 
spoznaje, tj. moment odraza i moment Praia izgrađivanja, promjene. 
Moment odraza čuva nas da ne upadnemo u idealističku pogrešku, oso: 
bito onu koju čini Hegel, a moment izgrađivanja, tj. aktivni moment, 
čuva nas da ne upadnemo u pogrešku dogmatskog materijalizma koji 
brka privremeni model s apsolutnom istinom (str. 49). 

da je »svaka istina u isti mah i relativna i apsolutna« (str. 46). 
Relativnost je neke istine u tome što je neprekidno istraživanje 
prije ili kasnije mora prevladati nekom obuhvatnijom teorijom, 
a apsolutnost je u tome što ta nova teorija u sebi sadrži i prethod- 
nu, ali dijalektički prevladanu istinu (str. 47). 

»Postoji jezgro apsolutne istine koje je osvojila nauka i 
koje se ne može dovesti u pitanje, ali to jezgro apsolutne istine 
(to jest ukupnost stvamih čovjekovih moći s kojima raspola- 
žemo i sličnost što je tu dana između naučnih modela koje smo 
izgradili i stvarnosti): 1) nije nikada konačno; 2) ono je pri- 
sutno u pojmovima, teorijama i modelima, koji se uvijek revidi- 
raju, koji su uvijek relativni« (str. 47-48). 

Marksizam ne može posjedovati »apsolutno apsolutnu« isti- 
nu, već samo takvu apsolutnu istinu koja je u isti mah i rela- 
tivna. U protivnom marksizam bi ostao po strani od ljudske 
prakse i naučnog napretka i pretvorio se u mrtvu dogmu. 

S ovim u vezi tijesno je povezan i problem ideologije. Garau- 
dy najodlučnije odbacuje pokušaje nekih suvremenih marksista 
(npr. Althussera) koji kopaju nepremostiv jaz između nauke i 
ideologije. Samo pobornici esencijalizma ili dogmatskog racio- 
nalizma mogu zastupati radikalni scijentizam. Oni zapravo ne 
vide dijalektički odnos između teorije i prakse. Rodno je mjes- 
to ideologijskih zabluda u »zaboravu da je svaka ideologija, 
kao i svaka teorija, nastala u praksi, a ova u historiji«. Međutim, 
i ideologije »mogu sadržavati veoma važne elemente istine« (str. 
53). Takav je slučaj npr. s utopijskim socijalizmom. 

Prelazeći na izlaganje o dijalektici koja je bila i danas je 
možda glavni kamen spoticaja u marksističkoj filozofiji, Gara- 
udy se odmah želi najoštrije distancirati od poznatih dijama- 
tovskih »crta dijalektike«, spominjući kako su se, na žalost, En- 
gelsove bilješke u Dijalektici prirode, koje su se odnosile na sta- 
nje nauke u Engelsovo vrijeme, digle na rang neoborivih istina, 
na što one nisu nipošto pretendirale. 

I ovdje je potrebno dati neka objašnjenja, budući da Garau- 
dy svoju kritiku dijamatovskih  »crta  dijalektike«  upotpu- 
njuje implicite s kritikom Sartreove verzije dijalektike i kriti- 
kom svih onih marksističkih teoretičara koji tvrde da je mogu- 
će govoriti o dijalektici društva, povijesti, ali ne i o dijalektici 
prirode kao takve. 

Svoje shvaćanje o dijalektici, nasuprot Sartreu i drugima, 
Garaudy je precizirao pred nekoliko godina u poznatoj disku- 
siji sa Sartreom (vidi citirano djelo: Marxisme et existentialis- 
me). Bit toga shvaćanja sadržana je u ovoj formulaciji: »Dija- 
lektika u prirodi nije onakva kakva je u našem mišljenju. Tvrditi 
to bilo bi teološko ili u najmanju ruku hegelovsko shvaćanje ko- 
je postavlja u prirodu egzistenciju apsolutnog duha. Kazati da 
postoji dijalektika prirode to će reći da su struktura i kretanje 
stvarnosti takvi da nam jedino dijalektičko mišljenje čini feno- 

mene shvatljivim i omogućuje da s njima rukujemo. Rezimiraj- 
mo: postoji materijalno po sebi (prije nas i izvan nas), postoji 
(opet prije nas i izvan nas) jedna struktura, nauka nam doka- 
zuje da je ta struktura dijalektička«." 

U knjizi Marxisme du XX? sičcle Garaudy samo ponavlja 
) dalje razrađuje navedena shvaćanja; štoviše ponukan, čini se, 
Sartreovom analizom dijalektičkog uma (vidi: Critique de la rai- 
son dialectique) on, polemizirajući implicite sa Sartreom, pro- 
dubljuje i precizira, i uz pomoć nekih Sartreovih nalaza, vlastite 
stavove. 

Već i površno čitanje Garaudyjeve knjige navest će upućeni- 
jeg čitaoca na pitanje: uzima li Garaudy dijalektiku prije sve- 
ga kao metodu, ili prije svega kao naročitu zakonitost zbivanja 
zbilje u cjelini, tj. kao način bivstvovanja. Čini se da preteže 
ono prvo: dijalektika je metoda poimanja zbilje koja je, me- 
đutim, strukturirana tako da je upravo dijalektičkom metodom 
mcžemo najpotpunije zahvatiti, a to će reći spoznati, upravljati 
njom i mijenjati je prema našim projektima. U tom smislu 
on stavlja akcent na praksu, ističe »primat prakse«, ali dakako 
poglavito u njenom spoznajnoteorijskom aspektu. Evo njegova 
izvođenja: 

»Primat prakse i kritička djelatna koncepcija spoznaje o- 
mogućuje da se u tačnoj perspektivi postavi problem prirode i 
dijalektike prirode«. (str. 57) 

Ali, postavlja se pitanje, kako kritička antidogmatska filo- 
zofija može dopustiti dijalektiku prirode kad se zna za Hege- 
love i ostale konsekvencije. 

»Materijalizam (marksistički — V.M.) tvrdi da priroda po- 
stoji neovisno o nama i bez nas, ali ne i nauka« (str. 58) 


Nauka pak kao odraz (kao model, kao osebujna ljudska pra- 
ksa) reproducira više ili manje tačno ono što se zbiva u prirodi; 
odraz, odnosno nauka, nije polazna tačka nego plod dugog 
rada, modela, hipoteza. Ovo je, dodaje Garaudy, osobito značaj- 
no istaći, budući da najčešće iz ontološkog stava o primarnosti 
objektivne stvarnosti proizlazi dogmatska nekritička tvrdnja 
kako u prirodi postoje zakoni i kategorije, pojmovi i struktura 
u formi kakvi su oni u našoj misli, međutim, oni postoje u na- 
šoj misli kao »plod izgrađivanja, duge historijske razrade i 
opetovanog preispitivanja« (str. 58). Što je dakle tu dijalektika? 


11) »Marxisme et existentialisme«, str. 31. 

Vidi iste teze u navedenoj raspravi »A propos des »Manuscrits de 
1844« de Marx«, i u knjizi »Karl Marx«, iz koje navodimo karakteristično 
mjesto: »Postojanje dijalektike prirode i historije nipošto ne implicira 
Hegelov teološki postulat o mišljenju koje je imanentno prirodi i historiji 
i koje postoji prije njih, postulat o logici koja prethodi prirodi. Govoriti 
o dijalektici prirode znači jednostavno uvidjeti da je struktura materije 
lakva da je samo dijalektička metoda može misliti« (str. 136). 

Poznato je da Kant govori o dvije upotrebe uma: onoj koja 
je podvrgnuta eksperimentalnoj provjeri i onoj koja vrijedi van 
iskustva. Ovu posljednju Kant naziva dijalektikom; dijalekti- 
ka je, dakle, za Kanta kontradikcija između dvije ideje (npr. 
ideje o beskonačnom i konačnom); dijalektika se očituje samo 
u subjektu. Međutim, dijalektika je odnos između subjekta i 
objekta. Što to znači? Valja pribjeći historiji spoznaje, historiji 
nauke. U razdoblju pojave mita dolazi do prvog kvalitativnog ra- 
skida između svijeta neposrednog privida i stvarnosti pojmlje- 
noj u formi mita. Refleksija postepeno prepoznaje sebe kao 
puku hipotezu i prihvaća konfrontaciju sa stvarnošću. Ako mo- 
del ne odgovara stvarnosti (fenomenima) tj. ako ne omogućuje 
da se fenomenima vlada, mcdel se mijenja, upotpunjuje i usavr- 
šava. To je proces dijalektičke totalizacije koja je uvijek i proces 
razrješavanja protivurječja i sagledavanja novih. »Protivurječ- 
je i totalitet su tako dva nerazdvojna momenta te dijalektike 
spoznaje koja je u isti mah i dijalektika rada« (str. 60). 

»Svojstvo je dijalektičkog uma, dakle, da ide od totalizacije 
ka totalizaciji, od jedne privremene totalizacije ka drugoj privre- 
menoj totalizaciji. . . Ulogu dijalektičkog uma u historiji rela- 
tivno je lako odrediti, jer je historija naposljetku zbir onoga 
što su ljudi učinili i prema tome u njoj možemo naći prvu 
dijalektiku rada« (str. 60). 

Marxov je Kapital u tom pogledu sjajan primjer dijalektike 
rada, dijalektike odnosa subjekt — objekt. Kako je ekonomija 
prvobitan vid toga odnosa iz kojega se onda razvijaju tehnika, 
nauka, religija, filozofija, itd., to ekonomija igra odlučnu ulo- 
gu, no ona nipošto nije jedini pokretač a sve ostalo epifenomeni: 

»Marxov historijski materijalizam nije, dakle, ni metoda de- 
dukcije, ni metoda redukcije: superstrukture se ne mogu de- 
ducirati iz baze, niti se mcgu reducirati na bazu. Može se samo 
kazati da su superstrukture i baza momenti istoga organskog 
totaliteta u kojem društveni odnosi (shvaćeni kao sistem, ili živi 
totalitet), zajedno s prirodnom sredinom koja ih okružuje, ig- 
raju najvažniju ulogu« (str. 61). 

Garaudyjeva detaljna analiza dijalektičkog uma zaslužuje 
najveću pažnju (vidi osobito str. 62—63). U zaključnoj formu- 
laciji ta analiza glasi: 

»Dijalektički um je moment racionalne izgradnje stvarnosti. 
On nije kontemplacija poretka, nego izgradnja poretka. Mo- 
menat negativnosti, tj. momenat opovrgavanja poretka koji je 
već uspostavljen, mormenat odbacivanja iluzije o svijetu, koji bi 
bio već posve dovršen i izvan nas i bez nas, jest bitan momenat; 
kroz njega se afirmira rastuće jedinstvo povijesti i prirode i po- 
vijesti i čovjeka« (str. 63). 

Taj se dijalektički um, dakle, porodio i izgradio u praksi 


odnosa čovjeka i svijeta. Iz toga slijedi zaključak o dijalektici 
uopće: 

»Dijalektika nije apriorna shema koja se priljepljuje na stva- 
ri i koja se stvarima nameće obavezujući ih da uđu u Prokru- 
stovu postelju. Dijalektički zakoni nisu zatvoreni sistem mišlje- 
nja poput Aristotelovih logičkih formi, Kantovih kategorija 
ili Hegelove logike. Marksistički princip zahtijeva da se prou- 
čavaju dijalektički zakoni i to ne kao zakoni koji definiraju 
nepromjenljivu strukturu nekog apsolutnog uma, nego ponav- 
ljamo, kao uvijek privremena bilanca pobjeda racicnalnosti za 
svaku veliku epohu. 

U toj kritičkoj perspektivi može se govoriti o dijalektici pri- 
rode, ali ne u dogmatskom smislu koji bi implicirao proizvoljnu 
vjeru u mogućnost nekog apsolutnog promatrača koji je izvan 
historije« (str. 64). 

Zakoni nisu kopija nekog intellectusa archetypusa nekog 
apsolutnog uma, niti su kopija nekih apsolutnih zakona prirode 
po sebi, kojoj je neko nadnaravno biće podarilo te zakone. 
»Naučni zakoni nisu kopija ničega: oni su konstrukcija našeg 
duha, uvijek su aproksimativni i privremeni i omogućuju nam 
da utječemo na stvarnost koju mi nismo stvorili, te nam samo 
praksa, metodičko eksperimentiranje, jamči da naši modeli od- 
govaraju u određenoj mjeri njenoj strukturi ili su barem u iz- 
vjesnom pogledu 'izomorfni'« (str. 67—68). 

Ukratko, Garaudyjeva je shema slijedeća: priroda, objektiv- 
na stvarnost, je na neki način strukturirana; spoznaja, modeli, 
pojmovi itd. su plod neprestane elaboracije, izmjena, usavrša- 
vanja; u praksi se provjerava istinitost tih spoznaja, modela, 
pojmova. Međutim, nasuprot Garaudyju, valja kazati slijedeće: 
spoznaja, modeli, pojmovi i nisu drugo do jedan vid same pra- 
kse, te praksa nije tek kriterij istinitosti, nego način bivstvova- 
nja čovjeka koji je dio bivstvovanja uopće. Stoga dijalektička 
struktura prakse jest ujedno dijalektička struktura bivstvova- 
nja (bitka, prirode, svijeta) utoliko što je i samo bivstvovanje 
čovjeka dano kroz njegovu praksu. 


O ALIJENACIJI I SOCIJALNO-MORALNIM PITANJIMA 


Teorija alijenacije, kako znamo, imala je i još danas ima 
čudnu sudbinu u marksističkoj teoriji uopće. Osporavana kao to- 
božnji idealistički ostatak u Marxa, kao Marxov dug Hegelovoj 
filozofiji, ta je teorija naglo izbila u prvi plan naročito u pos- 
ljednje dvije decenije, tj. u poslijeratnom razdoblju. Nije to 
bilo slučajno. No bez obzira na stjecaj okolnosti kako je do 
toga došlo, činjenica je da je ta teorija ne samo pomogla da se 
shvati eminentno humanistička dimenzija marksističke filozo- 
fije, nego da je u mnogim oblastima istraživanja ona bila plod- 
no primijenjena. Na žalcst u tome su nerijetko bili mnogo ažur- 
niji i zainteresiraniji nemarksistički istraživači i teoretičari, 

nego marksistički. U Francuskoj, na primjer, mnogi su mark- 
ksisti, zahvaljujući dugom zadržavanju utjecaja dogmatskog 
marksizma, s krajnjim podozrenjem gledali na teoriju alijenaci- 
je. A u najnovije vrijeme tome se priključila i Althusserova 
borbena škola koja u ime moderniziranog kartezijanskog racio- 
nalizma (čitaj: pozitivizma), a u krajnjoj liniji staljinskog dog- 
matizma, vodi žestoki rat protiv te — kako oni kažu — nenauč- 
ne, idealističke i ideološke teorije.? 

O teoriji alijenacije i aktualnim sporovima oko nje pisali 
smo na stranicama časopisa »Kulturni radnik« (vidi br. 6—7, 
1966.) Ovom prilikom valja kazati nešto o Garaudyjevim pog- 
ledima na tu teoriju. U članku A propos des »Manuscrits de 
1844« de Marx (iz 1963.) Garaudy još uvijek vezuje tu teoriju za 
tzv. mladenačko Marxovo razdoblje, a to praktički znači za razdob- 
lje kada Marx još nije »pravi« marksista. Tek kasnije kada je 
Marx »razvio glavne crte naučnog socijalizma, pojam otuđenja, 
koji ima svoje porijeklo u teologiji i filozofiji, ustupa svoje 
mjesto pojmu klasne borbe sa teorijama vrijednosti i viška 
vrijednosti na kojima ona počiva«.'" 

Premda Garaudy ovdje ne ostavlja po strani teoriju alijena- 
cije, premda je smatra momentom u izgradnji historijskog 
materijalizma, očigledno je da joj daje ipak drugorazredno 
značenje. Nešto kasnije u svojoj knjizi Karl Marx on će čitavo 
jedno poglavlje posvetiti otuđenju rada u kojem brižljivo anali- 
zira izvore i stvarni smisao Marxove teorije alijenacije. Stav je 
njegov već u mnogom ovdje izmijenjen. 

Marksistička je teorija alijenacije u isti mah i kritika raznih 
ideoloških iluzija i kritička metoda pozitivizma, kaže Garaudy. 
Po marksističkoj je teoriji rad (tj. proizvodnja svih pretpostav- 
ki života) rodno mjesto svih oblika alijenacije. Alijenacija je 
suprotna stvaralaštvu koje je čovjeku imanentno. »Ona korum- 
pira stvaralački rad u samom njegovu izvoru, a to znači čovje- 
kovu bit«“ 

Prihvativši, dakle, teoriju alijenacije Garaudy će u posljed- 
njoj knjizi upravo pomoću nje veoma uspješno razviti kritički 
dijalog sa suvremenim religioznim učenjima i ujedno izložiti 
zanimljive i svakako pažnje vrijedne teze o problemima morala, 
umjetničke produkcije itd. 

Evo nekih eksplicitnih Garaudyjevih stavova o alijenaciji i 
teoriji alijenacije koji imaju polemičko obilježje: »Sa stajališta 


12) Za Althussera i njegovu »školu« Garaudy s pravom kaže: »U re- 
gresiji materijalističke i dijalektičke filozofije prema dogmatskom ra- 
cionalizmu, u kojem subjekt historije nije više čovjek nego pojam, histo: 
rija se stvara bez ljudi, moral i, još šire, praksa nemaju više smisla i od- 
Za su u vanjske tmine ideologije« (»Marxisme du XXe sičcle«, str. 

13) Citirani članak, str. 114. 

14) R. Garaudy, »Karl Marx«, str. 83. 

'mi' alijenacija je cijepanje 'nas'. sakaćenje, alijenacija je ono 
što sprečava globalno sudjelovanje u kulturi čovječanstva. 
Sa stajališta projekta alijenacija je lišavanje čovjeka njegove 
ljudske dimenzije« (str. 108). Ona je međutim eminentno »histo- 
rijska kategorija«, a ne moralna, jer se »čovjekova unutrašnja 
protivurječja ne mogu odvojiti od društvenih uvjeta« (str. 133). 

Očigledno polemički okrenut spram nihilističkih Althusse- 
rovih i sličnih teza o teoriji alijenacije Garaudy upozorava ka- 
ko je Marx u Kapitalu »s pojma alijenacije odstranio ne samo 
ono što je taj pojam vezivalo s idealističkim spekulacijama u 
Hegela i antropološkom metafizikom u Feuerbacha (a u Kapi- 
talu se nalazi i pojam i ime alijenacija) nego je naučno prou- 
čavao njegov poseban oblik pod imenom 'fetišizam robe'« (str. 
133). 

S druge pak strane Garaudy insistira na jasnom razlikova- 
nju pojmova alijenacija i objektivacija (opredmećenje), aludi- 
rajući pri tom na Hegela i hegelovsko poistovećenje tih pojmo- 
va, ali, čini se, još više na Sartrea i druge suvremene teoreti- 
čare koji u tom pogledu ostaju bliži Hegelu nego Marxu (usp. 
str. 161). 

Radi se svakako o vrlo važnom i spornom problemu. On u- 
ključuje temeljno pitanje antropologije ili tzv. filozofije čovje- 
ka a iskazuje se u zaoštrenoj dilemi: ili je alijenacija konstitu- 
tivni, strukturni dio subjekta, bez obzira na ustrojstvo društva 
(tj. sistem proizvodnje i proizvodnih odnosa itd.) ili je ona 
tranzistorna, što će reći bitno historijska pojava koja će iščez- 
nuti s nestankom onog historijsko-društvenog ustrojstva koje 
alijenaciju omogućuje. Prvi stav zastupaju uglavnom esencija- 
lističke tilozofske antropologije, drugi pak zastupaju, u raznim 
varijantama, sljedbenici marksističke filozofije. Neki egzisten- 
cijalistički pravci, ukoliko su se doista odvojili od esencijalizma 
(sa svojim obratom para esencija-egzistencija proglašavajući 
primat ove posljednje) približavaju se u mnogim svojim zak- 
ljučcima marksističkoj filozofiji. U tom obzorju valja, čini 
se, ocjenjivati Sartreovu poziciju uopće, a napose Sartreovu 
koncepciju alijenacije, koje su predmet Garaudyjeva kritičkog 
razmatranja. Garaudy, međutim, dolazi do zaključka da je Sar- 
tre u biti ostao zatočenik idealističke filozofije i, shodno tome, 
zatočenik idealističke hegelijanizirane teorije alijenacije.“ 


15) Garaudy: »Marx ne miješa objektivaciju i alijenaciju: vanjski 
svijet za Marxa nije puka alijenacija subjekta, niti je za njega objekt 
do kraja subjektova kreacija« (»Marxisme du XXč sičcle«, str. 161). 

16) Odvelo bi nas predaleko kad bismo ušli u razlaganje u čemu je 
Garaudyjeva kritika Sartrea tačna, a u čemu Garaudy pretjeruje ili pak 
zanemaruje i ono što je doista vrijedno pažnje kod Sartrea. Pa ipak, 
radi informacije, valja dodati da su i neki drugi Sartreovi kritičari upo- 
zorili na Sartreovo hegelijanstvo baš s obzirom na pojmove alijenacija 
i objektivacija. U tom pogledu svakako je izuzetno zanimljiva knjiga 

Garaudyjeve napomene o teoriji alijenacije zaslužuju najoz- 
biljniju pažnju. Njegova interpretacija teorije alijenacije daleko 
je od simplificiranog, sociološko-ekonomskog shvaćanja raznih 
oblika otuđenja i mogućnosti njihova ukidanja koje, dodajmo, 
nije rijetko među suvremenim marksističkim teoretičarima. S 
tim u vezi u njegovim općim stavovima implicirana je i kriti- 
ka onih optimističkih a u stvari nekritičkih, apologetskih, tj. 
u pejorativnom smislu ideoloških, gledišta po kojima nema 
smisla govoriti o alijenaciji u uvjetima »kolektiviziranih« sred- 
stava za proizvodnju. Dapače na jednom mjestu Garaudy eks- 
plicite upozorava kako je historijsko iskustvo pokazalo da i u 
uvjetima »kolektivnog vlasništva« i »sistema centralnog plani- 
ranja« dolazi do »tehnokratskih i birokratskih deformacija u 
shvaćanju države pa i partije« što »proizvodi nova otuđenja 
klase u partiji a partije i države u rukovodećoj osobi«" 


Marksistička nauka u cjelini, a marksističko shvaćanje po- 
vijesti i čovjeka posebno, u tom su pogledu precizni i nedvosmis- 
leni i što je najvažnije superiorni, s jedne strane, antropocen- 
tričkim, egzistencijalističkim i sličnim teorijama subjektivnog, a 
s druge raznim u biti transcendentnim teorijama subjektivnog. 
Najočiglednije se to pokazuje u poimanju povijesti. Po marksis- 
tičkoj nauci povijest je »proizvodnja čovjeka pomoću čovjeka, 
posredstvom društvenog rada« — tumači Garaudy (str. 110). 
Međutim, kako se povijest odvijala i kao proces podjele rada 
i uspostavljanja privatnog vlasništva, to se u tom proizvođenju 
javljaju svi oblici alijenacije koji su »u osnovi klasnih sukoba 
i suprotnosti« (str. 111). Na temelju kritičkog uvida u tok 
dosadašnje povijesti marksizma govori o mogućnosti cjelovite 
reintegracije i dezalijenacije čovjeka, o »projektu totalnog čov- 
jeka, tj. o projektu potpuno interioriziranog društva« (str. 111). 


Postavlja se pitanje, je li to ostvariv ideal, ili je to puka 
utopija? Može li totalni čovjek biti najviša vrijednost a da to 
ne bude neki transcendentni ideal? Što s tim u vezi pokazuju 
npr. čitava dosadašnja moralna teorija i praksa? »Čitav dosa- 
dašnji moral bio je otuđenje, jer je počivao na dualitetu bitka i 
ideala« (str. 111). Razna idealistička i religiozna učenja tran- 
scendenciju tumače kao spoljašnjost, kao nešto što je izvan 
čovjeka i što se nikad ne može dohvatiti. Međutim, ako se 
dobro pogleda, zar je transcendencija uvijek i »nužno is- 
kustvo nekog odsustva a ne iskustvo prezencije?« (str. 112). 
Činjenica je da je čovjek, u želji da pretvori stanoviti za- 


egzistencijalistički orijentiranog autora Pietra Chiodija: »Sartre e il 
marxismo« (Feltrinelli, Milano, 1965) koja je naišla na vrlo pozitivan 
odjek na stranicama marksističkog časopisa »Critica marxista« (br. 4, 
1965) čemu je zatim slijedio, u istom časopisu, polemički odgovor Andrća 
Gorza (br. 1, 1966). 


17) R. Garaudy, »Marxisme du XXe sičcle«, str. 32. 

htjev u prezenciju, uvijek u mogućnosti da pribjegne stano- 
vitoj mistifikaciji, međutim, baš je u tom neprestanom kretanju, 
kroz tjeskobu i rizik, čovjek i stvorio »višu realnost« koje je 
svjestan kao vlastite realnosti. U takvoj perspektivi i pojam 
transcendencije dobiva sasvim drugačije osvjetljenje. On nije 
atribut nekog nadnaravnog bića, nego »čovjekova dimenzija«. 
»Susret s transcendirajućim, ili bolje pojava transcendencije ni- 
je neko privilegirano iskustvo i nema ničeg od teološkog ili 
religioznog; nije to presijecanje prirodnog reda pomoću ne- 
ke nadnaravne intervencije, nego svakodnevno, specifično ljud- 
sko iskustvo — iskustvo stvaranja« (113—114). Čovjek, koji je 
uvijek posredovan društveno, izabire i odlučuje. I upravo taj 
»svjestan, dobrovoljan i slobodan izbor definira nas kao biće 
koje raskida s animalnošću i alijenacijom« (str. 114). Takvo 
nas shvaćanje transcendencije i prezencije upućuje da čovjeka 
shvatimo kao stvaralačko biće i ujedno nam pruža sredstvo da 
praktično »prevladamo otuđenje koje je suprotno stvaralaštvu«, 
da »utemeljimo u praksi moral koji je neodvojivo društven i 
personalan, a kojega je posljednji cilj stvaranje uvjeta koji će 
omogućiti takvom čovjeku da postane doista čovjek, to jest 
stvaralac« (str. 114). U tom pogledu može se kazati, u skladu s 
marksističkom koncepcijom čovjeka i historije, da će »estetika 
biti etika budućnosti«. 


MARKSISTIČKO POIMANJE UMJETNOSTI 


Poslije tolikih neuspjelih i kontroverznih pokušaja da se za- 
snuje »marksistička estetika«, ili »marksistička teorija umjet- 
nosti«, danas je, bez jasne kritičke svijesti o svemu tome, teško 
napraviti i koraka naprijed u marksistički adekvatnom razumi- 
jevanju i tumačenju umjetnosti i umjetničke produkcije. Ni jed- 
na značajnija filozofija, pa tako naravno ni marksistička, koja 
ima ambiciju da bude cjelovit pogled na svijet i čovjeka ne 
može po prirodi stvari odustati od nastojanja da u okviru svo- 
jih temeljnih stavova izgradi teoriju o prirodi i smislu umjet- 
nosti. 

Pođemo li od činjenice da Marxov opus u cjelini sadrži kon- 
cepciju čovjeka i povijesti koja, kako kaže Sartre, ostaje nenad- 
mašena u našem vremenu, koja može poslužiti kao putokaz čov- 
jeku i njegovoj težnji da se realizira kao čovjek, tj. da izgradi 
svijet dostojan svoje »ljudske prirode«, onda su u toj koncep- 
ciji sadržane i osnove za modernu teoriju umjetnosti. Ako nai- 


.. 18) Ova Garaudyjeva razmatranja bliska su u izvjesnom smislu briž- 
ljivoj analizi fenomena alijenacije i dezalijenacije u okviru Marxove 
koncepcije, što ju je dao Gajo Petrović u raspravi »Otuđenje i razotuđe- 
nje« (vidi knjigu: Petrović, »Marksizam i filozofija«, Zagreb 1965). 

me Marx definira čovjeka kao stvaralačko i samostvaralačko 
biće, tj. kao biće koje, djelujući u svijetu, preobražava sebe 
sama i taj svijet u novi svijet, tj. proizvodi svoju povijest i svo- 
ju zbilju, onda je umjetnost samo jedan i to najeklatantniji vid 
baš toga ljudskog stvaralaštva, toga proizvođenja nove zbilje. 
Naravno, to proizvođenje (stvaralaštvo) uvijek polazi od nekih 
pretpostavki, no ono nije nipošto perpetuiranje danoga, odraža- 
vanje postojećega, a upravo su na takvu poziciju dospjele i ne- 
hotice sve estetike i teorije umjetnosti u okviru marksizma ko- 
je su polazile od teorije odraza. 


Bacimo li pogled na ona najbolja nastojanja u okviru mark- 
sizma oko situiranja i određenja umjetničkih fenomena, vidjet 
ćemo bitno dvije orijentacije. Jednu bismo mogli nazvati uvjet- 
no gnoseološkom a drugu uvjetno ontološkom. Prva se prob- 
lematski nadovezuje na tradicionalne estetike koje su umjetnost 
definirale kao posebnu — i to obično nižu — vrstu spoznaje 
(kao osjetilnu spoznaju, kao spoznaju u slikama, za razliku 
pojmovne, tj. naučne i filozofske spoznaje). Druga je pak išla 
za tim da pokaže kako umjetnost nije samo vrsta spoznaja (a 
najmanje niža vrsta spoznaje) nego i proizvođenje novoga svi- 
jeta: osebujan vid čovjekove stvaralačke prakse. 

Čini nam se da se Garaudy u posljednjim svojim radovima 
sve više približava ovoj drugoj orijentaciji. Dapače moglo bi se 
kazati da je Garaudy baš u analizi umjetničkih fenomena najpri- 
je učinio zaokret u odnosu na dogmatski marksizam, ili je ba- 
rem taj zaokret ovdje došao najvidljivije do izražaja." U tom 
smislu valja razumjeti i njegovu tačnu primjedbu iznesenu u 
djelu Marxisme duX X sičcle: »Pitanje umjetnosti je prije sve- 
ga pitanje stvaranja i zato će svaka mehanička ili idealistička 
deformacija, svako dogmatsko shvaćanje stvaralačkog čina ima- 
ti u estetici neposredno vidljive posljedice. Koncepcija esteti- 
ke je, dakle, probni kamen tumačenja marksizma« (str. 191). 

Poslije Aragonova itinerara uslijedila je knjiga O realizmu 
bez obala (1963) koja je izazvala brojne i veoma oprečne reak- 
cije. Aragon je nazvao »događajem«,? ali tako nisu mislili svi; 
naprotiv, mnogi (a među njima i Luk&cs) vidjeli su u njoj prin- 
cipijelno neprihvatljive stavove koji unose pometnju u »mar- 
ksističku estetiku«.*' Napustivši ortodoksni oblik teorije odra- 


19) Vidi njegovu zanimljivu knjigu o Aragonovu književnom djel 
»L'itineraire d'Aragon«, Gallimard, Paris 1961. : še 


20) »U svijetu gdje proizvoljnost pokušava da poprimi masku nauke, 
a dogmatizam izgled umjetnosti knjiga Rogera Garaudyja je događaja 
(Aragon u »Predgovoru« Garaudyjevoj knjizi »O realizmu bez obala«, 


str. 18). 


21) Usp. s tim u vezi Gyčrgy LukaAcs, »Arte moderna e grande arte« 
časopis »Rinascita« 27. feb ae is grande A 
teme«, br. 4, 1965.“ ruara 1965; naš prijevod u časopisu »Naše 

za u određivanju i tumačenju umjetničkih fenomena, Garaudy 
je u toj knjizi formulirao i neke od svojih teza uperenih protiv 
ograničenog gnoseološkog, pristupa umjetnosti, i slijedeći Marx- 
ovo poimanje prakse, uspio da pokaže — u analizi Picassova, 
Saint John Pierceova i Kafkina djela — plodnost toga poimanja 
za teoriju umjetnosti." Povrh toga nova ga je orijentacija na- 
vela da revidira u cjelini svoj nekadašnji dogmatski, a to 
će reći i nihilistički stav prema modernoj tzv. »građanskoj um- 
jetnosti« i da se odlučno suprotstavi svim današnjim sličnim 
stavovima koji dolaze iz dogmatskih krugova. 

Na toj liniji nastalo je Garaudyjevo zasebno poglavlje Mark- 
sizam i umjetnost u knjizi Marksizam XX stoljeća koje pre- 
dstavlja neku vrstu sinteze njegovih novijih stavova o umjetno- 
sti, odnosno pokušaj stvaralačke »reinterpretacije« marksistič- 
kog poimanja umjetnosti, na bazi Marxova »filozofsko-antropo- 
loškog« poimanja rada kao proizvodnje, rada kao »svjesne svrsi- 
shodne djelatnosti« kao »igre« čovjekovih tjelesnih i duhovnih 
snaga (usp. Kapital I). Brižljiva analiza mogla bi lako poka- 
zati nedosljednosti i kontradikcije u Garaudyjevim stavovima 
koji proizlaze iz neprevladanosti klasične teorije odraza i njoj 
odgovarajuće klasične materijalističke »ontološke« pozicije. Pa 
ipak mnogo je mjesta u posljednjoj Garaudyjevoj knjizi iz kojih 
možemo izvesti zaključak da je on sam tu istu poziciju doveo 
pod znak pitanja: »Zbilja — kaže on — nije samo dana priro- 
da, sa svojom vlastitom nužnošću, sa svojom 'ananke', to je i 
ona druga priroda tkoju stvara čovjek tehnikom i umjetnošću, 
to je i sve ono što još ne postoji, obzorje ljudske mogućnosti 
koja je uvijek u pokretu« (str. 187). U skladu s tim Garaudy 
polemički zaključuje: »Umjetnost nije oponašanje, nego stva- 
ranje« (str. 201). 


Nakon toga preostaje još da se pokaže u čemu je specifično 
umjetničko u umjetničkom djelu. 


.22) Kritiku isključivo gnoseologističkog tumačenja umjetnosti a im: 
Plicite i kritiku teorije odraza Garaudy razvija u spomenutom članku 
»Un aport a l'estetique marxiste« (u »Cahiers du communisme«, 1965, br. 
10) pisanom u povodu objavljivanja na francuskom Fischerove knjige 
»O nužnosti umjetnosti«. 

SOVJETSKI FILOZOFI I TEORIJA OTUĐENJA 


Rudi Supek 


Zagreb 


U prošlom broju »Praxisa« (br, 3/1967) Azra šarac objavila 
je prikaz o diskusijama sovjetskih filozofa o novoobjavljenim 
»Ekonomsko-filozofskim rukopisima«. Centralna je tema tih dis- 
kusija bila, kao što se moglo očekivati (s obzirom na prirodu 
tih rukopisa) sama teorija otuđenja. Kako je sovjetska filozofija 
više pozitivistički orijentirana, to će za našeg čitaoca biti nesum- 
njivo zanimljivo da vidi kako danas sovjetski filozofi gledaju na 
ovu teoriju koja, kao što znamo, ima bitni značaj za određenje 
Marxove filozofije uopće. Iz članka A. Šarac vidi se da sovjetski 
filozofi sam pojam otuđenja usko povezuju sa položajem čovjeka 
u radnim odnosima u okviru kapitalističkog društva, a da mnogo 
manje govore o pojavama otuđenja u vezi sa »fetišizmom drža- 
ve« ili »mistificirane svijesti«, to jest sa otuđenjem na politič- 
kom i ideološkom planu. 


Kako su tekstovi na koje se poziva A. Šarac objavljeni u peri- 
odu od 1961. do 1964. godine, željeli bismo naše čitaoce upoznati 
sa nekim tekstovima, odnosno stavovima što su ih sovjetski filo- 
zofi prošle godine zastupali na Svjetskom kongresu sociologije 
u Evianu (1966). Budući da je ovaj kongres po svojem sadržaju 
bio tako zamišljen (problemi strategije mira, odnosa društve- 
nih sistema, odnosa sociologije i ideologije i slično) da bi sov- 
jetska sociologija mogla doći maksimalno do izražaja, to su sov- 
jetski filozofi i sociolozi pripremili doista reprezentativan ma- 
terijal za ovaj svjetski forum i poslali na njega svoje najistak- 
nutije marksiste filozofe i sociologe. (Treba znati da u Sovjet- 
skom Savezu sociologija još uvijek vrijedi samo kao konkretiza- 
cija historijskog materijalizma, pa su o najznačajnijim problemi- 
ma referirali poznati filozofi kao Konstantinov, Mitin, Fedosje- 
jev, Kelle, Jovčuk i mnogi drugi). Poznata je stvar da sovjetski 
filozofi za svoje istupe na svjetskim forumima veoma pažljivo 

pripremaju svoje referate, pa stoga stavovima koje su tamo za- 
stupali vrijedi posvetiti izvjesnu pažnju. 

Otuđenje čovjeka postoji i u socijalističkom društvu. — S 
obzirom na osnovnu orijentaciju sovjetske filozofije, još uvijek 
pojedini filozofi prilaze pitanju otuđenja s najvećim nepovjere- 
njem i opreznošću. Pojam otuđenja još uvijek nije postao ključ- 
ni pojam čovjekove historijske prakse i njenog dijalektičkog 
zbivanja. Međutim, značaj koji je taj pojam dobio danas za veliki 
broj marksističkih, pa čak i nemarksističkih filozofa, prisilio 
je sovjetske filozofe da se tim pojmom kritički pozabave. Na 
Evianskom kongresu jedan od ideološki najistaknutijih sovjet- 
skih filozofa, M. Mitin, ovome pojmu posvetio je čitav jedan re- 
ferat.' Citirajući radove i stavove E. Fromma, P. Navillea, L. von 
Wiesea, N. Berdjejeva, K. Jaspersa, R. Mertona i naravno samo- 
ga K. Marxa, on dolazi do konstatacije koja mu služi kao počet- 
na tačka za raspravljanje: »Otuđenje čovjekovih proizvoda rada 
i otuđenje pojedinca u društvenim institucijama (državi, religi- 
ji, itd.) nije proces koji bi bio inherentan samo buržoaskom dru- 
štvu. Ali, upravo je u građanskom društvu proces otuđenja do- 
bio jedno univerzalno obilježje i dostiže svoju kulminacionu tač- 
ku. Osnovni vidovi ovog procesa su otuđenje čovjeka u njegovoj 
aktivnosti samoj, otuđenje njegovih uvjeta postojanja, politič- 
ko i duhovno otuđenje« (str. 101). Na ovaj način M. Mitin je 
proširio pojam otuđenja od radnih odnosa do društvene i du- 
hovne egzistencije čovjeka uopće! Što više, on naglašava da ti 
procesi otuđenja nisu »inherentni samo buržoaskom društvu«, 
što znači da ih valja sagledati i u kontekstu samog socijalistič- 
kog društva. I dalje, on nastoji tačnije odrediti gdje valja ra- 
čunati s pojavama otuđenja u socijalističkom društvu. 


»Socijalistička revolucija dokida na prvom mjestu otuđenje 
rada ujedinjujući proizvođača sa sredstvima za proizvodnju. 
Uspostavljanje društvenog vlasništva mijenja istovremeno bit 
i oblike podjele rada i mijenja samu ličnost proizvođača. 
Mnog> duži je proces likvidacije nekih drugih oblika otuđenja 
(u oblasti ekonomskog, političkog i kulturnog života), oblika ko- 
ji su postojali vjekovima i koje je nemoguće ukinuti dekretima« 
(str. 111—112). Mitin smatra da socijalistička revolucija uki- 
nuvši privatno vlasništvo najprije dokida otuđenje rada, a onda 
tek u toku vrlo sporog procesa ostale oblike. Ovo na prvi po- 
gled izgleda vjerojatno, pogotovu, ako imamo u vidu da je do- 
ista privatno vlasništvo moguće dokinuti dekretom! Međutim, 
Mitin problem otuđenja u radu na ovaj način jako pojednostav- 
njuje, jer pored proizvodnih odnosa, u pogledu posjedovanja 
sredstava za proizvodnju, postoje još neki drugi bitni vidovi otu- 


1) M. Mitin: »Čovjek u sistemu socijalnih i ekonomskih odnosa u mo- 
dernom  svijetu«, u službenoj publikaciji za kongres »Sociologija u 
SSSR-u« (na francuskom jeziku). 

đenja u radu, naime, problem podjele na umni i fizički rad, pro- 
blem specijalizacije funkcije uslijed podjele rada, problem pla- 
niranja, kontrole i disponiranja proizvodom, što sve može da tra- 
je, i nužno traje, i nakon dokidanja privatnog vlasništva. Problem 
radničkog samoupravljanja počiva prije svega na ovome i oči- 
io je da ga Mitin nastoji donekle preskočiti. Pozitivno je što 
on, za razliku od ranijih stavova stavlja težište na oblike otu- 
đenja u oblasti političkih i idejnih ili kulturnih odnosa, i time 
otvara vrata za jednu produbljeniju filozofsko-sociološku anali- 
zu socijalističkog društva u suvremenim uvjetima. 


Iako su stavovi M. Mitina vrlo autoritativni (ili su to barem 
bili u prošlosti), ipak u referatima koji se specijalno bave pro- 
blemima ideologije i znanosti, te odnosom tih oblasti prema 
društvenoj organizaciji (a time i prema Državi), pojam otuđenja 
se uopće ne spominje. (U uvodnom dijelu materijala nalaze se 
na primjer referati F. Konstantinova: »Sociologija i ideologija« 
i D. Česnokova: »Navodna 'dezideologizacija' sociolzgije«, ali u 
njima uzalud ćemo tražiti tragove teorije otuđenja, jer počivaju 
na »klasičnoj« podjeli na marksizam-lenjinizam kao »znanstvenu 
ideologiju« i na ostale »buržoaske ideologije« kao »neznanstve- 
ne ideologije«.) 


Izgleda da se u SSSR-u nije ostalo samo na Mitinovom re- 
feratu, već je pristupljeno i empirijskim sociološkim istraživa- 
njima pojava otuđenja u radnim odnosima. O tome referiraju 
M. Jovčuk i L. Kogan. (»Promjene u duhovnom životu radnika 
u SSSR«). Citiramo čitav pasus u kome se govori o istraživa- 
njima otuđenja kod sovjetskih radnika: 


»U sovjetskoj sociološkoj i filozofskoj literaturi započela je 
diskusija o problemima koji se odnose na uklanjanje posljedi- 
ca »otuđenja« čovjeka u socijalističkom društvu. Inspirirajući 
se Marxom, sovjetski naučni radnici pripisuju »otuđenje« do- 
minaciji privatnog vlasništva i eksploataciji čovjeka po čovjeku, 
suprotnosti između intelektualnog rada i manuelnog rada koja, 
u antagonističkom društvu, ima za posljedicu da lišava radnika 
duhovnih vrijednosti materijalne proizvodnje. Marksizam  izu- 
čava očitovanje otuđenja u političkoj organizaciji kapitalistič- 
kog društva, gdje se interesi Države i naroda suprotstavljaju, 
kao i u duhovnom životu članova antagonističkog društva gdje 
se iskrivljena shvaćanja suprotstavljaju znanstvenim shvaćanji- 
ma svijeta, itd. 


Često u zapadnoj literaturi nalazimo tvrdnje prema kojima 
su u socijalističkom režimu »duhovne sile« čovjeka također otu- 
đene s obzirom na to da radi u uvjetima sistema zasnovanog na 
podjeli rada, da je vezan uz kolektivitet i mora se pokoriti in- 
teresima društva, i stoga nema slobodu izbora, čak niti u pogledu 
duhovnih vrijednosti. Sovjetski sociolozi u svojim djelima po- 
kazuju kako u periodu prelaza iz kapitalizma u socijalizam, i u 
izvjesnoj mjeri u prvom periodu komunizma, još postoje neki 

oblici starog »otuđenja« čovjeka, povezani sa ostacima soci- 
jalne nejednakosti, stare podjele rada, sa tragovima stare ne- 
kulture, itd. Još postoje u našem društvu suprotnosti između 
kolektiva i individue, koja proizlaze iz toga što društvo (kolek- 
tivitet) ne može još potpuno zadovoljiti materijalne i duhovne 
potrebe čovjeka, a također i iz toga što, u brojnim slučajevima, 
članovi društva (a tu i jedan dio radnika) nisu još postali svjesni 
jedinstva njihovih osnovnih interesa sa interesima socijalistič- 
kog društva. 

Proces dokidanja »otuđenja« čovjeka u socijalističkom re- 
žimu može biti predmet naučnog izučavanja pomoću sociološ- 
kih istraživanja«. (267—268). 

Iako se ovdje pojam otuđenja javlja na stidljiv način, sovjet- 
ski filozofi — opreza radi stalno ga stavljaju među navodnike! 
— njegovo postojanje smatraju toliko sigurnim, da je on postao 
predmet socioloških istraživanja! To nije mala stvar tamo, gdje 
su sociološka istraživanja još uvijek pod jakim »ideološkim 
utjecajem«, pa o tim istraživanjima u Evianu referira M. Jovčuk 
koji je dosada bio više poznat kao politički angažirani ideolog 
nego kao sociolog! Dobiva se utisak da sami istraživači tih po- 
java imaju manje prilike da samostalno istupaju sa svojim re- 
zultatima, a to znači da vjerojatno sovjetski sociolozi na ovo- 
me planu idu ispred sovjetskih filozofa. 


Kako stoji sa pojavama razotuđenja u socijalizmu? — Lako 
je pretpostaviti da će teorija otuđenja, kao refleksija o realnim 
pojavama otuđenja u socijalističkom društvu, naći svoje mjesto 
u službenim referatima samo onda, ako se istovremeno u vezi 
sa socijalizmom govori i o procesima dezalijenacije ili razotuđe- 
nja. Naime, socijalističko društvo mora pokazati na koji način 
ono radi na poništavanju pojava otuđenja ili na ukidanju dru- 
štvenih uvjeta koji ih omogućuju. Naravno, da sovjetski auto- 
ri obavezno ističu kako do procesa dezalijenacije nužno dolazi 
i u socijalizmu prelaznog perioda. Istina, da ne nalazimo mnogo 
jeka u tome niti u teorijskom niti u empirijskom po- 
gledu! 


Mitin veoma detaljno citira radove autora koji osvjetljavaju 
pojave otuđenja u građanskom društvu (E. Fromma, C. Wrighta 
Millsa, R. Mertona i mnoge druge), ali je mnogo škrtiji u analizi 
procesa dezalijenacije u samom socijalističkom društvu. Idući 
za poznatim radovima kojima se kritički osvjetljava moderni 
birokratizam i etatizam, Mitin stavlja težište upravo na ove po- 
jave. »Alijenacija pojedinca u društvenim ustanovama prima 
nakazni oblik neograničene moći vojne, političke i birokratske 
mašine kapitalističke Države nad čovjekovom sudbinom, nje- 
govim životom i njegovim načinom mišljenja. Čovjek raspolaže 
sve manje sam sa sobom i postaje sve više točkić u stroju milita- 
rizma, prignječen i ograničen u svojim demokratskim slobodama. 
Država pod vlašću finansijske oligarhije i čovjek pod vlašću mi- 

litarističke Države — evo tendencija koje se sve više očituju u 
najrazvijenijim kapitalističkim državama.« (104) 

U vezi sa birokratizmom i etatizmom Mitin smatra da se u 
socijalizmu »politički odnosi radikalno razlikuju od kapitalistič- 
kih«, jer »čovjek prestaje biti objekt politike da bi postao nje- 
zin subjekt«. Ovu temu Mitin tretira čisto teorijski i ne čini ni- 
kakvih aluzija na eventualnu mogućnost jednog etatističkog so- 
cijalizma, koji bi pored toga bio i konkretno historijsko iskustvo 
(eventualno pod nazivom »kulta ličnosti«!). On, međutim, na- 
vodi pod kojim uvjetima može doći do dezalijenacije, odnosno 
do toga da čovjek »ponovno pridobije svoju društvenu bit koja 
je bila otuđena u uvjetima kapitalističkog rada«. Takvi bi uv- 
jeti bili veći razvitak proizvodnih snaga, odnosno obilje mate- 
rijalnih dobara, dokidanje podjele na intelektualni i manuelni 
rad, dokidanje rada uvjetovanog nuždom i prisilnom upravom, 
uspostavljanje kontrole masa u društvenoj proizvodnji i potroš- 
nji(!) harmoničan razvitak naučnih i tehničkih spoznaja i ljud- 
ske kulture. Za nas je naročito zanimljiv pretposljednji uvjet, 
naime potreba da mase vrše kontrolu proizvodnje i potrošnje. 
Mitin ovdje — na naše veliko iznenađenje — upozorava da takvi 
uvjeti nastaju u društvu sa razvijenom automatiziranom proiz- 
vodnjom, ali — što je bitnije — u uvjetima »društvenog uprav- 
ljanja proizvodnjom«. 

»Jedan režim u kojem je upravljanje društvom osigurano ne- 
posredno od svih njegovih članova, a ne samo od njegovih 
predstavnika odgovara najvišem i najpotpunijem stupnju raz- 
vitka demokracije i društvenog samoupravljanja. Evolucija ove 
tendencije (socijalističko društvo stalno nastoji da je dosljed- 
no ostvari) načinit će konačno suvišnom ovu instituciju kakva 
je Država, načinit će suvišnim kategoriju političkih rukovodi- 
laca i specijalista za upravljanje javnim poslovima, načinit će 
nemogućim postojanje jednog birokratskog mehanizma postav- 
ljenog iznad pojedinca, jedne tehnokratske »elite« i drugih de- 
monijakalnih sila koje neprijatelji socijalizma nazivaju neuništi- 
vima.« 

. Društveni procesi novog društva su ireverzibilni. Sa istom 
sigurnošću, sa kojom se rukovodio socijalizam u uklanjanju eks- 
ploatatorskih klasa, socijalizam je izgradio modernu industriju, 
razvio kulturu radnika i seljaka i stvorio jednu novu inteligen- 
ciju proizašlu iz naroda, i ona ga vodi danas na putu likvidacije 
ostataka društvenog otuđenja, društvene neravnopravnosti, ne- 
ravnopravnosti među narodima, neravnopravnosti između muš- 
karca i žene, razlike u fizičkom i intelektualnom radu, između 
grada i sela. On stvara jedno homogeno društvo u društvenom 
pogledu gdje društveno samoupravljanje dostiže maksimum svo- 
jega demokratskog razvitka i iz kojega je birokratizam i politič- 
ka alijenacija masa potpuno odstranjena. Ovo društvo osigurat 
će maksimalnu slobodu čovjeku, jer će u njemu politička jed- 

nakost biti identična sa društvenom jednakošću i, na osnovu 
toga, otvorit će put ka nesuzdrživom usavršavanju čovječan- 
stva.«(114) 


Ako ovim izjavama Mitina oduzmemo ono što je u njima pri- 
godno, što je vjerojatno prvenstveno napisano za tako ugledni 
svjetski forum kao što je bio onaj u Evianu, ostaju ideje koje 
bi mogle poslužiti kao polazna tačka kritike etatističkog soci- 
jalizma i kao podsticaj da se i u Sovjetskom Savezu povede dis- 
kusija o načelima samoupravljačkog socijalizma. Kad je već i 
sam Mitin otišao tako daleko u svojim stavovima, a vjerujemo 
da oni nisu samo neka vrsta »eksport-artikla«, možemo izraziti 
nadu da će takvi stavovi potaknuti druge sovjetske filozofe i so- 
ciologe da ovim problemima priđu na temeljitiji, dosljedniji 
i razrađeniji način, to jest da na filozofski radikalniji način sa- 
gledaju njegove konsekvencije. 

PRIKAZI | BILJEŠKE 


Miladin Životić: 


Pragmatizam 
i savremena filozofija 


Izd. Nolit, Beograd 1966. 


Uvodeći čitaoca u osnovne in- 
tencije svoje knjige Miladin Živo- 
tić odmah na početku ističe da 
mu je stalo: prvo, do ocjene os- 
novnih spoznajno-teoretskih  pozi- 
cija pragmatizma i drugo, do fun- 
diranja kriterija na osnovu ko- 
jih tu ocjenu vrši, tj. do precizira- 
nja vlastite teoretske pozicije. Os- 
vrnimo se na realizaciju ovih in: 
tencija obrnutim redoslijedom. 


Teoretska pozicija s koje Živo- 
tić valorizira pragmatizam i odnos 
ove filozofije spram drugih filo- 
zofskih struja i pravaca današnji- 
ce jeste marksizam shvaćen kao 
normativni humanizam. 


»To je stanovište norma 
tivnog humanizma, u ko 
jem se nalazi ne samo radikalna 
kritika svega postojećeg već i po- 
zitivni program korenite izme 
ne postojećeg sveta.« (Str. 272) 

Ova dva motiva, tj. motiv re- 
volucionarno-kritičke negacije po 
stojećeg i motiv = pozitivno-kons- 
truktivističke afirmacije onog no- 
vog što ga norma u datim povi: 
jesnim uvjetima postulira ostvari- 
vim neprestano se izmjenjuju i u- 
potpunjuju u svim Životićevim va- 
rijacijama na temu biti filozofije 
marksizma, Da bi nešto takvo kao 
što je norma, zahtjev, imperativ 
korjenite izmjene postojećeg bilo 
moguće, nužno je apelirati na to- 


talno revolucionamo kritičko os: 
vjetljenje čovjekova svijeta a pri 
pokušaju takva osvjetljenja nezao- 
bilazno se nameće »problem tak- 
vog vrednovanja sveta koji uvek 
transcendira postojeće«, »problem 
takvog programatskog uvida u ce 
linu stvarnosti u kojem se sušti- 
na čoveka ne svodi na ono što je- 
ste, što sada faktički čini« (str. 
91). Ali sam program revolucionar- 
ne izmjene ne može biti zasnovan 
drugačije nego tako da se naznači 
i utemelji ono što čovjek — kako 
to Životić u nastavku citiranog pa- 
susa odmah dodaje — »može__ i 
treba da, na osnovu postojećih 
mogućnosti, bude«. (str. 91). Svr 
ha je filozofije, teorije, znanosti 
upravo ta da nam pruži uvid u 
mogućnosti = mijenjanja = svijeta 
(mogućnosti koje autor ove knji- 
ge imenuje »postojećim«,  »real- 
nim«, »objektivnim« za razliku od 
»fiktivnih«). Ili kako to sam Živo- 
tić navodi: »Osnovni cilj filozof- 
skih istraživanja treba da bude ob- 
razložiti i objasniti... koje su Io- 
gućnosti čovekove da menja tu 
stvarnost, da je transcendira, da os- 
tvari projekcije koje stavlja u bu- 
dućnost.« (str. 243). Vrijednosno 
i činjenično, željeno i postojeće 
neopravdano je, dakle, na ekstre 
man način suprotstavljati, ukoliko 
se želi ostati na marksističkom i 
još preciznije Marxovu stajalištu: 
»Stanovište Marxovog — normativ- 
nog humanizma je stanovište vred- 
nosnog suđenja koje izvire iz sSpoz- 
naje objektivnih mogućnosti a ne 
vrednosnog suđenja odvojenog od 
indikativnih saznanja«. (str. 272). 

Sa pozicije »normativnog huma- 
nizma«, kako smo je ovdje ukrat: 
ko i često riječima samog autora 
naznačili, Životić kritički analizi- 

ra kako pragmatizam tako i dru 
ge tendencije i struje suvremene 
filozofije (pozitivizam, egzistenci- 
jalizam, fenomenologiju). Najbit- 
niji je prigovor pragmatizmu i po- 
zitivizmu taj da im nedostaje re- 
volucionarno-kritički uvid u tota- 
litet ljudske situacije i s tim u 
vezi cjelovita perspektiva prevla: 
davanja raznih oblika otuđenosti 
suvremenog čovjeka svojim ljud- 
skim mogućnostima. Ovaj prigo- 
vor utemeljuje Životić iz aspekta 
predominantnog interesa za spoz- 
najno-teoretsku problematiku. Pri- 
tom odmah treba naglasiti da spo- 
znajno-teoretsko pitanje pisac ove 
knjige ne shvaća kao pitanje odre- 
đene filozofske discipline već kao 
fundamentalno filozofsko pitanje 
par exellence: 


»Pitanje odnosa između subjek- 
ta i objekta mnogo je šire od pi- 
tanja odnosa između bića i mišlje- 
nja, materije i svesti... Ono se 
sada postavlja kao pitanje subjek- 
ta i objekta, kao pitanje odnosa 
ljudske stvaralačke svesne delat- 
nosti menjanja sveta i antecedent- 
nih uslova te đelatnosti, A na ovo 
pitanje mora da odgovori svaka 
filozofija... Samo postavljanje o- 
vog pitanja ne implicira nikakvu 
određenu filozofsku poziciju... 
Utvrđivanje najopštijih relacija 
čoveka i stvarnosti, određivanje 
mesta, uloge i perspektive čoveko- 
ve u svetu nužno uključuje u sebe 
zauzimanje određenog stava prema 
ovom pitanju.« (str. 215—216, fus- 
nota). 

Životić smatra da je pragmati- 
zam u svom najreprezentativnijem 
izdanju, tj. u Deweyjevu = instru: 
mentalizmu, neprimjerno odgovo- 
rio na to fundamentalno filozof- 
sko pitanje. Iz ugla Deweyjeva poi- 
manja prakse slijedi da u proce- 
su čovjekova teorijsko-praktičkog 
odnosa prema svijetu sam taj 
svijet fungira kao objekt slobodne 
ljudske manipulacije, kao plastič- 
na sirova građa, nepodvrgnuta i 
nepokoravana svojim imanentnim 
zakonitostima. Tome Životić po- 
novljeno suprotstavlja (prvi put je 
to činio u uvodnoj studiji za pri- 
jevod Deweyjeve Logike — teorije 
istraživanja) stajalište o antece- 


dentnoj strukturiranosti svijeta ko 
ju svaki teorijsko-praktički ljud- 
ski zahvat nužno mora respekti- 
rati. Ili kako to Životić sam kaže: 
»Mi praksom menjamo svet i up- 
ravo time ga saznajemo i kao 
transcendentnu realnost. Saznajna 
praksa uvek sebi postavlja za cilj 
ne samo da oblikuje svet već da se 
domogne i tih transcendentnih za- 
kona. Teško se može poricati da 
su ovo dva nerazdvojna cilja sa- 
znanja« (288). 

Ovaj stav je, razumije se, od 
najbitnije važnosti za svaku filo- 
zofiju koja programatski revolu- 
cionarno hoće da izmijeni svijet. 
To je onaj nezaobilazni drugi pol 
»normativnog humanizma«. Teza o 
antecedentnoj strukturiranosti svi- 
jeta implicira i svojevrsnu ante- 
cedentnu strukturiranost neposre: 
dnije ljudskog svijeta, = ljudskog 
društva. Revolucionarna = kritička 
misao može biti efektivna tek u- 
koliko respektira objektivne 
tendencije društvenog = razvitka, 
tendencije koje doduše ne treba 
fetišizirati ni apsolutizirati ali ko- 
je samim tim nisu ništa manje 
realne i nezaobilazne. Da se i opet 
poslužimo — autorovim riječima: 
»Marksizam nije nikada tu objek- 
tivnu društvenu strukturu tuma- 
čio kao polje u kojem deluju ne: 
izbežni zakoni istorije, ali je uvek 
tvrdio da je saznanje te strukture 
neophodni uslov svake društvene 
prakse, jer se njime otkrivaju ob- 
jektivne mogućnosti daljeg razvo- 
ja društva koje ljudska praksa 
može da pretvori u stvarnost« (str. 
255) 

Insistiranje na znanosti i znan- 
stvenosti samo po sebi nije nika- 
kva »pogreška« ili slaba strana 
pragmatizma i pozitivizma, »po: 
greška« ili »nedostatak« nastupa- 
ju tamo i tada kad se znanost i 


zrianstvenost poistovete ,s »koni 
tekstualnim«, »operacionalnim«, 
neposredno empirijski — »provjeri- 


vim«. Insistiranje egzistencijalizma 
na fundamentalnom i umstvenor, 
na autentičnoj ljudskosti i sl. pre- 
tvara se u deficijentnost i defici- 
tarnost onoga časa kad se znanost 
zapostavi u njezinoj funkciji sred- 
stva realizacije humanističkih per 

spektiva i vizija. U tom konteks- 
tu: »Marksova pozicija sintetičkog 
totaliteta nije pozicija ni čiste nau- 
ke, ni čiste znanstvenosti, već tra: 
ženje dijalektičke sinteze, tj. kri- 
tičko transcendiranje postojeće 
naučne prakse i oslanjanje na nje- 
ne rezultate u ostvarenju huma- 
nističkih projekcija«. (str. 274). 

Upravo kritičko transcendiranje 
(i kritičko distanciranje od) po- 
stojeće znanstvene prakse nedos: 
taju pragmatizmu. Koliko god on 
u svojim pojedinim verzijama i 
sadržava ambicije i pretenzije 
na humanističku širinu i spekula- 
tivnu sveobuhvatnost toliko je 
istina njegove geneze u sve očiti- 
jem uviranju u pozitivističku filo- 
zofiju tako karakterističnu i agre- 
sivnu u naše znanstveno-tehničko 
doba i za naše suvremeno druš- 
tvo, obilato izopačeno = raznovrs- 
nim oblicima čovjekove alijenira- 
nosti. Zbog ove sve očitije simbio- 
ze pragmatizma i pozitivizma u 
naše vrijeme Životić u svojim naj: 
kritičnijim ocjenama obje te filo- 
zofske struje en bloc uzima na 
nišan dajući im na pr. ovu kva- 
lifikaciju: »Ona filozofija koja ra- 
zumski nivo svesti i predmetni svet 
uzima za jedini mogući oblik svesti 
i sveta jeste pozitivistička i prag- 
matistička filozofija, koja se ne di- 
že na nivo istorizma i radikalnog 
temporalizma, koja razvitak ne 
shvaća kao proces prevazilaženja 
postojećih oblika i odnosa stvar- 
nosti«. (str. 268). 

Izričući ovu i slične oštre ocjene 
pragmatizma (na pr. onu u kojoj 
pragmatizam de facto tretira ideo: 
logijom kapitalizma, onu o kores- 
pondiranju = pragmatičko-pozitivis- 
tičkog duha i birokratskog menta- 
liteta itd.) Životić možda ipak pot- 
cjenjuje neke humanističke vrijed- 
nosti za koje mu je isuviše dobro 
poznato da su u nekim verzijama 
te filozofije sadržane. Ipak on je 
nedvojbeno u pravu kada suvre- 
menim nemarksističkim  filozofe- 
mima odriče sposobnost otvaranja 
perspektive zbiljskog rješenja su- 
vremenih društvenih  protivurječ: 
nosti. Premda u svojim spekulativ- 
nim uzletima i negativno-kritičkim 
dijagnozama nedvojbeno stimula- 
tivne, filozofije egzistencije ne 


nude efektivne načine prevladava: 
nja suvremene društvene krize već 
egzistentne oblike otuđenosti ne- 
kritički spekulativno eterniziraju. 
Pragmatizam pak u svom najvišem 
izdanju kao instrumentalizam ne 
ukazuje na one istinske = instru- 
mente koji u socijalnoj zbilji je 
dini pružaju šanse za povijesno i- 
pak moguće prevladavanje defor: 
macija humaniteta na bazi sveo- 
buhvatno koncipiranog kritički-re- 
volucionarnog programa. Iz hori- 
zonta eminentno političke filozofi: 
je marksizam se na taj način de- 
rivatima suvremenog građanskog 
mišljenja pokazuje — nadmoćnim 
svojom teoriiom klasne borbe, re- 
volucije i diktature proletarijata. 

»Marksizam se od savremenih 
građanskih teorija o slobodi raz- 
likuje učenjem o klasnoj borbi, tj. 
oslanjanjem na proletarijat kao na 
snagu koja jedino može da izvrši 
opštečovečansku ermancipaciju.« 
(str. 273) 

U ovom prikazu nismo referira- 
li o kompoziciji Životićeve knjige, 
o pojedinim elementima od kojih 
je sazdana, o autorovoj erudiciji, 
stilu itd. U mnogim od tih obzi- 
ra knjizi se mogu uputiti samo kom- 
plimenti. Usredotočili smo se tek 
na dvije najbitnije komponente. 
Mislimo da se na osnovi uvida 
makar samo i u te momente da: 
de zaključiti da se autor ove knji- 
ge iznova potvrdio kao budan svje- 
dok suvremene filozofske situaci- 
je i kao borac za reinterpretaciju 
autentičnog marksizma kojega je 
protagonistom. U zaključku bi tek 
trebalo poželjeli 1a svoje uvide u 
marksizam kao normativni huma- 
nizam na drugom mjestu siste- 
matskije izloži, što mu je zbog 
prirode predmeta o kojem raspra- 
vlja ovdje bilo moguće više kri- 
tički, tj. u opoziciji spram drugih 
filozofija, pa stoga donekle frag- 
mentarno. Vjerujemo da bi poku- 
šaj sistematskog izlaganja norma: 
tivnog humanizma naišao na ni 
malo jednostavne dileme, koje u 
kontekstu kritičkog suprotstavlja- 
nja samo najfundamentalnijih sta- 
vova izgledaju lakše premostivim. 
Time bi se za uzvrat postigao do- 
bitak u utemeljenosti spoznaje da 
ni marksizam na sreću nipošto 

nije neproblematična filozofija, 

spoznaje za koju vjerujemo da je 

pisac ove knjige s nama dijeli. 
Ivan BABIĆ 


Erich Fromm: 


The Heart of Man 
Its Genius for Good and Evil 


Harper & Row, Publishers 


New York, Evanston, 
and London, 1964. 


Među rijetke rislioce koji po- 
kušavaju povezati u duhu evropske 
humanističke tradicije Marxa i Freu- 
da, spada i E. Fromm. Freudovo 
otkriće nesvjesnih sila, koje mo- 
tiviraju čovjeka i Marxovo. otkri: 
će društvenih sila, koje ga zaro- 
bljuju i degradiraju, a nadasve nji- 
hovo duboko uvjerenje da se čo- 
vjek može osloboditi ovih sila ade: 
kvatnom praksom mogu biti, sma- 
tra Fromm, temeljem za jednu 
svestraniju analizu čovjeka. Nara- 
vno Freud oslobođen od svog bio- 
logizma i psihologizma i statičkog 
shvaćanja odnosa čovjeka i svije: 
ta, koji izviru iz Freudovog pri- 
rodoznanstvenog materijalizma, a 
Marx očišćen od onih interpreta- 
cija koje ga svode na vulgarni eko- 
nomizam. S tih pozicija pisao je 
Fromm brojna svoja djela od ko- 
jih su neka prevedena i na hrvat- 
sko-srpski jezik. 

Frommova knjiga  »Čovjekovo 
srce« nadovezuje na ta djela. Ona 
je komentar i nadopuna onim ana- 
lizama čovjeka, što ih je Fromm 
dao u svojim radovima »Bijeg od 
slobode«, »Covjek za sebe« i »Umi- 
jeće ljubljenja«. 


Zaokupljenog dinamičkim fak- 
torima u strukturi modernog čov- 
jeka, koji kod njega bude želju da 
pobjegne od slobode, da se otuđi 
od svoje čovječnosti, Fromma zabri- 
njava pojava indiferentnosti pre: 
ma životu u sve više i više indus- 
trijaliziranom društvu »u kojem se 


čovjek transformira u stvar i kao 
rezultat toga ispunja tieskobom i 
indiferentnošću, ako ne i mržnjom 
prema životu« (14). Pitanje nasta- 
je, veli Fromm »krećemo li pre- 
ma novom barbarstvu. ..ili da li je 
renesansa naše humanističke tra 
dicije moguća?« (14) Njegov od- 
govor nije ni pesimističan ni op- 
timističan. Prije bismo mogli re- 
ći da stoji u znaku neke tragič: 
ne vedrine. 

Kao ni mnogi drugi mislioci ni 
Fromm nije izbjegao sudbinu da 
ga krivo razumiju. Neke od tih 
nesporazuma između njega i nje- 
govih interpretatora htio je Fromm 
otkloniti ovom knjigom. Pripisiva- 
lo mu se između ostaloga porica- 
nje potencija zla u čovjeku i za: 
to Fromm ukazuje da gledište pre- 
ma kojemu je čovjek ovca nije nie- 
govo. Ali Fromm podjednako tako 
odbacuje i suprotno gledište pre- 
ma kojemu je čovjek vuk, smatra: 
iući ga opasnim u koliko vodi de- 
fetističkom stavu koji paralizira 
PERE napore u borbi protiv 
zla. 

Čovijek nije ni dobar ni zao, ali 
može da postane i jedno i drugo. 
I dobro i zlo nastaju po čovjeko- 
vom odnosu prema svijetu. Traže- 
ći rješenja za protivurječja inhe: 
rentna ljudskoj prirodi čovjek mo- 
že da se razvija progresivno, u 
smislu jačanja specifičnih snaga 
čovjekovih: ljubavi prema životu 
(biofilije), ljubavi prema čovjeku 
i čovjekove samostalnosti. Ali čo- 
vjek može tražiti izlaz iz tragič- 
nih protivurječja koja konstituira: 
ju njegovu bit razvijanjem sklono- 
sti prema zlu, tako da se razvija 
regresivno u smislu poricanja spe: 
cifičnjih snaga čovjekovih i razvi- 
janja ljubavi prema smrti (ne: 
krofilije), narcizma i incestuozne 
fiksacije za majku. Upravo anali- 
za destruktivnih odnosa čovjeko- 
vih prema svijetu ispunja veći dio 
Frommove knjige. U tim analiza- 
ma ne samo da se Fromm oslanja 
na Freuda već usvaja i njegovu 
klasifikaciju karaktera i povezuje 
svoje pojmove nekrofilijskog i bio: 
filijskog karaktera s Freudovim 
pojmovima analnog i genitalnog 
karaktera, ali odbacuje Freudo- 

vo fiziološko objašnjenje s pomo- 
ću teorije o razvitku libida. Pove- 
zujući svoje pojmove biofilije i ne: 
krofilije s Freudovim odnosno psi- 
hoanalitičkim pojmovima erosa i 
thanatosa ukazuje možda, kako se 
nada, i na moguće povezivanje Fre- 
udove ranije teorije libida s nje- 
govom kasnijom teorijom instink: 
ta života i instinkta smrti. Prika- 
zujući iscrpno oblike regresivnog 
čovjekovog razvitka Fromm ukazu- 
je na to da nekrofilija, narcizam i 
incestuozna fiksacija za majku te- 
že u svojim malignim oblicima da 
se udruže u sindrom propadanja, 
stvarajući tako karakternu struk: 
turu nekrofila čovjeka potpuno o- 
danog zlu. I suprotni oblici, obli- 
ci progresivnog razvitka: ljubav 
prema životu, ljubav prema čov- 
jeku i samostalnost kao karakter: 
ne crte teže da se udruže u sin: 
drom rasta i stvaraju karakternu 
strukturu biofila potpuno odanog 
dobru. 


Premda analiza oblika regresi- 
vnog čovjekovog razvitka ispunia 
veći dio Frommove knjige ona ni- 
je i njezin najznačajniji dio. Em- 
pirijska analiza oblika nasilja i 
destruktivnosti priprema je za for- 
muliranje pitanja o čovjeku i nje- 
govom odnosu prema svijetu u 
najopćijem obliku. Postavljajući 
pitanje o slobodi Fromm prigova- 
ra tradicionalnim diskusijama o 
tom problemu zanemarivanje em- 
Pirijskih psiholoških činjenica. U 
psihologijskom aspektu pitanja o 
slobodi pojavljuje se kao pitanje 
o slobodi izbora i tu sam Fromm 
kritizira [ determinizam i indeter- 
minizam kao neprimjerene zbilji. 
Dok indeterministima prigovara da 
zanemaruju nagonske i socijalne 
snage koje determiniraju čovjeka, 
deterministima prigovara da ne u- 
viđaju da lanac kauzalne determi- 
nacije može biti prekinut, da tok 
jednom započet može biti promi: 
jenjen, da čovjek može da se oslo- 
bodi determinirajućih nagonskih i 
društvenih snaga. Osnov te moguć- 
nosti leži u čovjekovoj sposobno- 
sti da postane svjestan snaga ko- 
je ga pokreću, ali i uvid dolazi po 
naporu koji čini da se oslobodi. 
Nasuprot određenju slobode kao 


djelovanja iz spoznaje nužnosti o- 
dređuje Fromm slobodu »kao dje 
lovanje na osnovi svijesti o alter- 
nativama i njihovim posljedicama« 
(143). Smatra da svojom pozici: 
jom slijedi poglede triju mislila- 
ca: Spinoze, Marxa i Freuda. »Nji- 
hova pozicija, kaže Fromm, nije bi- 
la niti pozicija determinizma niti 
indeterminizma; to je bila pozi: 
cija realističkog kritičkog humani- 
zma«. (147) Za sve njih sloboda je 
»velika čovjekova šansa da bira 
dobro kao suprotnost zlu«, (147) 
veli Fromm. 

Toj čovjekovoj šansi htio je 
Fromm dati svoj prilog i ovom 
svojom knjigom. Njegova misao 
kao i misao njegovih uzora izvire 
iz potrebe da se svijet mijenja i 
učini boljim nego što jest. Pa kad 
se sa svim Frommovim analizama i 
ne bismo složili, Frommova knji- 
ga ostaje interesantan pokušaj a- 
nalize čovjeka koji će uvijek pri: 
vući one koji još nisu izgubili »spo- 
sobnost da budu pokrenuti nevo- 
ljom drugog ljudskog bića, prija- 
teljskim pogledom druge ličnosti, 
pjesmom ptice i zelenilom trave«; 
(147) ona će uvijek biti zanimlji: 
va svima onima kojima opstojeća 
zbilja nije i njihov čitav svijet. 

Marin MARIĆ 


Georg LukaAcs: 


Asthetik I 


(Dia Eigenart des 
Asthetischen) 


Estetika I 
Svojevrsnost estetskog 


Luchterhand Verlag 1963 
1, 851 str. i JI 872 str. 
1 i 2 svezak 


U svojim osamdesetim godina- 
ma G. Lukacs je odlučio, nakon 
bogatog, svojevrsnog, a često 1 
dramatskog javnog i naučnog ži 
vota da dade sintezu svojih filo- 

zofskih pogleda na čovjeka, histo- 
riju, umjetnost, a možda i još na 
po koje područje. Prvo je završio 
dva dijela Estetike, koja, iako na: 
rasla na blizu dvije hiljade stra- 
nica, još nije dovršena. Sada ra- 
di, koliko nam je poznato, na op- 
sežnoj »ontologiji historijskog bit- 
ka«, a u planu je i pisanje opsež- 
ne etike. 

U svojim osamdesetim godina- 
od dvije osnovne teze: prvo da je 
umjetnost svojevrsni odraz stvar: 
nosti, koji je samo podvrsta odr- 
žavajućeg odnosa čovjeka prema 
stvarnosti i drugo, da je čovjek bi- 
će prakse, pa je tako i osnovni 
odnos čovjekov prema svijetu pra- 
ktički odnos mijenjanja svijeta. 
Isto tako, za razliku od drugih for- 
mi odražavanja (na pr. znanstve- 
nog) koje teže da svijet shvate o: 
nakvim kakav on jest, estetsko 
odražavanje ide naprotiv od svi- 
jeta čovjeka i usmjereno je na nje- 
ga (str. 24—29). 

Zato i započinje u prvom pog- 
lavlju s analizom odraza u svaki- 
dašnjem životu, smatrajući da sve 
ove tri forme odraza (u običnom 
životu, znanosti i umjetnosti) ima- 
ju za predmet istu stvarnost (str. 
35) Tu analizira problem rada, te: 
orije i prakse, kategorija da bi 
postavio pitanje principa i počet- 
ka diferenciranja običnog odraza 
od umjetničkog, estetskog. L. sma- 
tra da su već u konkretnom odra- 
zu i težnji da se oponašanjem za- 
drži odraženo, objektivno prisutne 
klice estetskog odraza (106) 


Drugo poglavlje posvećeno je 
analizi i prikazu historijskog toka 
dezantropomorfiziranja odraza u 
znanosti. Daje pregled ovih ten- 
dencija od Antike preko Novog 
vijeka do danas, ukazujući naro: 
čitao na razne materijalističke filo- 
zofe i naučenjake kod kojih je ova 
tendencija jasno uočljiva. 

Treće poglavlje posvećuje pro 
blemima . principijelnih  pretpita- 
nja odvajanja umjetnosti od sva- 
kidašnjice. U ovom poglavlju se 
najviše zadržava na tezi da se i 
znanstveni i estetski odraz veoma 
polagano, nejednoliko i protivu- 
rječno odvaja od života, mišljenja 
i osjećanja svakidašnjice (oko sir. 
200). Dok je put znanstvenog odru: 


za put dezantropomorfiziranja, spe- 
cifičnost estetskog odraza je da i- 
ma izrazito antropomorfni karak. 
ter (246). 

Cetvrto poglavlje posvećuje ap- 
straktnim formama estetskog od- 
raza stvarnosti. Iako o prvobitnom 
porijeklu umjetnosti ne znamn ni: 
šta (253), L. smatra da se slika 
odvajanja estetskog od svakidaš- 
njice može istinito i filozofski o- 
pisati samo ako kao ishodišnu tač- 
ku izaberemo — rad (254). Zato 
i smatra Biicherovu tezu o pori- 
jeklu ritma iz rađa veoma značaj- 
nom za osvjetljenje vvog fenome: 
ne. Zadržavajući se na prikazu o- 
vih pitanja L. konstatira da nretva- 
ranje ritma u radu u estetski fe 
nomen počinje od onog posredu- 
jućeg momenta koji je radost nad 
povećanjem ili olakšanjem rida 
preko ritma (260). Ritam tako u 
krajnjoj liniji postaje iz momen- 
ta realnog života, odraz tog mo 
menta (266). 

U ovom poglavlju raspravlj a ta- 
kođer o problemima vitma i ma- 
gije, simetrije i proporcije kao i 
ornamentike koja je za L. cstet- 
ska tvorevina čiji su elementi ap- 
straktne forme odraza, ritam, si- 
metrija i proporcija, dok konkret: 
ne forme odraza izgledaju isklju- 
čene (312). 

S petim poglavljem započinje 
problem mimesisa, a time *' prob- 
lem postanka estetskog odraza. L. 
se i ovdje, kao i na mnogirn dru 
gim mjestima, ograđuje od meha- 
nicističke teorije odraza, ili teo- 
rije fotografskog odraza stvarno: 
sti (368). Problem je kako se iz 
mirnetičkog odnosa prema stvar- 
nosti u svakidašnjem životu poma- 
lo izdvaja znanstveno i umjetnič- 
ko. S obzirom na pogled na svijet 
kao i praktičko-socijalni centralni 
način ispoljavanja u primitivnim 
plemenima bila je magija taj medij 
te je i imala uvijek određene evo- 
kativne ciljeve (378). Estetsko za 
Lukicsa nastaje iz toga komplici: 
ranim načinom tako da se odre- 
đene kretnje, ponašanja koja su 
sama po sebi mimetička, još jed- 
nom oponašaju. Ali u tom drugom 
oponašanju odrazi se grupiraju 
prema sasvim novim principima: 
oni se koncentriraju da izazovu 
kod gledaoca određene mjsli, uv- 


527 


jerenja, osjećanja i strasti (380). 
To postoji i kod evokativno-mime- 
tičkih intencija u svakidašnjem ži- 
votu, ali je to samo dio, moment 
čovjekova odnošenja. Suštini es- 
tetskog pripada i to da odraženu 
sliku stvarnosti shvati kao odraz, 
dok magija i religija daju siste- 
mu njihovih odraza objektivni re- 
alitet i zahtijevaju vjerovanje u 
to (382). U tom razdvajanju za L. 
je naročito važan moment tipič- 
TIOg, pri čemu naglašava i znače- 
nje kategorije posebnosti za estet: 
sko odražavanje (400). 

Šesto poglavlje je posvećeno pi- 
taniima — svjetovnosti umjetnosti. 
Razmatra probleme špiljskih crte- 
ža koji imaju s jedne strane svje- 
tovni karakter, a s druge su izoli- 
rani, za sebe dani i tako nesvjet- 
ski (weltlos) (461). U ovom po: 
glavlju se zadržava na pitanju ge- 
neze umjetnosti s obzirom na pre- 
vladavanje prirodnih ograda i po- 
četke dominiranja odredaba koje 
proizlaze iz odnosa ljudi (469). U- 
mjetnost je stvaranje vlastitog svi- 
jeta čovjeka (477), te se zadržava 
na tom problemu vlastitosti. Pri- 
mitivna mimesis i ornamentika još 
ne poznaju grupiranja; tek dalj- 
njim razvojem rada i njegovom 
univerzalnošću nastaje mogućnost 
da se mimetski reproduciraju pre- 
dmeti u ritmičkom redu, prema 
simetriji i proporciji (496). Dalje 
raspravlja L. o pretpostavkama 
vlastitog svijeta umjetnosti nagla- 
šavajući da kategorije znanosti i 
etike nisu dovoljne za razumijeva- 
nje ovoga svijeta. Ono što pruža 
umjetničko djelo može da bude 
i više i manje nego što daje spo- 
znaja (512). U ovom smislu na: 
glašava naročito problem i činje- 
nicu sadržajnog univerzalizma ur- 
jetnosti (519). 

Sedmo poglavlje posvećuje pro- 
blemima subjekta u vezi s estet- 
skim odrazom. Posebno se zadrža- 
va ponovo na pitanjima odraza, a 
zatim analizira probleme otuđenja 
i prevladavanja tog historijskog 
fenomena. Teza da nema objekta 
bez subjekta, što je teza spoznaj- 
no-teoretskog idealizma, fundamen- 
talna je za subjekt-objekt odnos 
u estetici (558). U svojoj analizi 
dolazi do zaključka da je reali- 
zam suština svake umjetnosti (566) 


i da je svaka estetska predmet. 
nost zauzimanje određenvg stava. 
Završava s meditacijama o tome 
kako je umjetnost najadekvatniji 
i najviši izraz čovjekove samosvi- 
jesti (616). 

Osmo poglavlje raspravlja o 
vlastitom svijetu umjetničkog dje- 
la, te se zadržava na pitanjima 
kontinuiteta i diskontinuiteta es- 
tetske sfere, o homeogenom mediju 
umjetnosti, o djelu, genreu i uwn- 
jetnosti općenito. Inače, nasuprot 
monističkoj tendenciji  zaanstve- 
nog odražavanja estetski odraz je 
po svojoj suštini pluralistićki. Ta 
osobina kulminira u postavljenosti 
umjetničkog djela na samom sebi, 
za čije normativno djelovanje ni- 
kakvo drugo umjetničko djelo ne 
može biti od pomoći (671). 

Deveto poglavlje j2 posvećeno 
problemu defetišizirajuće misije u: 
mjetnosti pri čemu L. zastupa mi- 
šljenje da je svakoj pravoj uwmje- 
tnosti imanentna tendencija defe- 
tišizacije. Govori o prirodnom o- 
kolnom svijetu čovjeka, vremenu 
i prostoru, o neodređenoj predme!- 
nosti, inherenciji i supstancijalite- 
tu. U umjetničkoj praksi se ispo- 
ljava spontani materijalizam i 
spontana dijalektika (750). 

Deseto poglavlje raspravlja o 
općim karakteristikama subjekt:o- 
bjekt odnosa u estetici. Ovdje je 
interesantna L. kritika Staljinove 
formulacije o umjetnicima kao in- 
ženjerima duša, pokaznjući da je 
konsekvencija ovoga stava podvr- 
gavanje umjetnosti neposrednom 
aktualitetu života (842). 

Sa devetim poglavljem počinje 
drugi svezak prvog dijela L. es: 
tetike a posvećeno je u nrvom re- 
du tzv. signalnom sistemu I. Os- 
ncovni problem je veza između sig- 
nalnog sistema I i umjetnosti, a 
to znači da je prvo morao raz- 
graničiti i analizirati Pavlovljevu 
teoriju refleksa. Dugo se zadrža- 
va na ovim pitanjima kao i raz 
graničenjima sa drugim nekim psi- 
hsloškim teorijama. L. smatra da 
Pavlovljeva teorija refleksa omo- 
gućuje da se čovjeka shvati u nje- 
govu kompliciranom srodstvu sa 
fiziologijom životinja i ujedno u 
njegovoj dubokoj razlici. Umjet- 
nost direktno povezuje sa sigual- 
nim sistemom I (raznirmm vrstama 

percepcija) iako je bez signalnog 
sistema II (jezik, pojam)nemogu: 
ća. Sa stajališta subjekta u stvar- 
rosti čovjek je okrenut samom ži. 
votu, u umjetnosti njegovom mi: 
metičkom odrazu; u prvom odnosu 
vlada bezuslovno praksa, u drugom 
isključivanje prakse nasuprot es, 
tetskim tvorevinama. (TI, 102). U 
ovom poglavlju raspravlia t o svje- 
snom i nesvjesnom u umjetnosti, 
te o raznim vrstama umjetnosti u 
\ezi sa signalnim sistemom IilI. 

Dvanaesto poglavlje vosvećuje 
kategoriji posebnosti, pa to pogla: 
vlje (od str. 193—267) predstavlja 
skraćenu verziju njegove knjige 
»Prolegomena za marksističkn es- 
tetiku«, koja je i kod nas preve- 
dena u Nolitovu izdanju. Smatra- 
jući kategoriju posebnosti (Reson- 
derheit) centralnom i specifićnoin 
kategorijom umjetnosti [.. pokuša- 
va da je razgraniči od kategorija 
znanosti, iako je još uvijek, i na: 
kon ovih analiza, ovo vitanje osta 
lo nedovoljno objašnjeno i proble- 
matično. 

Trinaesto poglavlje posvećuje 
kategorijama po-sebi, za-nas, za se- 
be, te se nužno zadržava u prvom 
redu na problemima znanosti u 
vezi s ovim kategorijama, pri če: 
mu ponovno naglašava intenciju 
znanosti da zahvati ono posebi. 
Umjetničko djelo dijeli sa svim 
drugim formama odraza i vezanost 
za pravilno odražavanje onog po- 
-sebi kao i subjektivnost tog od- 
raza (ono za-nas). Karakteristika 
umjetnosti je ta da ovi subjekti: 
vni momenti odraza nisu prepreka 
za poklapanje onog posebi i za- 
nas, nego naprotiv specifične po- 
kretačke snage koje tek tu speci- 
fičnu formu odraza omogucavajil 
(309). Nadalje, s obzirom na ovo 
za-:nas, umjetničko djel» uvijek ie 
nešto konačno, dok je u životu i 
znanosti to za-nas uvijek i u princi- 
pu nešto provizorno. 

Četrnaesto poglavlje posvećeno 
je raznim tipovima umjetnosti — 
muzici, arhitekturi, filmu, umjet- 
ničkom obrtu i vrtlarstvu. Muzika 
i arhitektura je jedina umjetnost 
koja stvara jedan novi svijet, u 
kojem neposredno dana objektiv- 
na stvarnost ne čini vehikel umie- 
tničke evokacije (402). Dok je mi 
mesis u plesu i pjesmi, slikarstvu 


i skulpturi, kolikogod bili u prvo- 
bitnim stadijima prožeti magijom, 
ipak sadržavala elemente estetskog, 
to nije slučaj u umjetnosti gra: 
đenja. Prve kuće su služile samo 
korisnosti, pa čak i kasnije kad 
su bile ukrašene ornamentima, on 
je djelovao samo kao ornament, 
a ne estetski sastavni dio jedne 
arhitektonske cjeline (405). Anali- 
Zira slične karakteristike dvosiru- 
kog: mimesisa u muzici i arhitek- 
turi, kao i specifičnosti arhitektu: 
re da ona ne može nešto negnliv- 
no umietnički dovesti do izražaja 
(433). Zato je u mogućnosti da je 
dina objavi, umjetnički izrazi opći 
društveni bitak jedne epohe (440). 

Petnaesto poglavlje je posve- 
ćeno pitanjima prirodne ljepote. L. 
se prvo zaustavlja na odnosu eti- 
ke i estetike, a zatim na prirodnoj 
ljepoti kao elementu života. Nje- 
gov je zaključak da doživljaji ko: 
ji su izazvani u čovjeku dodirom 
s prirodom ne čine niti predste- 
penicu prema umjetnosti, a ioš 
manje objavljivanje jedne po sebi 
bivstvujuće »ljepote« koja bi mo- 
gla da stupi u odnos konkurenci- 
je s umjetnošću (671). Baza tih 
različitih doživljaja nije priroda 
po sebi, nego razmjena materiie 
između društva i prirode. Ne ob- 
iavljuje se kod toga priroda ro 
sebi, nego historijska suština čo- 
vjeka (673). 

Šesnaesto poglavlje je završe: 
no i ujedno posvećeno tematici 
oslobodilačke borbe i funkcije u- 
mijetnosti. Kao i u mnogim po- 
glavljima i u ovome autor prika- 
zuje histgrijske etape te borbe 
da bi se zadržao na pitanju suvre: 
menog svijeta kao i odnosa umjet- 
nosti i religije. Sasvim je razum- 
liivo da L. vidi u socijalizmu je- 
dinu realnu osnovu ovog procesa, 
iako daje nekoliko oštrih kritičkih 
opaski na račun literature u soci- 
jalizmu. On smatra da \lanašnji 
vladajući pravac građanske lite- 
rature pomaže da se učvrsti dana- 
šnja forma religiozne potrebe, dok 
socijalistička literatura, u većini 
svoje produkcije, jednostavno pro- 
lazi pokraj tog centralno proble: 
ma borbe za oslobođenje (870). 

Lukacseva estetika, iako još ne- 
završena, predstavlja dosad naj- 
opsežniji pokušaj tretiranja estet- 

ske problematike iz pera jednog 
marksiste. Ako se usto uzme u ob- 
zir da je riječ o LukaAcsu, koji na- 
kon nekoliko decenija bavljenja 
problematikom filozofije i umjet: 
nosti, daje na kraju svog života i 
filozofskog puta = sintezu svojih 
shvaćanja i teorijskih iskustava — 
onda je jasno da će takav pot- 
hvat morati da izazove pažnju, ai 
određeni doživljaj. Mnoge teze, mno- 
ga zapažanja, bogat kulturno-his- 


torijski materijal odlikuju ovo dje- 


lo koje se neće moći mimoilaziti 
pri proučavanju ove tematike. Pro: 
blemi mimesisa, porijekla umjetno- 
sti, umjetničkog djela, kontinuite- 
ta i diskontinuiteta umjetničke sfe- 
re, homogenog medija umjetnosti, 
defetišizacije u umjetnosti itd. sva- 
kako su ona pitanja o kojima je 
Luk4cs imao šta da kaže. Određe- 
nu valorizaciju ovih momenata mo: 
že čitalac naći i u članku A. Heller, 
objavljenom u Praxisu br. 3/1966. 


S druge strane, međutim, ne sa: 
mo da ima nepotrebnih ponavlja- 
nja u djelu, nego je ono optere- 
ćeno deskripcijom i primjerima iz 
povijesti umjetnosti i kulture. O- 
vo posljednje čini naravno djelo 
čitkim i interesantnim, ali time 
djelo i gubi na pregnantnosti ana- 
lize i udubljivanju u pojedina pi: 
tanja. Osnovnu, međutim, primje- 
dbu koju bih postavio ovom ina- 
če izvanrednom naporu (koji bi i 
za mnogo mlađe bio pravi pothvat) 
i upornosti jednog od najpoznati- 
jih marksističkih teoretičara, jest, 
da tako kažem, razapetost između 
koncepcije odraza i koncepcije pra- 
kse. Daleko od toga da se katego- 
rija »odraza«, dijalektički i elas: 
tično shvaćena, može u potpunosti 
mimoići u estetici i filozofiji uopće. 
Ali je drugo pitanje da li se či- 
tava problematika fundira na toj 
teoriji. U ovom slučaju su odraz 
i praksa više ostali jedno pored 
drugog, iako ie pitanje i daljniih 
fundamentalnih kategorija za eks- 
plikaciju estetskog. L. se upravo 
trudi da dokaže, ne na jednom 
mjestu, da stajalište odraza jedi- 
no daje mogućnost uspješne in- 
terpertacije umjetničkog. Ali ti- 
me ne samo da ostaje insuficijen- 
tna eksplikacija nekih kliučnih po- 
dručja umjetnosti (muzika, arhi- 
tektura), nego ostaje i nedokazana 


teza da je realizam suština svake 
umjetnosti. Isto tako ostaju za- 
tvorena vrata za eksplikaciju mo- 
derne umjetnosti, koja se ne mo- 
že jednostavno ignorirati. U tom 
smislu nisu neumjesne kritičke za: 
mjerke B. Teyssedrea da je nemo- 
guće da jedna koncepcija može u 
isti mah da prestane biti dogmati- 
čna i da ostane bezuslovno nor- 
mativna. 

Bez obzira na ovo temeljnije 
neslaganje s osnovom i pročede: 
om L. estetike, i ovo djelo G. Lu- 
kAcsa ostaje nesumnjivo dostignu: 
će kulture našega vremena. 


Predrag VRANICKI 


Konrad Fiedler: 


O prosuđivanju dela 
likovne umetnosti 


Prevod i predgovor: 
Milan Damnjanović 


Mala filozofska biblioteka 
»Kultura«, Beograd 1965, 
Pp. XXIX +48 


Nedovoljno je zapažena bila — 
nije tome dugo što je izišla iz tis- 
ka — mala knjižica koja sadrži 
kratku raspravu Konrada Fiedlera, 
njemačkog teoretičara umjetnosti 
iz druge polovine 19. stoljeća. Pre- 
mda objavljena u »Maloj filozof- 
skoj biblioteci«, naslovom  vjero- 
jatno izaziva dojam, kako je na: 
mijenjena interesu povjesničara u- 
mjetnosti, odnosno, stručnjacima li- 
kovnog područja; ovi opet, »zas- 
trašeni« valjda filozofskim karak- 
terom biblioteke, zaziru od nje 
smatrajući je možda samo još jed: 
nom od mogućih »apstraktnih« poj- 
movnih »vratolomija«. Valja me- 
đutim istaknuti da je riječ o ras- 
pravi koja je podjednako značaj- 
na kako za filozofiju (tačnije re- 
čeno: estetiku), tako i za sve ko: 
ji se bave umjetnošću, a naročito 
njenom teorijom, (posebice likov- 
nog područja). 

Konrad Fiedler (1841—1895) ni- 
je pisac velikih i glasovitih siste- 
matskih djela s područja estetike; 

spise mu sabraše i zajedno s osta- 
vštinom objelodaniše poslije smrti, 
a tek naše stoljeće počinje mu da- 
vati priznanje koje mu pripada, 
da bi u novije vrijeme bio sve vi: 
še i više cijenjen: čitan, prouča- 
van, uvažavan. 

Fiedler_ smjera otkriti autohto- 
nu i autonomnu prirodu umjetno- 
sti, pravi način pristupa umjetnič- 
kom djelu, suprotstavljajući se za- 
bludi po kojoj, kako sam kaže, 
»čovek u odnosu na umetnost, pre 
no što pokuša da se stavi na u: 
metničko stanovište, zauzme neko 
drugo, bilo to religiozno, moralno, 
političko. . . « (p. 15), čime je iz- 
gubljena mogućnost bitnog razu- 
mijevanja umjetnosti, jer se »ume- 
tnička dela ne shvataju kao umet- 
nička, već kao inače delotvorna« 
(1. c.). Ovakvo stanovište poka- 
zuje koliko je Fiedler među prvi- 
ma uznastojao oko stvaranja mo- 
dernog nazora na umjetnost, želeći 
je shvatiti u njenoj čistoj biti; stav 
koji leži u temeljima suvremenog 
pristupa umjetnosti, gdje umjet- 
nost ničemu više ne biva »anci- 
llom« ili tek ukrasnim dodatkom, 
ilustrativnim primjerom. Počinju- 
ći tako svoj napor direktnog shva- 
ćanja umjetnosti kao umjetnosti, 
iz umjetnosti same, Fiedler se i: 
pak oslanjao, više ili manje svjes- 
no, na teorijske prethodnice. Čak 
i tamo gdje se to na prvi pogled 
ne čini mogućim, ali se može po- 
kazati: kod Kanta na primjer, ili 
romantičnog = Schillera, ukoliko 
Schilleru estetsko znači vraćanje 
čovjeka izgubljenog u apstrakcija- 
ma, k materiji, k svijetu osjetno- 
sti; dakako, i drugdje. Značaj Fie- 
dlerova nastojanja utoliko je veći 
uzme li se u obzir da pada u vri: 
jeme rastućeg pozitivizma i psiho- 
logizma s jedne, te obnove starih 
filozofema, stvaranja neo-izama | 
eklektično besplodnih metafizika s 
druge strane; uostalom, u epohi 
kad u bitnom slične poduhvate pro- 
čišćavania pojma umjetnosti čine 
već Baudelaire i Hanslick. Stoga je 
razumljivo da je moguće naći mno- 
gu srodnost u pojedinim aspekti- 
ma s teoretičarima umjetnosti 20. 
stoljeća: od Bergsona i Crocea do 
fenomenoloških estetičara ili čak 
— antiestetičara. Razumljivo je ta- 
kođer da osnivači specijalne znano- 


stio umjetnosti, tzv. »Kunstwissen- 
schaft« (Dessoir, Utitz) smatraju 
Fiedlera pretečom. 

Upravljajući istraživačku znati- 
želju prvenstveno prema likovnoj 
umjetnosti, Fiedler sazniva svoje 
shvaćanje analizom opažaja, opa- 
žanja i zamjećivanja uopće, pokazu- 
jući vrlo jednostavnu istinu, da se 
likovni fenomen zbiva u sferi vi: 
đenog, i nikako drugačije, pa pre- 
ma tome bit likovnih umjetnosti ne 
može biti drugo do vizuelnost, a 
»bit svijeta« za umjetnika koji je 
(likovnom!) umjetnošću »nastoji 
da duhovno prisvoji i potčini« — 
»počiva u vidljivom i dohvatljivom 
liku stvari« (p. 27). A to znači: 
»samo onaj ko je u stanju da us- 
traje uz opažaj, usprkos osećanja 
i izvan apstrakcije, dokazuje umet- 
nički poziv« (p. 24). Pogrešno je 
stoga tumačiti umjetnost emocio- 
nalistički ili bitno je odrediti he- 
donistički; isto tako neprimjereno 
je umjetnosti biti prikaz misli. Me: 
utim, Fiedlerovo shvaćanje nije 
nikakva doktrina realizma: »Doko- 
na je svaka raspra oko realiz- 
ma ili idealizma« (p. 36), koju on 
odsijeca genijalno  anticipativnim 
stavom: »Umetnost je uvek reali- 
stička zato što nastoji da proiz- 
vede onošto jeza čoveka ponajpre 
realnost (ono osjetno,  viđeno!), 
i ona je uvek idealistička zato što 
je svaka realnost koju ona stvara 
produkt duha« (p. 37). Još manje 
je stoga Fiedlerova pozicija neki 
empirizam, senzualizam, ili, — ni 
pomisliti! — »teorija odraza«. Fie: 
dler_ naime shvaća osjetnost kao 
duhovnu sposobnost koja je bitno 
stvaralačka. Zato i kaže: »Umetni- 
čka delatnost je sasvim izvorna i 
potpuno samostalna duhovna de- 
latnost« (p. 37). 

Izgradnjom i definiranjem na- 
čelnih stavova vlastitog stajališta 
Fiedler je bio u stanju izvesti niz 
konsekvencija, zaključaka i tvrd- 
nji, koje, citirane, zvuče kao da 
su iz tek nedavno publiciranih tek- 
stova, ili, da smo ih danas proči: 
tali u tekućoj publicistici. Tako 
je Fiedler gotovo (nepuno) stolje- 
će prije naših dana tvrdio kako 
»umetnost nema posla s gotovim 
likovima koje zatiče pre svoje de- 
latnosti i nezavisno od nje, već po- 
četak i kraj njene delatnosti leži 

u stvaranju likova koji kroz nju 
i počinju uopšte da egzistiraju« 
(p. 30). Takvu tvrdnju nekad mož- 
da nije bilo teško izreći za muzi- 
ku (Hanslick), ali za likovne je 
to bilo smiono. Mnogi naš suvre: 
meni teoretičar ili »branilac« Ino- 
dernih umjetnosti ni ne sluti ko- 
liko bi zaštite svom snobizmu mo- 
gao naći u »starim« ali ozbiljnim 
razmatranjima. Nije li to »moder- 
na« teorija koja zastupa samosta- 
Inost egzistencije »umjetničkog 
djela«, stav koji uveliko pruža u 
porište shvaćanju da umjetnost bi- 
tno nije »reprezentativna« nego 
prezentativna? Ili: »U umetničkom 
delu oblikovana aktivnost nalazi 
svoj spoljašnji završetak; sadržaj 
umetničkog dela nije ništa drugo 
do samo oblikovanje« (p. 35). »U- 
metnička delatnost nije ni ropsko 
podražavanje, ni proizvolino izmiš- 
ljanje, već slobodno oblikovanje.« 
(p. 29). 

I položaj umjetnosti te čovje- 
ka uopće u modernom tehničkom 
racionaliziranom svijetu — kojemu 
razumijevanje traži naše vrijeme 
tamo još u Descartesa, (za umjet: 
nost implicitno), eksplicitno je iz- 
rečen kod Fiedlera: »Borba za pot- 
činjavanje prirode u koju ulazi čo- 
vek koji istražuje čini ga nauč- 
nim vladarem sveta. To mu mo- 
že dati pravo na najviši ponos, ali 
on ipak neće sprečiti da drugima 
izgleda kako je time malo učinje- 
no i da oni osećaju neodoljivu po: 
trebu da svet podvrgnu sasvim 
drugom procesu prisvajanja« (p. 
23); stoga dok čovjek »nastoji da 
svet pojmova uzdigne u sebi, do 
sve bogatije i jasnije svesti, svet 
opažanja mu ostaje oskudan i mu- 
tan. . . On gubi svet stičući ga« (p. 
31). Neće li tad i Hegelova teza 
o umjetnosti kao nečem prošlor, 
o njenom kraju, dobiti jedan osobit 
prizvuk kaže li se s Fiedlerom: 
»postoje vremena koja se, iako e: 
minentno naučna, ipak isto tako 
moraju nazvati eminentno neumcet- 
ničkim« (p. 46)? Neće li također 
i nekim Marxovim stavovima pri- 
doći plodonosni motivi diskusije 
kaže li se: »U umetnosti čovek stu: 
pa u borbu s prirodom ne radi 
svoje fizičke, već radi svoje du- 
hovne egzistencije. . .« (p. 30), do- 
dajući da »duhovna umetnička de- 


latnost ne daje nikakav rezultat, 
već je sam taj rezultat.« (p. 32)?! 
I napokon, zar za razumijevanje 
umjetnosti, ako se ona već jednom 
ne shvaća kao puki ukrasni doda 
tak bilo čemu, ili luksuz ljudski, 
zar neće biti dobro uvijek iznova 
podsjetiti, makar već davno odma- 
kli od romantike i antike, pa i od 
Feuerbacha i Nietzschea: »Umet: 
nost se naziva nečim božanskim 
zato što se u njoj ne razume ono 
što je ljudsko« (p. 37)? 

Bilo bi međutim neoprezno pri- 
hvatiti Fiedlerova shvaćanja s ne- 
kritičkim oduševljenjem. Prednost 
je njegova načina izlaganja gip- 
ka čitkost, jednostavnost bez su- 
hoće, kratkoća; pomalo esejisti- 
čki karakter. Ova prednost privla: 
čna čitaocu prečesto je autoru kao 
teoretičaru, pa i teoriji samoj, opa- 
sno zavodnička. Fiedler_ ne odoli- 
jeva aforističnosti, pa su mu teze 
često nepovezane, stavovi neobraz- 
loženi, pojmovi nedostatno defini- 
rani. Izvjesnu — nekonsekventnost 
nije teško uočiti. Zazire od »filo- 
zofije umjetnosti« ne videći da mu 
je baš ona neopohodna zajedno s 
filozofskom  metodičkom  dosljed: 
nošću, baš tad kada razvije teze 
svoje »filozofije« (teorije!) umjet- 
nosti. Zahtijevajući autonomiju za 
umjetnost kroz njenu vlastitu sfe- 
ru Fiedler će na kraju »zaglaviti« 
gnoseologiziranjem umjetnosti, vra: 
ćajući se tako nekim starim pozicija- 
ma, koje su se, uostalom, i u va- 
rijantama poslije njega pokazale 
neplodne, a za razumijevanje um: 
jetnosti, te umjetnost samu — šte 
tne. »Umetnički nagon je saznajni 
nagon, umetnička delatnost opera- 
cija saznajne moći; umetnički re- 
zultat — saznajni rezultat. Umet- 
nik ne čini ništa drugo do to, da 
u svom svetu izvršava delo razum- 
nog oblikovanja, u čemu se sastoji 
bit svakog saznanja« (p. 47). 

Čitalac će na neka od nedos: 
ljednosti, kadšto čak kontradikci- 
je, biti upozoren već u informativ- 
nom predgovoru knjižici, što ga je 
napisao prevodilac teksta M. Dam- 
njanović. 

Temeljna pak opasnost — pri- 
hvate li se Fiedlerova shvaćanja 
suviše doslovno — leži u još da- 
ljim konsekvencijama. Premda ih 
sam Fiedler izričito ne izvodi, a u 

radikalnom bi mu obliku čak bi- 
le strane, samo je korak od nje- 
gove teorije pa do izrazitog lar- 
purlartizma i formalizma; u po 
nekim aspektima konsekvencije čak 
niti ne bi ostale u onim dobrim 
i boljim stranama spomenutih po- 
zicija. Zato je pristup Fiedleru vi- 
šestruko instruktivan: dok se ne: 
kad moralo tragati za autonomi- 
jom umjetnosti, boreći se za nje- 
nu samosvojnost, samobitnost, či- 
ni se da je već došlo vrijeme, kad 
je, jednom osamostaljenju, na nov, 
njoj nipošto stran i ponižavajući 
način, tek treba — nepovrijeđenu 
— opet smisaono integrirati u cje- 
linu sadržaja ljudskog svijeta; da 
se u njem, u čistoći svoje izolacije, 
ne bi nepovratno, otuđenjem i kao 
suvišna, izgubila. 


Prednost je suvremenog čitaoca 
što ne samo da »mora« nego i mo- 
že Kritički uzimati u obzir sve 
prednosti i nedostatke malog Fie: 
dlerova spisa. Uvažavajući dakako 
pri tom i prednosti koje je svoje- 
vremeno imao sam Fiedler. On je 
naime mogao mirno, čak s pone- 
što ironije, primijetiti da »mno- 
gostruko učešće umetnosti u du- 
hovnoj kulturi još ne zasniva u 
metničku kulturu« (p. 46), dok je 
nas zapala muka koprcati se oko 
već dobrano tegobnog pitanja ka: 
ko umjetnost još spasiti za kul: 
turu? Pa ako i to, kako onda još 
uopće čovjeku sačuvati kulturu, o- 
vom neduhovnom svijetu i nekul- 
turnom vremenu usprkos? 


Zlatko POSAVAC 

FILOZOFSKI ŽIVOT 


MEĐUNARODNI SKUP O GRAMSCIJU 


. Od 23—27. aprila 1967. godine održan je skup u Cagliariju povodom 
tridesetgodišnjice smrti Antonija Gramscija (Convegno internazionale 
di studi gramsciani). Na tom internacionalnom skupu obuhvatila se 
cjelokupna djelatnost najsnažnije ličnosti talijanskog marksizma. Prvi 
dan bili su podneseni referati: Eugenio Garin: Politika i kultura kod 
Gramscija; Norberto Bobbio: Gramsci i koncepcija građanskog društva; 
Ernesto Ragioneri: Gramsci i teorijska diskusija u internacionalnom 
radničkom pokretu. Ovaj prvi dan je s teorijske tačke bio svakako naj- 
interesantniji, jer se u vezi sa Gramscijem u diskusiji, kao i u referat'- 
ma, postavilo niz veoma važnih pitanja: problem koncepcije filozofije 
kod Gramscija, pojam prakse, antipozitivističko i antideterminističko 
shvaćanje Gramscijevo, problem socijalističke kulture, diktature prolc- 
tarijata, pojam građanskog društva, interpretacija Gramscija u konti 
nuitetu talijanskog socijalizma, marksizma i kulture uopće, pojam elite 
kod Gramgscija itd. 


Referenti su već bili naglasili Gramscijevu širinu duha, dijalektič- 
nost, antiekonomizam, uviđanje značenja avangarde u revolucionarnom 
pokretu itd. Diskusija je naročito dugo bila vođena oko poima građan- 
skog društva kod Gramscija u vezi sa postavkom N. Bobbija da Gram- 
sci koncipira građansko društvo (soc. civile) i političko društvo kao su: 
prastrukturu. Odumiranjem političke komponente, ostaje građansko 
društvo koje ujedno znači kulturni i moralni preporod naroda. Na ova- 
kvu koncepciju i interpretaciju N. Bobbija nekoliko je diskutanata inter- 
veniralo, naglašavajući da bi ovakva interpretacija zapravo odvajala 
Gramscija od Marxa i Lenjina s obzirom na koncepciju tih temeljnih 
pojmova: građansko društvo, država itd. E. Ragioneri je naročito nasto- 
jao da istakne odnos Gramscija i marksizma, II internacionale, Gram: 
scija i Lenjina i III Internacionale. Osim toga, naročito je upozorio i 
insistirao na odnosu Gramsci—Antonio Labriola, smatrajući da je La- 
briola u tom periodu marksizma naročito potcrtao problem historičnosti 
i bio protivnik ckonomizma i jednostrano shvaćenog determinizma u 
marksističkoj teoriji. U diskusiji je naročito istaknuto da je proučava- 
nje odnosa Gramscija i III Internacionale još u velikoj mjeri otežano, 
jer su arhivi internacionale nepristupačni. Isto tako je upozoreno da bi 
bilo potrebno detaljnije istražiti odnos Gramscija i de Leona. 


Drugi dan je bio posvećen problemima odgoja kod Gramscija (refe- 
rat Lamberto Borghi: Odgoj i škola kod Gramscija) i problemima lite- 
rature (referat Natalino Sapegno: Gramsci i problemi literature). Tre- 
ći dan su održani referati Giuseppe Galasso: Gramsci i problemi talijan- 
ske historije, Massimo Salvadori: Gramsci i pitanje Juga, Giuseppe Fiori: 
Gramsci i sardski svijet i Antonio Pigliaru: Gramscijevo naslijeđe i 
sardska kultura. 

Sva ova pitanja izazvala su žive diskusije i svakako pridonijela ši- 
rem osvjetljavanju kompleksnog Gramscijevog lika. Na kraju savjeto 
vanja učesnici su posjetili mjesto Ghilarzu, gdje je živio u mladim 
godinama Gramsci, a nakon toga je u rodnom mjestu Alesu održana 
komemoracija povodom tridesetgodišnjice smrti. 

Iz Jugoslavije na ovaj internacionalni skup bili su pozvani Mihailo 
Marković, dr Nikša Stipčević i dr Predrag Vranicki koji su ujedno 
uzeli učešća u diskusiji. 

Predrag VRANICKI 


MARX I SAVREMENOST 


(NAUČNI SKUP POVODOM 100-GODIŠNJICE »KAPITALA«) 


U Beogradu je od 22—25. maja održan naučni skup u vezi s Marxovim 
»Kapitalom« i socijalističkim preobražajem u suvremenom svijetu, or- 
ganiziran od Instituta za izučavanje radničkog pokreta i Instituta dru- 
štvenih nauka u Beogradu. Na skupu su osim brojnih jugoslavenskih nauč- 
nih radnika (filozofa, sociologa, političkih ekonomista) sudjelovali i naučni 
radnici iz mnogih drugih zemalja. Skup je bio organiziran u tri tematska 
(područja: prvo: Značenje Marxovog »Kapitala« za naučnu misao i 
revolucionarnu borbu radničke klase; drugo: Uslovi i oblici svjesne 
borbe za socijalizam u savremenom svijetu i treće: Socijalizam i 
robna privreda. Kako je bio prezentiran veliki broj referata, organizatori 
su pokušali da, radi uštede vremena i preglednosti problematike, preko 
uvodnih napomena i pregleda problematike za svako tematsko područje 
riješe pitanje izvještaja o svakom referatu. Tako je za prvo područje 
uvodnu riječ dala dr R. Stojanović, za drugo dr P. Vranicki, a za treće 
dr 1. Maksimović. 

Za prvo tematsko područje bili su predani rcferati drugova: Ž. Bula- 
jića, D. Lekovića, AI. Mališa, P. Naville, V. Pavičevića, R. Stojanovića, 
Bran. Šoškića i J. Zavadskog. : . 

U referatima je bila riječ u prvom redu o značenju ovog kapitalnog 
djela za socijalističku nauku kao i za radnički pokret u cjelini kao i o 
pretpostavkama koje su omogućile (mislilo se na razvijenost kapitaliz: 
ma) ovakvo cjelovito djelo. U odnosu na ovo pitanje, izraženo je bilo 
mišljenje da se socijalističko društvo još nije tako razvilo da bi omo- 
gućavalo sličan pothvat. Nadalje se tretiralo dosadašnji odnos prema 
»Kapitalu« i naglasilo kako su neki nalazili u njemu gotova rješenja za 
sve probleme, drugi gledali izolirano pojedine dijelove ne sagledavajući 
cjelinu koja dominira kod Marxa, a treći su opet odbacivali Marxovo 
djelo u potpunosti. Međutim nekolicina je naglasila da su više štete 
nanijeli Marxovoj misli oni koji su je dogmatizirali, nego oni koji su se 
kritički odnosili. Pogotovo je, po mišljenju jednih, daleko korisniji gra 
đanski naučenjak koji samostalno izučava nove probleme i otkriva, pa 
makar i parcijalno neke nove odnose, zakonitosti ili fenomene, od onih 
koji samo ostaju pri onome što je Marx kazao ili napisao i strepe da se 
uhvate u koštac sa novim pojavama i problemima kako u kapitalizmu 
tako i u socijalizmu. ' 

U sklopu ove teme neki referati su bili posvećeni i pitanju Marxove 
metode primijenjene u »Kapitalu«, pri čemu se naročito potcrtalo zna- 
čenje kategorija totaliteta i dinamički pristup problemima. Isto tako je 

bilo postavljeno pitanje valoriziranja suvremene građanske ekonomske mi- 
sli kao i novih pojava unutar socijalizma. Bilo je naglašeno da je odnos pre- 
ma građanskoj ekonomskoj nauci često bio veoma netrpeljiv, negatorski i 
dogmatski i da marksistička misao u socijalističkim zemljama još nije 
oslobođena raznih predrasuda i raznih vrsta ograničenja. Tako su se na 
pr. u ekonomskoj nauci čitave nove oblasti javljale sa velikim zakašnje- 
njem, što svakako ima štetne posljedice za razvoj te nauke, ali i za čitav 
društveni sistem. 

Drugi dan simpozija bio je posvećen drugoj temi o kojoj su poslali 
referate: N. Cobeljić, H. Denis, J. Đorđević, V. Guzina, H. Hadžiomero- 
vić, A. Hegediis, A. Krešić, B. Pribičević i Z. Priklmajer. 

S obzirom na mnoge krupne promjene koje su se u XX stoljeću do- 
igodile, u više referata se naglašavalo da kapitalizam danas doživljava 
značajnije promjene, te se postavilo i pitanje kako ocjenjivati današnju 
fazu kapitalizma i tendencije njegova razvoja. Pretpostavljajući da će 
napredak automatizacije sigurno brisati postepeno razliku i granice između 
proizvodnog i neproizvodnog rada, postavljeno je pitanje koliko razvoj 
tehnike sam po sebi dovodi do promjene u organizaciji ljudskog društva, 
i u konačnoj liniji do stvaranja novih društvenih struktura. U tom po- 
gledu je jedan od referenata i postavio tezu da se u ekonomskoj utak- 
mici dvaju društvenih sistema odlučna borba za socijalizam u svjetskim 
razmjerima danas svodi na teren naučnog i tehničkog progresa. 

U jednom referatu je istaknuto također pitanje međusobnih utjeca- 
ja kapitalizma i socijalizma. Ograđujući se od teorije konvergencije tih 
dvaju sistema referent je naročito naglasio važnost utjecaja socijalizma 
na kapitalizam. A za to je razvitak materijalne osnove socijalističkih ze- 
malja, uslova života stanovništva i demokratskih oblika naročito znača- 
jan faktor jačanja socijalističkih snaga i u kapitalizmu. 

Drugo pitanje koje je u referatima bilo istaknuto jest problem odno- 
sa zapadnoevropskog komunističkog pokreta prema problemima demo- 
kracije i putovima borbe za socijalizam. Bilo je naglašeno da teza o kon: 
tinuelnom razvitku buržoaske demokracije u socijalističku pretpostavlja 
i otvara pitanje mogućih početaka socijalističkih društvenih odnosa u 
kapitalizmu, kao i pitanje opozicije i diktature proletarijata. Ako opozi: 
cija u takvoj transformaciji kapitalizma u socijalizam legalno može 
osvojiti ponovno vlast — ima li onda takva država atribute diktature 
proletarijata? 

U vezi s ovim pitanjima istaknuto je također da je teza o »različitim 
putovima« prelaska u socijalizam još uvijek ostala nerazrađena i da je 
nedostatno svođenje ove koncepcije samo na »nasilne« i »nenasilne«_me- 
tode. Isto tako se postavilo pitanje koje su to nove forme i zakonitosti 
koje se nužno moraju manifestirati u suvremenoj borbi za socijalizam. 


Treće krupnije pitanje ticalo se subjekta borbe za socijalizam. Kon- 
statirano je da se od Marxova vremena do danas proširuje broj subje- 
kata borbe za socijalizam i da je naročito teško odgovoriti na ovo pita- 
nje s obzirom na one zemlje gdje radnička klasa nije subjekt borbe za 
socijalizam. Po navedenom mišljenju to je slučaj u SAD gdje je jedan 
dio inteligencije glavna pokretačka snaga borbe za socijalizam. Međutim 
u referatima je iznesen i suprotan stav, tj. da životni interes radnika 
da se oslobode najamnog rada ne može iščeznuti, bez obzira na apsolut: 
ni napredak života i položaja radničke klase. Isto tako da klasni pokret 
proletarijata može jedino biti pravi subjekt socijalizma i da socijalizam 
ima više Imogućnosti ondje gdje su kapital i najamni rad razvijeniji. 

U vezi s ovim pitanjem istaknut je problem nerazvijenih zemalja gdje 
borbu za socijalizam, prema jednom od referenata, vode ili izgleda da 
vode neki drugi subjekti a ne radnička klasa. Zato se i postavlja pitanje: 
da li se može govoriti o socijalizmu tamo gdje radnička klasa nije raz- 
vijena, pa prema tome ni vodeći subjekt društvenih promjena? 

Četvrta grupa pitanja odnosila se na pitanje političkog sistema. U 
vezi s problemom diktature proletarijata istaknuta su naročito dva pita- 
nja: pitanje demokratičnosti oblika proleterske vlasti i pitanje diktatu- 
rc proletarijata u nerazvijenim zemljama koje su se oslobodile putem 
revolucije. U vezi s prvim pitanjem naročito je naglašeno da određene 
nedemokratičnosti početnih oblika proleterske vlasti nose rizik njihova 
pretvaranja u sistem i ostvarivanja dominacije »na stari politički način«. 
Isto tako je istaknuto da ostvarivanje diktature proletarijata preko 
državne mašine kojom rukuje politička partija podliježe ozbiljnim sum- 
njama u pogledu klasno-proleterskog karaktera i partijske države i drža. 
vne partije. 

U vezi s drugim pitanjem postavljena je tvrdnja da u zemljama gdje 

nema proletarijata ili je proletarijat nerazvijen, a društveno i političko 
oslobođenje se ostvaruje i putem revolucije, suština političkog sistema 
me može biti diktatura proletarijata. 
. Peti problem koji nije bio mimoiđen, jest pitanje najamnog rada 
i odnosa u socijalizmu. Bilo je istaknuto da u nacionaliziranoj privredi 
pojedino rukovodeće osoblje, bilo u privredi bilo u političkoj sferi, ima 
dvojstveni .karakter najamnika-poslodavca. Oni mogu ideološki i organi- 
zaciono pripadati i službenoj radničkoj partiji i u akcijama partije na- 
laziti svoj interes na liniji klasnog interesa proletarijata. Ali, oni ne mo- 
gu istrajati do kraja te linije, do ukidanja najamnog rada uopće, ako 
mne odriču vlastitu dvojstvenu ličnost najamnika-poslodavca. Njihova par- 
tija, čiju praksu određuje njihov društveno-ekonomski položaj, ne može 
također biti autentičan subjekt socijalizma, bez obzira što ponekad 
djeluje socijalistički ili što se tako naziva. Iz toga slijedi da kapital u 
socijalizmu još nužno postoji i da socijalizam može promijeniti formu 
kapitala, ali ga ne i dokinuti. Za socijalizam je bitno da ne zaustavi proces 
ukidanja kapitala, jer ako to učini prestaje i sam socijalizam. U vezi s 
ovim pitanjima postavljen je i problem zaposlenosti u socijalizmu. 

Šesta grupa problema odnosila se na pitanje optimalizacije i huma- 
nizacije ekonomskog i društvenog razvitka u socijalizmu kao i na prob- 
lem nacionalizacije, te se konstatiralo da tim aktom još nije otklonjeno 
otuđenje društvenih snaga u obliku države. Dapače, država može još po- 
stati jača i opasnost etatističkog totalitarizma još prisutnija. Naglašeno 
je mišljenje da je radikalno prevladavanje ove opasnosti moguće jedino 
podruštvljenjem proizvodnih sredstava, tj. razvojem radničkog i dru- 
štvenog samoupravljanja. : ma 

U vezi s izvjesnim skeptičkim koncepcijama i među nekim komunisti- 
ma da suvremeni sistem proizvodnje dovodi u pitanje realnost koncep- 
cije odumiranja države i efikasnost sistema samoupravljanja, u jednom 
od referata je odbačeno takvo mišljenje i dalo je izvjestan broj argume- 
nata za osnovnu tezu jugoslavenskog socijalizma. Isto je tako istaknuto 
da će u optimalnom privrednom sistemu stepen decentralizacije odluka 
stajati u potpunoj proporciji sa razvojem automatiziranog sistema infor- 
macije. čaši ; dačesaniH 

Bilo je logično da se postavi i filozofski problem nove socijalističke 
ličnosti. Po mišljenju jednog od referenata. Marxova je koncepcija da se 
tokom historije kroz čovjeka kao pojedinca ukrštavaju dvije dijalektičke 
protivrječne linije razvitka: linija progresivne: individualizacije i linija 
progresivne socijalizacije ili univerzalizacije ličnosti. U vezi s takvim 
razvitkom čovjek je, prema navedenom mišljenju, uvijek bio unaprijed 
podložan određenom društvenom mjerilu, i zato se kao problem posta: 
vlja: kada će čovjekovo bitno humano djelovanje prestati da bude pod- 
ložno jednom unaprijed datom društvenom mjerilu? Kada će i kako 
čovjek doći u položaj da stvara sam svoje mjerilo? U vezi s tim nagla- 
sila se potreba jedne nove filozofije života koja bi se bavila premisama 
ostvarivanja konkretne ličnosti kao svestrano razvijenog i obogaćenog 
individualiteta. Ova filozofija bi bila i osnova humanističke etike i es- 
tetike, a njena glavna tema bi bila: čovjek bez društvenog mjerila, 

Ireća tema je bila prezentirana referatima drugova Z. Baletić 
Davidovića, Elsnera, E. Hahna, V. Hadžistevića, O. kvns T. Konevtićr 
I. Lavrača, D. Lekovića, I. Maksimovića, Lj. Markovića, C. Mlakar, V. 
Pavičevića, Z. Pjanića, N. Popova, Ž. Rakočevića, Kalmana Saboa, J. Sirot- 
kovića, J. Stojanovskog, Z. Tankoa. ž 


. |U centru interesa svakako je bilo pitanje robne proizvodnje u soci- 
jalizmu i svih onih fenomena i zakonitosti koji karakteriziraju robnu 
proizvodnju. U vezi s tim razmatralo se pitanje u čemu se robna proiz- 
vodnja u socijalizmu razlikuje od isto takve proizvodnje u kapitalizmu, 
pri čemu se svakako moralo ukazati na logiku djelovanja kapitala i na 
određene protivrječnosti robne proizvodnje i u socijalizmu, kao i na 
određene fenomene fetišizma i alijenacije. Jedan od referenata je poku. 
šao da pokaže kako robni fetišizam i u socijalizmu uvjetuje određene 
ideološke procese koji negativno djeluju na objektivnost naučne spoz- 
naje. S obzirom na problem prevladavanja robnog fetišizma u socijaliz- 
mu referent je istaknuo da se to ne može postići samo proglašavanjem 
društvene svojine nego razvijanjem demokratskog karaktera društvenih 
odnosa u socijalizmu, kulturnim, naučnim itd. uzdizanjem radnog čovjeka. 


Drugo krupno pitanje koje je bilo postavljeno jest kako protumačiti 
samu robnu proizvodnju. Jedan od referenata je istaknuo da se ne može 
govoriti o robnoj proizvodnji u socijalizmu samo kao nekoj neophod: 
nosti zbog nekih spolinih ili bilo kakvih drugih razloga, nego da je ona 
imanentna socijalističkim odnosima proizvodnje. A specifičnost robne 
'proizvodnje u socijalizmu ogleda se u prvom redu u planskom aspektu 
robne proizvodnje, tako da su i plan i tržište dva momenta koji se uslov- 
ljavaju. Drugi su ovu specifičnost vidjeli i u tome da se radni odnosi pre- 
ma poduzeću ne realiziraiu posredstvom tržišta radne snage, što bi zna- 
čilo da ona nema u socijalizmu karakter robe. Nadalje da ne postoje 
takvi oblici tržišta u kojima poduzeća ustupaju svoje fondove u druge 
grane u cilju sticanja diviđendi itd. 


Daljnje pitanie koje je bilo tretirano u prilozima je problem nagra- 
đivanja u socijalizmu. Jedan od referenata je postavio tezu da je princip 
nagrađivanja prema radu princip naturalne raspodjele budućeg razvije: 
nog socijalističkog društva tj. komunizma. U ostalim referatima je bilo 
tretirano važno pitanje razvoja samoupravljanja kao onog procesa koji 
u isti mah dovodi do ukidanja državnog vlasništva, kao i veoma važni 
problem odnosa samoupravljanja i planiranja kao i drugih nekih integra- 
cionih procesa. Nadalje je bilo tretirano i pitanie tzv. »normalne cijene« 
u socijalizmu, pitanje kriznih ciklusa u socijalizmu i kapitalizmu, pri 
čemu je jedan od referenata vidio mogućnost cikličkih neusklađenosti 
i poremećaja u socijalizmu u arbitrarnosti određivanja stopa akumula- 
cije i njenoj neadekvatnoj alokaciji, koja naročito proizlazi iz centra- 
lističkog sistema planiranja. Isto tako je bilo razmatrano i pitanje nega- 
tivnog utjecaja državnokapitalističke politike naročito američke, preko 
arbitrarne cijene zlata na čitav sistem međunarodnog vrednovania kon- 
vertibilnosti i likvidnosti nacionalnih moneta kao i značenje Marxove 
ocjene o zasnovanosti monetarnih i kreditnih sistema na robi-zlatu. 
Ako tome još dodamo i pitanje integracije i koncentracije u sistemu samc- 
upravljanja, pitanje jednakosti dohodaka za jednaki rad, pitanje dru- 
štvene svojine u socijalizmu, onda smo naveli osnovna pitanja o kojima 
je bilo diskusije u vezi s trećom temom. 


Ovim svakako nisu iscrpljeni svi problemi koji su bili tretirani u referati- 
ma. Veliki broj problema je i uvjetovao da diskusija nije mogla biti koncen: 
trirana na jednu glavnu temu, što je inače slučaj sa svim sličnim simpo- 
zijima, na kojima veliki broj referata inaugurira mnoštvo pitanja, tako 
da i diskutanti često ne nastavljaju neku započetu diskusiju, nego svaki 
započinje nešto što je unaprijed pripremio. Iako je i diskusija dala iz- 
vjestan prilog osvjetljavanju određenih pitanja postavljenih u referati- 

ma, bilo bi, mislim, dobro i teoretski probitačnije da ovakvi simpoziji sa- 
drže jednu ili najviše dvije teme sa jednim ili dva temeljna i studiozna 
referata, kako bi se u diskusiji mogle temeljito raspraviti pojedine teze 
i oprečna mišljenja. Kako je ova primjedba načelne prirode, mora se na: 
pomenuti da su referati za ovu temu kao i diskusija dali dovoljno poti- 
caja za daljnje razmišljanje i obradu nekih veoma značajnih pitanja 
suvremenog svijeta a posebno socijalizma. 

Predrag VRANICKI 


KRA TK JE INF OR MA CIJE 


NAGRAĐENA KNJIGA BRANKA BOŠNJAKA 


U povodu dodjeljivanja nagrada »Božidar Adžija« dvjema filozofskim 
knjigama prošle godine zabilježili smo u ovoj istoj rubrici da je naučna 
i kulturna javnost pozdravila te odluke »kao korigiranje dosadašnje dis- 
proporcije i kao siguran znak da će se vrijedni filozofski radovi ubuduće 
nagrađivati u adekvatnoj proporciji s radovima iz drugih područja« (br. 
46/1966, str. 834). Ovogodišnje odluke o nagradama »Božidar Adžija« 
potvrdile su naše predviđanje. Među četiri knjige koje su nagrađene na- 
gradom »Božidar Adžija« za 1967. godinu nalazi se i knjiga zagrebačkog 
filozofa, profesora Filozofskog fakulteta i člana redakcije »Praxis«, 
Branka Bošnjaka — »Filozofija i kršćanstvo« (Naprijed, Zagreb 1966). 
Ova knjiga već je prije dodjeljivanja nagrade visoko ocijenjena u mno- 
gim časopisima i novinama, te je od naučne i kulturne javnosti prv 
hvaćena kao značajno filozofsko djelo. Pozdravljajući odluku odbora za 
nagrade, redakcija »Praxis« ujedno čestita svom članu na zasluženom 
priznanju. 

"m 


AKCIJA HRVATSKOG FILOZOFSKOG DRUŠTVA NA ISTRAŽIVANJU 
RAZVOJA FILOZOFIJE U HRVATSKOJ 


U povodu održavanja jubilarnog simpozija HFD-a, upravni je odbor 
društva uputio cirkularno pismo u kojem svoje članove i sve ostale za- 
interesirane znanstvene radnike upozorava na važnost i značaj izučava- 
nja cjelokupnog povijesnog naslijeđa filozofije u Hrvata. HFD će orga- 
nizirati i predavanja istaknutih. znanstvenih radnika koji se bave tim 
pitanjima a nastojat će i sačiniti zbornik koji bi imao karakter cjelo- 
vitog pregleda građe naše povijesti filozofije. »Budući da je povijest 
hrvatske filozofije — kaže se u pismu — dobrim dijelom još neistraže: 
na, a velik dio građe nije prikazan, mnoga djela i rukopisi još i nepoz- 
nati, HFD želi da organiziranje Simpozija bude zapravo poticaj za širi 
i dugotrajniji rad izučavanja našeg filozofskog naslijeđa«. U tom smislu 
Upravni odbor apelira na profesore, nastavnike filozofije, javne i kultur- 
ne radnike, a osobito one kojima su pristupačne naše stare biblioteke, 
da se angažiraju na izradi monografijskih radova o našim starijim filo- 
zofima, registriranju rukopisa i prikupljanju dokumentacije ili po moguć: 
nosti u sastavljanju popisa filozofskih knjiga koje postoje u starijim 
bibliotekama. Društvo obećava da će tim radovima pružiti svu moralnu 
i stručnu pomoć, u obliku preporuka, savjeta, uputa i slično, ali nagla- 
šava da zbog financijske situacije (Društvo ove godine nije dobilo ni di- 
nara dotacije), nije u stanju i materijalno potpomoći ovu važnu akciju. 
Sve one koji bi mogli učestvovati na Simpoziju (što će se održati koncem 
godine) Uprava društva moli da joj se najhitnije obrate pismenim 
prijedlozima za referate radi dogovora kako ne bi došlo do dupliciranja 


tema. 

PREDAVANJA U HRVATSKOM FILOZOFSKOM DRUŠTVU 


Kao što je bilo najavljeno Anđelko Habazin (Banja Luka) održao 
je 9. svibnja za članove Društva predavanje s diskusijom na temu »Ne- 
gativitet, temeljna kategorija Hegelove dijalektike«. 


a 
GOSTOVANJA U HRVATSKOM FILOZOFSKOM DRUŠTVU 


Kao gosti Hrvatskog filozofskog društva boravili su u svibnju u Za- 
grebu neki ugledni filozofi iz inozemstva. Tako je 9. i 10. 5. prof. Witt- 
*+Hansen iz Kopenhagena održao predavanje »Razvoj danske filozofije« 
i »Kierkegaard i suvremena danska filozofija«. Prof. dr Gottfried Martin 
iz Bonna govorio je 16. i 17. svibnja o temama »Moglichkeit und Wir- 
klichkeit« i »Der allgemeine Kantindex und seine elektronische Methode«. 
Prof. dr Erich Heintel iz Beča održao je 25. i 26. svibnja predavanje 
»Macht und Gerechtigkeit bei Plato« i »Gewissen und Geschichte«, a prof. 
dr Kurt Wolff iz SAD 29. svibnja također dva predavanja »Die Wis- 
sensoziologie in der Vereinigten Staaten von Amerika« i »Die Voraus- 
setzungen der Wissenssoziologie«. 


m 
PREDAVANJE U REDAKCIJI »PRAXIS« 


_ Američki filozof prof. dr Abraham Edel iz New Yorka održao je 
15. svibnja za suradnike časopisa i članove HFD predavanje: »Moral Auto- 
nomy and Ethical Isolationism in Contemporary Ethics«. 


q 
»SAVETOVANJE O SISTEMU OBRAZOVANJA I VASPITANJA 
U JUGOSLAVIJI« 


»Pedagogija«, časopis Saveza pedagoških društava Jugoslavije pos- 
vetila je najveći dio svog dvobroja 2—3 za 1967. godinu objavljivanju ra- 
dova i dokumenata pripremljenih za interdisciplinarno »Savetovanje o 
sistemu obrazovanja i vaspitanja u Jugoslaviji«, koje će se održati uz su- 
djelovanje članova nekoliko stručnih društava i udruženja: pedagoga, 
andragoga, psihologa, filozofa, sociologa, ekonomista, statističara i demo: 
grata. Skup je već dva puta odgađan (krajem 1966. i početkom 1967) a 
sada je zakazan za jesen ove godine. Tekstovi što ih objavljuje časopis 
»Pedagogija« (na preko 350 strana) čine diskusionu osnovu savjetovanja. 

Radovi su grupirani po tematskim skupinama. Uvodno izlaganje dao 
je Ljubomir Krneta (Beograd), a metodološka pitanja reforme školstva 
iscrpno je i argumentirano raspravio Vlado Schmidt (Ljubljana). Pod- 
ručje općih pitanja sistema odgoja i obrazovanja u Jugoslaviji obrađuju 
Vojan Rus (Ljubljana), Borivoj Samolovčev (Beograd), Pavle Novosel 
(Zagreb), Adnan Tetarić (Konjic), Jan Makarović (Ljubljana) te Vladimir 
Serdar (Zagreb) i Zora Steinman (Zagreb). U tematsku grupu problema 
sadržaja i metoda odgoja i obrazovanja svrstani su radovi slijedećih 
autora: Zlatko Posavac (Zagreb), Josip Lukatela (Zagreb), Nikola M. Pot- 
konjak (Beograd) i Lidija Vučić (Beograd). 

O predškolskom odgoju pišu Aleksandra Marjanović (Beograd) i Ivan 
Tolčić (Ljubljana), a o osnovnom obrazovanju Vera Smiljanić—Čola- 
nović (Beograd), France Strmčnik (Ljubljana) i Roman Oberlintner 
(Ljubljana). i i 

Probleme tzv. srednjeg obrazovanja razmatraju Martin Petančić (Beo: 
grad), Vladislav Vuković (Titograd), Dragoslav Veljković (Skopje) 1 
Bogosav Kovačević (Rijeka), dok više i visoko obrazovanje razmatraju 
Radoslav Čutić (Novi Sad) te jedan zajednički rad grupe autora iz Beo- 
grada: N. Rot, A. Buković, Č. Dragičević i I. Štajnberger. ua . 

Probleme obrazovanja odraslih obrađuje J. Valentinčič (Ljubljana). i 
N. Pastuović (Zagreb), a sistem obrazovanja nastavnika Divna Mirković: 
-Leibl. 

DOKUMENTI: 


NACIONALNO U KULTURI 


Kulturna zajednica kulturnih ličnosti ne može se ostvariti preko 
noći niti se može uspješno graditi na neuzoranom ili opustošenom tlu. 
Kulturno stvaranje ne zbiva se nikad u goloj sadašnjici, već su u nje- 
mu uvijek prisutne i prošlost i budućnost. Nihilistički odnos prema 
kulturnoj baštini ma kakvim se prihvaćanjem nove, više kulture op- 
ravdavao, bitno je nekulturan i antikulturan, jer snižava polazište suv- 
remene kulture ispod nivoa koji je već postignut. No nemoćno ustra- 
janje u već ostvarenom i samozadovoljno naslađivanje prošlim proti- 
vurječe biti kulture kao stalnog napora za otkrivanjem i kreiranjem 
neviđenih svjetova, za proširivanjem i obogaćivanjem ljudskosti. Pro- 
nalaženje vremenu i mjestu primjerenog odnosa prema kulturnoj »proš: 
losti« i mogućoj »budućnost«, uspostavljanje najplodnijeg razmjera iz- 
među održanja tradicijom naslijeđenog i kreiranja zovom iz budućnosti 


* U januaru 1967, obavještavajući naše suradnike o planu za tematski 
dio časopisa u 1967. godini, informirali smo također da smo za 1968. go- 
dinu predvidjeli i broj o smislu nacionalnog problema danas. Pri defi- 
nitivnom utvrđivanju plana za 1968. (objavljujemo ga na koricama ovog 
broja) ta je tema formulirana kao »Nacionalno, internacionaln., uni- 
verzalno«, a kao rok za predaju rukopisa određen je 1. XII 1967. Poziva- 
jući sve zainteresirane da nam pošalju priloge, željeli bismo podsjetiti 
da ie redakcija časopisa Praxis već više puta iznosila svoje osnovne 
poglede o nacionalnom pitanju. Napose podsjećamo na redakcijske 
uvodnike »Čemu Praxis« (br. 1/1964) i »Na početku novog godišta« (br. 
1—2/1967), te na izvještaj podnijet godišnjoj skupštini HFD 1966. (»Dvije 
i po godine Praxisa«, br. 1—2/1967). Dok su ovi tekslovi, po svemu su- 
deći, bili dosta čitani, čini nam se da je nedovoljno zapažen jedan dru: 
gi redakcijski tekst u kojem je posebna pažnja posvećena problematici 
odnosa nacionalnog, internacionalnog i univerzalnog u kulturi. Riječ 
je o tekstu »Mjesto uvoda« koji je objavljen kao uvodnik za priloge 
o jugoslavenskoj kulturi (br. 3/1965). Smatramo da bi principijelna po- 
zicija koja je sažeto izražena u tom tekstu (a koja još nije u potpuno- 
sti domašena ni u nekim nedavnim diskusijama o nacionalnom u kul- 
turi) mogla poslužiti kao pogodno ishodište za daljnje diskusije o odno- 
su izimeđu univerzalnog, internacionalnog i nacionalnog. Zato ovdje 
prenosimo odgovarajući dio spomenutog uvodnika. Napominjemo da 
ni oni dijelovi toga teksta koje ovdje ne preštampavamo nisu irelevan- 
tni za problem, premda o njemu eksplicite ne govore. 

prizvanog, jedan je od najtežih zadataka svake kulture i on se ne mo- 
že riješiti po nekoj unaprijed propisanoj formuli. 

Ni socijalističkom društvu adekvatna kultura ne može se razvijati 
kao prazna negacija dosadašnje kulture nego kao njen nastavak i stva- 
ralačka preobrazba. U onome što se naziva »robovlasničkome«, »feudal- 
nom« ili »buržoaskom« kulturom ima često više općeljudskog, doista 
humanog, nego u onom što se ponekad eksplicitno deklarira kao socli- 
jalistička kultura. No socijalizam se ne može razvijati kao bitno druk- 
čije, doista ljudsko društvo, ako ne stvara novu, socijalističku kulturu 
koja je nadmoćna onoj naslijeđenoj, ali ne time što je lakomisleno o- 
malovažava, već time što stvara nove veće vrijednosti i razvija novi 
viši tip svestrano kulturne i humane ljudske ličnosti. Zato i mi, jugo: 
slavenski socijalisti, treba da se stalno pitamo: Jesmo li uspjeli ostva- 
riti takvu »sintezu« naslijeđenog i naslućenog, tradicionalnog i revolu- 
cionarnog, koja bi nam dopuštala da našu kulturu nazivamo socijalis- 
tičkom? 

U svijetu u kojem osjećaj nacionalne pripadnosti još uvijek u velikoj 
mjeri pokreće ljude u njihovim bitnim opredjeljenjima i htijenjima 
ne može ni kultura biti anacionalna. A nacionalnost nije samo puka 
»forma« suvremene kulture već i bitan moment njenog sadržaja. Ali 
nacionalna kultura nije kultura ako se kroz nju ne realizira i nadnacio- 
nalni, općeljudski sadržaj. Odnos između nacionalnog, internacionalnog 
i nadnacionalnog svagdje je prilično složen; može li on biti jednosta- 
van u ovom našem povijesnom prostoru gdje, čak i ne računajući »na- 
cionalne manjine«, možemo da nabrojimo dva pisma, tri jezika, pet 
nacija i šest republika? 

Smatramo da je procvat jugoslavenske kulture moguć samo putem 
svestranog razvijanja nacionalnih kultura svih jugoslavenskih naroda 
i narodnosti. Ali jugoslavenska kultura nije samo zbroj slučajno sa- 
kupljenih kultura međusobno stranih naroda; ipak je to kultura naro“ 
da koji su međusobno povezani ne samo jezičko-etničkim porijeklom i vje: 
kovima ekonomsko-političkih i kulturnih uzajamnih utjecaja, nego i za: 
jedničkom socijalističkom sadašnjicom. Ovih dana navršavaju se dvije 
decenije od Oslobođenja, a iduće godine bit će već četvrt stoljeća od 
početka Oslobodilačkog rata i Revolucije. Ovo sudbonosnim zbivanji- 
ma natopljeno vrijeme suviše nas je čvrsto povezalo i isprepletalo — 
na osnovama jednakosti i ravnopravnosti — a da bi te veze itko mogao 
pokidati. 

Onemogućavanje ili kočenje razvoja nacionalnih kultura jugoslaven- 
skih naroda u ime jedne opće jugoslavenske kulture bilo bi štetno i za 
tu opću jugoslavensku kulturu, kao što bi i insistiranje na apsolutnoj 
autonomnosti nacionalnih kultura moglo samo voditi njihovom slab: 
ljenju i snižavanju na provincijalni nivo. No traganje za pravom mje- 
rom odnosa između »općeg« i »posebnog« u jugoslavenskoj kulturi ne 
mož» imeli mnogo izgleda na uspjeh ako se kreće samo u okviru dile- 
me: ili jugoslavenska ili posebne nacionalne kulture. Jer i opća jugosla- 
venska i posebne nacionalne kulture samo su utoliko kulture ukoliko 
imaju i onu nadnacionalnu, općeljudsku komponentu. Samo izlazeći 
sve više na međunarodni plan, može jugoslavenska kultura uspješno 

rješavati neke od svojih najakutnijih »unutrašnjih« problema. I samo 
na taj način možemo i mi pridonijeti da se suvremene međunacional: 
ne razmirice prevladaju u svjetskim razmjerima ne samo istinskim 
internacionalizmom već i nadnacionalnim kosmopolitskim humanizmom. 

Javno raspravljanje o nacionalnim problemima naše kulture i na- 
šeg drušiva nekima se čini nepotrebno ili čak i opasno i štetno, Nasup- 
rot takvim shvaćanjima treba istaći da se sporovi između pristalica 
raznih gledišta o odnosu između općejugoslavenskog i uženacionalnog 
u jugoslavenskoj kulturi prirodno javljaju kod nag danas i da se »jed- 
nostrana« shvaćanja koja tu nastaju ne mogu prevladati nikakvim ad- 
ministrativnim naredbama ni zabranama već samo otvorenom i slo- 
bodnom drugarskom diskusijom. Zato raspravljajući o našoj kuituri 
danas ne možemo izbjeći ni pitanje o odnosu posebnonacionalnog i op- 
ćejugoslavenskog u njoj, kao ni pitanje o njenom međunarodnom i na- 
rodnom, općeljudskom sadržaju, smislu i značenju. 

ODJECI 


KA AFIRMISANJU 
STVARNIH MISAONIH NASTOJANJA 


Dr Ljubo Tadić 
Beograd 


Pošto mi se žuri, ja bih, dozvolite, htio da kažem nekoliko riječi kao 
čitalac »Odjeka«*, Ja, na žalost, nisam ni jednog jedinog retka za taj 
list napisao i mogu da kažem da mi je jako žao što nisam stigao da na- 
pišem, a ne što nisam htio na napišem. Ja na neki način spadam u one 
eksterne pisce na ovom skupu, pošto se kao stari Sarajlija osjećam in- 
timno zainteresovan za sve što se zbiva u ovom našem središtu, a s dru 
ge strane na neki način nemam dovoljno legitimacije da govorim, jer 
nisam stalno prisutan u ovim tokovima. Pa utoliko, možda, možete da 
mi oprostite neke poglede čovjeka sa strane. Ja nisam čak ni učestvovao 
u anketi koju je »Odjek« sproveo o ovim, što kaže ćimić, ljudima što su 
otišli iz Sarajeva, jer ni na koji način nisam želio da sebi pripišem oreol 
mučeništva, da upotrijebim njegov izraz. 

Ja mislim da je u izlaganju druga glavnog urednika bilo podsticajnih 
stavova koji objašnjavaju, s jedne strane, fizionomiju »Odjeka«, mje- 
govu idejnu i kulturnu orijentaciju, a s druge strane odgovaraju na ne: 
ka pitanja koja su neposredno aktualna u našem kulturnom životu i ta 
pitanja imaju određene političke implikacije. Ja znam stari »Odjek«, pa 
zato dopustite da mešto kažem, mada možda nisam dovoljno kompeten- 
tan da o tome govorim. Meni je stari »Odjek« bio list koji je slikao 
sivilo u sivom. To je, možda, jedan čisto subjektivan stav. I ako bi »Od- 
jek« nastavio sa tom nekadašnjom orijentacijom, mislim da bi i one 
ljude za koje se mnogi zalažu i predstavljaju ih kao jednu široku masu 
kulturno zainteresovanih — uveo u mutan zbir utisaka o prilikama. A 
čitaoci koji list danas prate, iščezli bi vrlo brzo, nestali bi kao aktivni 
pretplatnici. To je možda moj lični stav, koji se može demantovati, ali 
ga kao jednu impresiju izražavam ovdje. 


* Riječ u diskusiji o »Odjeku« na proširenoj sjednici Kulturno-pros- 
vjetne zajednice BiH u Sarajevu 20. V 1967. 

Smatram da je stvaranje kulturne atmosfere uopšte u jednoj zaos: 
taloj kulturnoj sredini jedan od najtežih poslova. Ljudi mogu stvoriti 
industriju, mogu stvoriti velika djela, dragocjena za čovjeka i njegov 
svakodnevni život, ali kulturne vrijednosti se jako teško stvaraju. A po- 
gotovo je teško stvoriti kulturni nivo, i to je jedan stvarno mučan na- 
por. Ono što su urednici »Odjeka« do sada napravili, ova nova redakcija 
— nova serija »Odjeka« — smatram da je u svojoj osnovi, bez obzira na 
to što se tu moglo dati niz prigovora, kojih bih, možda, i ja mogao dati 
— dostojno poštovanja. I takvu vrstu napora treba pozdraviti, jer »Od- 
jek« je uspio da se istrgne iz jedne panorame, jednog petnaestodnevnog 
lista, i stvori veliki broj simpatizera i čitalaca koji simpatišu jednu ta- 
kvu orijentaciju širih razmjera. I koliko mi je poznato, a krećem se u 
krugovima jugoslavenskih kulturnih radnika, znam da »Odjek« spada me: 
đu najčitanije i najpopularnije listove ove vrste u našoj zemlji uopšte. 

Ja mislim da treba, kada raspravljamo o kulturi, da govorimo o njoj 
sa izvjesnim, kako da kažem, stavovima, jer to nije uobičajeno kod nas. 
Naime, moramo čak nešto da učinimo da i mi ne govorimo o kulturi sa- 
mo onda kad nam ona smeta. Mislim da se često dešava da se u našoj 
kulturi u nas govori samo onda kada ona smeta, kada nekome i neče- 
mu smeta. Da bismo istinski razgovarali o kulturi, trebalo bi da te raz- 
govore pretvorimo u razgovore našeg svakodnevnog života, jer je to sam 
život. Kultura, po mom mišljenju, nije nikakva privilegija, jer je živa 
potreba čovjeka, bar današnjeg čovjeka, koji je bar zadovoljio neke ele- 
mentarne primarne potrebe. I stvoriti ovdje jednu kulturnu sredinu to 
je veliki napor, jer inače je tradicija antikulturnih sredina poznata 
na 'našem tlu. I isto tako razbiti jedan antikulturni stav, koga ljudi 
nisu ni svjesni, jeste jedan veoma težak napor, jedan veliki kulturni za- 
datak. 

Ja pozdravljam jugoslovensku orijentaciju »Odjeka«, ne jugosloven- 
sku u nekom problematičnom smislu, već u jednom najbolje mogućem 
smislu, jer smatram da »Odjek« upravo zbog te svoje jugoslovenske ori- 
jentacije stiče popularnost. Koliko ja mogu da shvatim, »Odjek« je upra: 
vo htio da izvjesne antikulturne tonove u bosansko-hercegovačkoj sredi- 
ni, neka bude ono što je drug Ćimić rekao — osjećaj inferiornosti, pre- 
vaziđe, stvori jednu saradnju, bez diskriminacije, sa svim ljudima iz na- 
ših sredina, da odigra onu ulogu koju treba Bosna sa jugoslovenstvom 
da igra kod nas. Mislim da je ovaj napor dragocjen i da ga treba podr- 
žati, bez obzira na to što je izložen čitavom nizu iskušenja. Ja bih mogao 
da stavim niz primjedbi »Odjeku«, čak i s obzirom na koncepciju po 
kojoj se, čini mi se, između ostalog, vodi često izvjesna kompromisna 
politika u proporcioniranju priloga. Na primjer, sada se u aktualnom času, 
razgovara o jednom prilogu, kako se to kaže, koji odudara od naših, koji 
je tuđ našim društvenim stavovima, koji je izazvao jednu burnu polemiku 
sa širokim jugoslovenskim odjekom. Meni je poznato da je »Odjek« davao 
i priloge tipično dogmatskog sadržaja, ali je vrlo zanimljivo da se niko 
nije Javio da na te dogmatske priloge reaguje. Karakteristično je da se 
ta naša politička javnost uzbudila zbog Jednog priloga koji nosi karak- 

terističan naslov »Tamo gdje počinje dogmatizam« i da je politička osuda 
iznesena o ovakvom tekstu sa karakterističnim naslovom. Ne znam da 
li su drugovi koji su predvidjeli takvu inicijativu bili svjesni činjenice da 
taj članak nosi, između ostalog, i takav naslov. Ja ne bih želio da kažem 
da je jedan takav članak lišen svih primjedbi kritike i najoštrijih prim. 
jedbi intelektualnog i političkog sadržaja. 

Pokušaću da dokažem, da su principijelni razlozi u pitanju ako kažem 
neku riječ u korist autora pomenutog članka, što će, vjerovatno, oduda- 
rati od stavova koji su ovdje zauzeti, bar kod nekih ljudi. Mislim da se 
ovdje nalazimo u jednoj kritičnoj situaciji sukoba oko načina mišljenja, 
a slobodna misao je uvijek bila predmet sukobljavanja, inače kad ne bi 
bila slobodna misao, ne bi se na nju niko ni osvrtao. Ona može da bude 
pogrešna; ja se duboko slažem sa stavovima koji su izraženi ovdje, jer 
su to stavovi programa Saveza komunista Jugoslavije, riječi Saveza ko- 
munista o misli i riječi isto tako. Smatram da je krajnje nemoguće da 
se idejna pitanja, bez obzira na to kakve sve implikacije imala u sebi, 
rješavaju na kakvim drugim pitanjima sem idejnim pitanjima, idejnim 
sredstvima. Za jednu politiku je krajnje porazno, za nju samu, ne za 
stvari koje ona osuđuje, ako ne shvati da bilo kakvom argumentu ne 
treba da suprotstavlja samo argumentum ex autoritatis. Ako umjesto 
snage idejnih sredstava upotrebljava snagu pesnice ili snagu političkog 
kažnjavanja. 

Molim vas, nemam pretenzija da ovdje pokazujem nikakvu svoju uče: 
nost, ali bih htio da vas podsjetim da još kod starih naroda koji su cf- 
jenili slobodnu misao postoji izreka: »Misao ne trpi kažnjavanje«. Ako 
ne razmislimo dobro o tim konzekvencijama da misao ne trpi kažnjava- 
nje, onda ćemo imati u političkoj sferi najgore i najteže probleme. Nije 
riječ više o pojedincima ovdje, nego je riječ o principima. Nije riječ ovdje 
o tome da li će neko ovdje izvući ovu ili onu konzekvencu, nego je riječ 
da li će naša sredina, koja se s mukom probijala da ostvari neke rezul- 
tate, postati tolerantna u izvjesnim idejnim stavovima, tj. postati poli- 
tički tolerantna i prihvatiti se da te idejne stavove pobija idejnim sred: 
stvima. Ako jedan idejni stav ima u sebi pamfletske sadržine, onda treba 
napisati kontrapamflet protiv toga, ako neko smatra da je to najbolje. Tre- 
ba, dakle, pisanom riječju pobiti ono što se osporava, ako je to bila pisana 
riječ; a ako je to bila usmena riječ, onda to treba usmenom, pa čak i pis- 
menom riječju. Ali, bojim se da se kaznom neće ništa postići. Jer politička 
osuda može samo prividno riješiti problem. Ona može vatru pritisnuti pepe- 
lom i ostaviti je da tinja i odložiti stvarno rješavanje pitanja, stvoriti jednu 
nemoguću duhovnu tenziju, u kojoj čovjek teško može da se usudi da is- 
kreno govori. A samo iskreni govor stvara ljudsku i kulturnu atmosfe: 
ru, iskreni govor bez zadnje riječi, bez zadnje misli. Drug Radivoje Papić 
je ovdje spomenuo neke stvari, naime da intelektualci od svoje djelatnosti 
mogu da stvaraju intelektualne diverzije. Ja samo kažem da je svaka 
slobodna misao po prirodi stvari subverzivna misao. I ovo je tačno, na 
neki način. Diverzija nije, ali je subverzivna misao, jer je slobodni um 


subverzivna misao. 

Kod Hegela ima jedan stav gdje kaže: apstraktnim stvarnost razoriti 
—znači: stvarnost razarati. Samo što zapravo znači ta stvarnost, to je ono 
Pitanje koje se mora postaviti. Ta stvarnost je ono činjenično stanje 
pred kojim mi stojimo, jedna struktura društvenih odnosa koje treba 
proglasiti sakrosanktnim ili je pak stvarnost nešto drugo? Ja bih voli 
neka neko od drugova izvoli pokazati da je misao jednog Marksa na koga 
se mi svi pozivamo i svi zaklinjemo, da je ona identifikovala stvarnost 
sa postojećim. Treba prvo to dokazati, pa onda da se razgovara. Ili je 
obrnuto. Marks je uvijek bio taj koji je insistirao na subverzivnoj misli. 
Pročitajte njegove od prvih do posljednjih, od »Rasprave o slobodi štam- 
pe«, u kojoj je rekao da u prirodi nema crnih cvjetova i da se duh ne 
može na ovu vrstu osloniti, pa do »Kapitala« i pogovora drugom izda. 
nju »Kapitala«. Jer postojeće nije stvarnost, a tu prave ljudi mnoge 
greške. 

Bez slobode misli ne možemo računati ni na kakav istinski socijalis- 
tički napor. Dok ona ne postane legitimni sastav i dio socijalističke re- 
publike, nema napretka ni u jednoj socijalističkoj zemlji. Iza nje, onda, 
iza takve socijalističke zemlje može stajati argument državnog razloga 
Makijavelija, a ne ono što je Marks govorio. Jer ako nema u jednom 
društvu progresivne skepse, onda nema ni napretka. I samo na tlu takve 
produktivne skepse može se graditi jedan društveni napredak. Zato u 
slučaju koji je ovdje bio predmet razgovora ja bih htio da kažem da je 
nemoguće za jednu politiku da neurotičnim putem odgovara na izvjesne 
stvari koje mogu izgledati kao da distoniraju od određenog pravca naše 
politike i da je to najporaznije za samu politiku, a ne za onoga o ko ve 
je riječ. Ja se užasno bojim da jedan mladi intelektualac, koji je tek 
počeo da se bavi pisanjem, koji je počeo tek da nastupa u jednom stilu 
koji je dostojan pažnje, poštovanja, ako se na samom startu dočeka pe: 
dagoškom odmazdom, dozvolite da upotrijebim ovaj izraz kojim se po- 
služio ovdje Pero Mandić, profesor pedagovije; ako se odmazda primje- 
njuje u tom slučaju, onda ćemo imati slomljena krila jedne mladosti, 
iako bih ja želio da u ovom slučaju toga ne bude, da se jedan talent ne 
ugasi već na svom početku. Šta smo time postigli? Šta smo postigli, re: 
cimo, za Bosnu i Hercegovinu konkretno? Ja mislim da ie u tom pogledu 
onaj manu pater familijas kakav su imali Rimljani vrlo neprikladno i 
neprimjenljivo sredstvo za rješavanje ovakvih pitanja. Čvrsta ruka u 
sferi ideja nikome i nikada nije pomogla. Uzmite istoriju, cijelu istoriju 
društveno-političke misli, i vidjećete da takva pitanja nikada nisu čvrstom 
rukom rješavana. I da je prvo pitanje političke mudrosti, da se razmi: 
sli o konzekvencijama rješavanja takvih pitanja, dakle, i sa političke 
iačka gledišta. 

Ja mislim da takav način može u našoj situaciji samo da ohrabri one 
ljude koji izgledaju jako ođani ideji socijalizma. Danas je veoma lako i 
komotno baciti parole odanosti rocijalizmu, pisati članke koji te malo 
koštaju, koji te lišavaju teških briga o budućnosti i da za te parole i za 
te članke može čovjek da bude nagrađen, a da ostane, neki će ostati, 
veoma ravnodušan prema njima. Nikakav treptaj srca neće izazvati kod 


547 


ljudi koji ozbiljno misle. Imali smo primjera u posljednje vrijeme da 
su se u našoj sredini pojavljivali ljudi koji su jako mnogo nagrađivani, 
tetošeni, dobijali su posebne nagrade, ali u jednom istorijskom trenutku 
su se pokazali ispod nivoa svog intelektualnog života i mišljenja. Da su 
tu, recimo, građili nacionalističke i šovinističke ideje intelektualci koji 
su bili persone grate u našem životu i da se ova vrsta prijateljstva na 
kraju krajeva pokazala kao plitkoumna, ova filijacija između naše po: 
litike i takve vrste ljudi. 


Ima ljudi koji mogu vrlo papagajski brbljati o tom našem svijetu, 
o tom kako je to lijepo i kako smo mi najbolji u tom svijetu — a mi ima- 
mo dugih iskustava o tome — koji daju prazne komplimente, koji po 
mom mišljenju čine medvjeđu uslugu socijalizmu i teškoćama u kojima 
se nalazi, a o tome se malo vođi računa. Izgleda da su ljudi veoma su- 
jetni kada nasjedaju na takvu klimu i na takve argumente. Ako su ljudi 
sujetni i gode im samo komplimenti, ono što ih rješava svih mogućih 
idejnih teškoća, onda je to politika kratkog daha i suženih vidika. Jer 
ja se slažem s onim što je drug Radivoje Papić rekao: ima puno intelek- 
tualnog praznoslovlja i treba da se vodi računa da u našoj sredini ima 
ljudi koji su jako skloni intelektualnoj pustoši i da će za ovakvu stvar 
često osušeni mozgovi biti ti koji će davati glasne aplauze, pozdraviće 
jednu takvu atmosferu.Ljudi koji su na kraju krajeva jako bezbrižni. I 
treba se zamisliti nad onim što je izrečeno, ja sam nekoliko puta to na: 
pomenuo, nad strašnim upozorenjem hrvatskog pjesnika Antuna G. Ma- 
toša (književnici će me demantovati ako to nije autor) da je najgora stra- 
hovlada — strahovlada mediokriteta u oblasti kulture. Jer te vrste stra- 
hovlađe treba da se čuva socijalističko društvo ako želi da bude viši ži. 
votni oblik od drugih društava; od te strahovlade treba se čuvati. A me: 
diokritetska sredina i upravo ide na te kriterije. Ona želi da vlada i da 
odlučuje o tim principima. Ja mislim, ako postoji kanceroznog tkiva u 
našoj sredini, onda je to ta vrsta kanceroznog tkiva nad kojim se uopšte 
treba zamisliti. 


Ja bih htio, na kraju, da kažem samo to da neke biljke koje se s Inu- 
kom odgajaju treba jako pažljivo čuvati, jer u protivnom mogle bi da 
budu spaljene od oštrog mraza. To je ono što bi bilo najporaznije za 
našu sredinu. Ja sam ovdje cijelo vrijeme govorio samo sa stanovišta 
interesa bosanske kulture i interesa njene stvarne afirmacije. O tome 
treba dobro, dobro razmisliti. Ja vjerujem da će to što sam rekao mnogi 
drugovi osporiti, možda će energično osporiti. Ali, ako bih vam ovdje 
držao slovo koje bi prividno rješavalo sve a ništa ne bi stvarno riješilo, 
da bismo u božjem miru raspravljali sva moguća pitanja i »Odjeka« 1 naše 
kulture, onda mislim da bih izdao samoga sebe i stvari za koje su mno- 
gi ljudi intimno jako vezani. 


(»Odjek«, broj 11, Sarajevo 1. juna 1967, str. 6—7) 

RAT ILI MIR 


U vrijeme dok se štampao ovaj broj Praxisa izbio je rat na 
Bliskom Istoku. 


Nije bio naš običaj da neposredno komentiramo pojedine po- 
litičke događaje, čak ni one najznačajnije. Ne mislimo drukčije 
postupati ni ubuduće. U skladu s tim ne mislimo davati nikakav 
»politički« ni »vojni« komentar ratu na Bliskom Istoku. Drugi 
će to učiniti bolje i stručnije. No izraelska agresija protiv UAR 
i drugih arapskih država nije samo vojni ili politički događaj, 
niti je to događaj koji se tiče samo Bliskog Istoka. Riječ je o 
jednom novom vrlo opasnom koraku prema svjetskom ratu kao 
totalnom zbivanju koje se tiče čovječanstva i čovjeka. Vjerojat- 
no nijedan događaj u posljednje vrijeme nije toliko približio 
ratno poprište našim granicama. Možda nijedan noviji događaj 
nije nas u toj mjeri upozorio na potrebu odlučnije borbe za 
mir u svjetskim razmjerima. Smatramo da u takvoj situaciji nit- 
ko ne može izbjeći svoju odgovornost i izmaći opredjeljenju. 
Najmanje to mogu filozofi koji ne smatraju filozofiju uskom 
strukom i specijalnošću. 


Nije nikako riječ o tome da se opredjeljujemo između Izrae- 
laca (ili Jevreja uopće) i Arapa kao naroda ili nacija. Ukoliko 
postoje neke arapsko-izraelske ili arapsko-jevrejske netrpelji- 
vosti i mržnje, mi to samo možemo žaliti. Neprocjenjiv je dopri- 
nos što su ga Jevreji u toku stoljeća dali razvoju evropske i svjet- 
ske filozofije, nauke i umjetnosti. Neizmjerne su žrtve i patnje 
što su ih u prošlom svjetskom ratu pretrpjeli Jevreji širom svi- 
jeta. No i Arapi su dali svoj doprinos svjetskoj nauci, književ- 
nosti, filozofiji, muzici. I Arapi su patili pod jarmom ugnjetača. 
Budeći se iz vjekovne zaostalosti i arapske nacije imaju danas 
pravo na slobodu i ravnopravnost s drugim nacijama. Zato smat- 
ramo da su svi nesporazumi, neprijateljstva i mržnje između 
Izraelaca i Arapa za žaljenje i da se u međusobnim mržnjama 
ne možemo priključiti nijednoj strani. 


Ali rat Izraela protiv arapskih država nije rat Jevreja protiv 
arapskih nacija. Vojne pobjede Izraela nisu pobjede za Izraelce 

(ni za Jevreje) niti su poraz za Arape. Uspjesi izraelske armije 
u blic-krigu mogu koristiti sarmo međunarodnom imperijalizmu 
i svjetskoj reakciji; poraz su doživjele progresivne snage u svim 
zemljama uključujući i Izrael. 

Međunarodni je imperijalizam pokaza? svoju odlučnost da 
putem lokalnih ratova pokušava promijeniti odnos snaga u svi- 
jetu u svoju korist gdje god mu se za to pruži prilika. Pobornici 
sile pokazali su svoju riješenost da izazivaju sukobe i u onim 
predjelima gdje lokalni ratovi lako prerastaju u svjetske. Snage 
regresa demonstrirale su ne samo svoje želje i namjere nego i 
svoju sposobnost da uspješno realiziraju svoje planove. 


Otuda obaveza za sve progresivne ljude u svijetu da ne zatva- 
raju oči pred onim što se zbiva, da ne vide samo nacionalne 
razmirice tamo gdje je riječ o strategijskom nastupanju sila 
prošlosti, da ne vide samo lokalne okršaje tamo gdje se radi o 
stjecanju povoljnijih ishodišnih pozicija za buduće šire sukobe. 
Progresivne se snage napose ne smiju zavaravati nadom da je 
ustupcima moguće odvratiti agresore, niti se smiju opradavati iz- 
govorom da je popuštanje jedina alternativa ratu. Svjetski mir 
ne može se izboriti ustupcima i popuštanjem, nego samo odluč- 
ncm osudom nasilja i podrškom žrtvama agresije. 


Podržavajući stav izražen u izjavi predsjednika Tita od 5. 
juna 1967, smatramo zadatkom svih progresivnih ljudi da se za- 
lažu za osudu i suzbijanje agresije od Vijetnama do Izraela, za 
miroljubivo rješavanje svih spornih pitanja među narodima i 
državama i za uspostavljanje trajnog mira na osnovama slobo- 
de, pravde i ravnopravnosti svih naroda. 

OBAVIJESTI 


OBAVIJEST 


U prošlom broju obavijestili smo naše čitaoce i suradnike o financ i- 
skim teškoćama u kojima se nalazimo i ujedno smo izrazili uvjerenje »da 
će nam brzo povoljno rješenje naših molbi upućenih društvenim fondovi- 
ma omogućiti da u skoroj budućnosti podmirimo sve naše financijske 
obaveze«. Ovo uvjerenje pokazalo se na žalost pretjerano optimističko. 
Od Savjeta za naučni rad SR Hrvatske dobili smo pomoć u iznosu od 
8 milijuna starih dinara dok od Saveznog savjeta za naučni rad nismo 
dosad primili nikakvu pomoć. 


Da bi naši čitaoci imali neku predodžbu o tome šta to znači podsje- 
ćamo da je Praxis u 1965. godini primio pomoć od 19 milijuna starih di- 
nara te da je uz tu pomoć jedva »isplivao« i u 1966. godinu ušao s dugovi- 
ma. Za 1966. godinu časopis je dobio pomoć od 17 milijuna starih dinara 
te se uspio održati samo uz pomoć izvanrednih mjera (izdavanje tro: 
broja, neplaćanje honorara i sl.), a u 1967. godinu ušao je s još većim 
dugovima nego u 1966. godinu. Pomoć od 8 milijuna starih dinara, koja 
nam je dosad dodijeljena za cjelokupnu djelatnost u 1967. godini dakle 
za 10 brojeva, predstavlja čak i nominalno samo 42 posto od sume koja 
nam je bila dodijeljena 1965. godine. Međutim, kako su u odnosu na 1965. 
godinu cijene štamparskih usluga porasle gotovo dvostruko, to znači da 
je naša dotacija za 1967. godinu realno četiri do pet puta smanjena u 
odnosu na onu iz 1965. godine. 


Zbog financijskih teškoća u kojima se nalazimo izdajemo ovaj broj u 
nešto smanjenom opsegu. Iz istih razloga ne možemo garantirati dalje iz: 
laženije časopisa. No duboko smo uvjereni da će nadležni savezni i repub- 
lički organi uskoro donijeti odluke koje će nam omogućiti da podmirimo 
dugove i nastavimo izdavati časopis. 


KORČULANSKA LJETNA ŠKOLA 


najavljuje 
IV MEĐUNARODNO ZASJEDANJE 


u Korčuli od 16 — 26. kolovoza 1967. 
opća tema: 


STVARALAŠTVO I POSTVARENJE 
Posebne teme s odgovarajućim simpozijima: 


1. SLOBODA I PLANIRANJE 
2. BIROKRACIJA, TEHNOKRACIJA I LIČNE SLOBODE 
3. RADNIČKI POKRET I SAMOUPRAVLJANJE 
4. KULTURNO STVARANJE I DRUŠTVENA ORGANIZACIJA 


O svakoj od navedenih posebnih tema bit će odr- 
žano nekoliko predavanja (s diskusijom) u plenarnim 
sjednicama. Isto tako o svakoj od posebnih tema bit 
će organiziran simpozij s većim brojem učesnika i dis- 
kusijom. Tačan program rada s imenima predavača 
bit će objavljen kasnije. 


Molimo sve koji žele učestvovati u radu Korčulan- 
ske ljetne škole da se radi informacija o radu ili bo- 
ravku na Korčuli obrate na adresu: 


KORČULANSKA LJETNA ŠKOLA 
FILOZOFSKI FAKULTET 
ZAGREB 
ULICA ĐURE SALAJA BB 


SURADNICIMA I ČITAOCIMA 


Glavni dio časopisa PRAXIS redovno donosi radove o nekoj 
značajnoj temi ili problemu (maksimalna veličina pojedinog 
pril.ga je 20 strojem pisanih strana s proredom). Naredni bro- 
jevi bit će posvećeni slijedećim temama (u zagradi navodimo 
rok za predaju rukopisa): 

STVARALAŠTVO I POSTVARENJE (1. IX 1967) 

NACIONALNO, INTERNACIONALNO, UNIVERZALNO (1. XII 1967) 

MARKSIZAM I STRUKTURALIZAM (1. III 1968) 

MARX I REVOLUCIJA (1. VI 1968) 

AKTUALNOST FILOZOFIJE ŽIVOTA (1. IX 1968) 


Uz tematski dio časopis ima i slijedeće rubrike (uz naziv 
rubrike navodimo maksimalnu veličinu priloga izraženu stro- 
jem pisanim stranama s proredom): ' 

PORTRETI I SITUACIJE (do 16 strana) 
MISAO I ZBILJA (do 16 strana) 
DISKUSIJA (do 12 strana) 


PRIKAZI I BILJEŠKE (do 8 strana) 
FILOZOFSKI ŽIVOT (do 6 strana) 


Svi rukopisi šalju se u dva primjerka na adresu: Redakcija 
*asopisa PRAXIS, Filozofski fakultet, Zagreb, Ul. Đ. Salaja b.b. 
U obzir dolaze samo rukopisi koji dosad nisu nigdje objavljeni. 
Rukopisi se ne vraćaju. Objavljeni radovi ne izražavaju nužno i 

gledište redakcije. 


A 


PRETPLATNICIMA I NARUČIOCIMA 


Casopis PRAXIS izlazi u jugoslavenskom izdanju (na hrvatskosrps- 
kom jeziku) i u međunarodnom izdanju (na engleskom, francuskom i 
njemačkom). Jugoslavensko izdanje izlazi dvomjesečno (početkom sva- 
kog neparnog mjeseca). Međunarodno izdanje izlazi tromjesečno (u ja- 

' nuaru, aprilu, julu i oktobru). 

JUGOSLAVENSKO IZDANJE: Pojedini primjerak stoji 7,50 
iovih dinara, u inozemstvu 1,25 dolara; godišnja pretplata iznosi 
6 novih dinara; za inozemstvo 6 dolara (75 novih dinara); dvo- 
szodišnja pretplata iznosi 70 novih dinara, za inozemstvo 11 do- 

lara (137,5 novih dinara). 

MEĐUNARODNO IZDANJE: Pojedini primjerak stoji 1,50 
lolara ili 18,75 novih dinara; godišnja pretplata iznosi 5 dolara 
li 62,50 novih dinara; dvogodišnja pretplata iznosi 9,50 dolara 
li 118,75 novih dinara, trogodišnja pretplata iznosi 13,50 dolara 

ili 168,75 novih dinara. 

PRETPLATA SE UPLAĆUJE čekovnom uplatnicom na žiro- 

račun časopisa »Praxis« broj 301—8—1086. 


ZA NARUDŽBE, INFORMACIJE I REKLAMACIJE treba se 
bratiti na adresu: Administracija časopisa PRAXIS, Filozofski 
fakultet, Zagreb, Đure Salaia b.b. 


